
Lui Tim, 


cu toată dragostea şi profunda mea prețuire. 


Există un lucru numit dragoste adevărată, 
care implică întotdeauna consideraţie. Principala ei 
caracteristică este, de fapt, respectul pentru demnitatea 
personală. Efectul ei este de a stimula respectul de sine al 
celuilalt, iar preocuparea ei este de a-l ajuta pe cel drag 
să devină el însuși. În mod misterios, o astfel de iubire 
îşi găseşte adevărata implinire în puterea de a-l stimula 
pe celălalt să atingă desăvârşirea. 


ROMANO GUARDINI 


MULŢUMIRI 


UNUL DINTRE AVANTAJELE scrierii acestei cărţi este 
faptul că îmi oferă ocazia de a le mulțumi acelora care m-au 
învăţat şi m-au ajutat atât de mult. Fără ei, această carte 
nu ar fi fost scrisă, iar munca pe care o desfăşor în prezent 
ar fi fost imposibilă. 


Le mulțumesc, așadar: 


Tuturor participanţilor la seminariile Best Year Yet 
(Cel mai bun an) — ei au dovedit că metoda funcționează 
şi mi-au dat încrederea de a merge mai departe. 


Clienţilor mei, pentru că au avut încredere în mine şi m-au 
primit în viaţa lor — alături de ei, am aflat secretele pe care 
le dezvălui în această carte. 


Prietenilor mei, Jock şi Susie, care m-au îndemnat cu sufi- 
cientă hotărâre o scriu. 


Grupului nostru de sprijin din Marea Britanie, care mi-a 
fost ca o familie în ultimii 18 ani. 


Celor mai grozavi profesori pe care i-am avut: Werner 
Erhard, care mi-a dăruit cheile propriei mele puteri; 


8 CEL MAI BUN AN 


John-Roger, care m-a învățat să-mi deschid sufletul; și 
Lew Epstein, care mi-a arătat cum să primesc dragostea 
celor din jur. 


Colegilor și partenerilor mei inimoşi de la Results Unli- 
mited și The Results Partnership, care au deschis calea 
acestei transformări în Marea Britanie în perioada grea de 
dinainte de a exista o astfel de necesitate. 


Celiei Brayfield, care a scris despre şedinţele noastre de in- 
stnuire cu mult înainte de a fi sigură de eficienţa lor. 


Lui Val Corbett, creator şi producător al programului 
Executive Coach, care a descoperit în mine acele calități 
de care eu nu eram conştientă şi pe care m-a ajutat să le 
împărtăşesc şi altora cu atâta eficienţă. 


Partenerilor mei de la Best Year Yet, Limited şi Your Best 
Year Yet, LLC, care împărtăşesc aceeaşi dorință ca şi mine, 
de a transmite aceste idei cât mai multor oameni şi cât mai 


curând. 


Agentului meu britanic, Bruce Hyman, ale cărei insistență 
şi intuiţie au ridicat acest demers la un nivel la care nu aş 
fi reușit să ajung fără ajutorul lui. 


Agentului meu american, Denise Marcil, ale cărei inteli- 
genţă, curaj și pricepere m-au ajutat să ajung acolo unde 
nu aş fi ajuns niciodată de una singură. 


Editorului meu, Jessica Papin, şi echipei sale, care m-au 
sprijinit să materializez ideea acestei cărți. 

Părinților mei, Leo Eugene Anderson şi Katherine 
Thomas Anderson, de la care am moștenit intuiţia şi voința 
şi a căror dragoste a însemnat totul pentru mine. 


Minunatei mele familii, care m-a încurajat zi de zi, a fost 
mândră de mine şi m-a ajutat să-mi păstrez încrederea în 
mine. 


Fiului meu Charley, care a „devorat“ lecţiile din această 
carte şi m-a făcut să mă simt mândră. 


Fiului meu Jeff, un prieten bun care mă face întotdeauna să 
râd și care mi-a fost de un imens ajutor în nenumărate 
rânduri. 


Şi, cel mai mult, soțului meu, Tim, care mă iubeşte şi care 
îmi oferă bucuria de a trăi alături de cel mai înfocat fan 
al meu! 


BUN VENIT! 


VĂ INVIT SĂ AVEŢI UN AN REUȘIT — și mulţi alţii de 
acum înainte, pentru tot restul vieţii. 


Experiența Cel mai bun an îşi propune să pătrundă până 
la esenţa modului de a gândi şi a acţiona al fiecăruia din- 
tre voi și să vă dea puterea de a accede la un alt nivel de 
eficiență şi împlinire pe plan personal. Printr-un proces 
de autodescoperire, pe durata a trei ore, evaluaţi-vă situa- 
(ia, apoi treceţi la planificarea unui nou an din viaţa voas- 
tră. Răspunzând la zece întrebări simple, veţi putea să vă 
clarificaţi ideile şi să vă pregătiți pentru următorul an, care 
trebuie să fie cel mai bun. La capătul acestui exercițiu 
individual, veţi avea în faţă un plan simplu, pe o singură 
papină, care vă va ajuta în următoarele 12 luni, 


Mii de oameni au folosit această formulă în ultimii 20 de 
uni şi, împreună cu ei, am conturat şi am simplificat pro- 
cesul de obţinere a bilanţului unui an de viaţă, precum și 
procesul de planificare într-o formă extrem de eficace. 
Da, am reuşit să ne îmbunătăţim capacitatea de a pune lu- 
crurile în practică și foarte mulți dintre noi avem acum 
mai mult succes pe plan material, în carieră şi în relaţiile 

cu ceilalți. Dar mai mult decât atât, am avut răgazul de a 
câştiga o imagine de ansamblu care ne oferă şansa de a da 
un nou sens vieţii și faptelor noastre. Ea ne conduce la un 
nou nivel de conștientizare şi cunoaştere a modului în ca- 
re trăim şi ne conducem viața. 


Sunt foarte mulţi cei care au făcut acest exerciţiu an de an, 
de o bună bucată de vreme; i-a ajutat să-şi schimbe radical 
viaţa și să aibă satisfacția de a obţine rezultate cu adevărat 
importante pentru ei. Cum spunea pe bună dreptate un 
bun prieten de-al meu: „Mi-am dat seama că viaţa mea nu 
era aşa cum aș fi vrut, așa că am renunţat să mai amân atâ- 
tea lucruri pe care le doream.“ 


Mulțumită acestui exerciţiu, sunt foarte mulţi cei care au 
învăţat să ia în mâini hăţurile propriei lor vieţi — este ce- 
va minunat. Eu însămi am folosit acest exerciţiu şi am fost 
uimită de noile mele realizări şi de felul în care m-am 
schimbat. De-atunci, fiecare an pe care l-am trăit a fost — 
într-un fel — cel mai bun an al meu. Aşadar, după cum le 
spuneam şi participanţilor la seminariile Cel mai bun an, 
„dacă o învăţătoare din Nebraska poate, şi voi puteți!“ 


Vă invit din nou să veniţi cu noi în această călătorie, la ca- 
pătul căreia veţi câștiga respect de sine şi bucuria de a trăi 
o viaţă care să reflecte ceea ce contează cel mai mult pen- 
tru voi. 


Cum să folosiţi această carte 


La început, acest seminar era public sau era susținut în ca- 
drul corporației noastre şi ţinea o jumătate de zi. În de- 
cursul anilor, foarte mulți oameni l-au parcurs individual, 

fiind nevoie de aproximativ trei ore pentru a răspunde la 
cele zece întrebări. Văzând că au reuşit să se descurce sin- 
guri, m-am gândit că acest exerciţiu ar putea foarte bine să 
fie unul de lucru individual. 


Foarte mulţi oameni își concep planul pentru cel mai bun 
an în luna ianuarie pentru a putea cuprinde un an calen- 
daristic. Dar procesul de reflectare şi planificare poate 
avea loc la fel de bine în orice perioadă a anului. Să nu cre- 
deţi că planul trebuie să înceapă neapărat în ianuarie și să 
se termine în decembrie — dacă citiți această carte acum, 
atunci acesta este momentul pentru a răspunde la între- 
bări, pentru a vă convinge că se poate şi pentru a vă pune 
la lucru. 


Cartea cuprinde trei părți: 


Prima parte este o introducere la principiile pe ca- 
re se bazează programul Cel mai bun 
an şi prezintă experienţele câtorva 
participanţi la acest exerciţiu în de- 
cursul anilor. 


Partea a doua cuprinde cele zece întrebări, cărora le 
este dedicat câte un capitol cu explica- 
ţii suplimentare — acestea vă vor aju- 
ta să răspundeți la întrebări. 


Partea a treia este un caiet de lucru cu spaţii libere 
pentru răspunsurile la întrebări şi pla- 
nul pentru următoarele 12 luni, plan 
care trebuie să aibă o singură pagină. 

Fiecare dintre noi are propriul său mod de a acționa și, de 
aceea, în funcţie de acesta, se poate alege una dintre ur- 
mătoarele variante de lucru: 


1. Treceţi direct la Partea a treia şi începeţi să răspundeţi 
la cele zece întrebări. Dacă aveţi nevoie de lămuriri, ci- 
tiţi acel capitol din Partea a doua care se referă la între- 
barea la care vreţi să răspundeți. 


2. Citiţi mai întâi Prima parte şi Partea a doua pentru a 
înţelege mai bine despre ce este vorba; puteți să notaţi 
pe o foaie de hârtie ce anume vă interesează mai mult. 
Când aţi terminat, luaţi-vă un răgaz de trei ore, în care 
să răspundeţi la întrebările din Partea a treia. 


Indiferent de alegerea făcută, vă doresc succes! 


Momentul decisiv 


Ideea mi-a venit chiar în ziua de Anul Nou, în 1980, când 
eu şi partenerul meu Tim ne-am trezit în apartamentul în 
care locuiam în Londra. Poate că aveam nevoie de ceva 
care să-mi distragă atenţia, căci renunțasem la fumat cu 
o seară înainte și făcusem atâta tam-tam, încât nu mai era 
cale de întors. Sau poate mă frământa gândul că începea un 
nou deceniu. N-aș putea să spun sigur, Dar pentru prima 
dată după mulți ani, am început să mă gândesc ceva mai 
serios la anul care tocmai începea. Şi-atunci, chiar înainte 
de a ne da jos din pat, i-am propus lui Tim ca în anul acela 
să participăm la un maraton, iar el a fost de acord. 


Din câte îmi amintesc, acesta a fost singurul obiectiv pe 
care ni l-am propus în acel an, probabil pentru că nu 
ne hotărâserăm încă să rămânem împreună, iar gândurile 


BUN VENIT! 15 


de viitor staţionau în fază incipientă — nu ajunseserăm 
încă la momentul în care să ne facem planuri pentru o 
viață împreună. 


Am ales maratonul de la Paris, care urma să aibă loc în 
luna mai. Poate că astăzi ceea ce ne-am propus noi atunci 
nu este ceva ieşit din comun, dar 1980 era anul dinaintea 
iniţierii maratonului de la Londra, şi să vezi pe cineva 
alergând pe străzile Angliei — în special o femeie — era 
o privelişte neobişnuită care atrăgea priviri curioase, 


Am început să ne antrenăm şi, deși alergam deja câţiva 
kilometri buni mai multe zile pe săptămână, am aflat că 
trebuia să adoptăm un nou program de antrenament prin 
care să ajungem la peste 80 de kilometri pe săptămână 
în luna dinaintea maratonului. Așa că, treptat, am început 
să ne prelungim traseul obişnuit prin parcul Bishops din 
Fulham şi să traversăm Polul Putney, apoi să trecem pe 
sub Podul Hammersmith și mai departe, până par- 
curgeam jumătate din timpul propus pentru acea zi, apoi 
alergam înapoi spre casă, pe acelaşi drum pe care îl făcu- 
serăm, Grea treabă! 


Pe la mijlocul lunii martie, când începe să se întrevadă 
sfârşitul iernii, a început chiar să ne placă. Le-am spus şi 
prietenilor despre iniţiativa noastră, unii chiar s-au arătat 
interesaţi şi, foarte curând, ceea ce începuse printr-o vor- 
bă spusă aşa, într-o doară, în dimineaţa primei zile din ia- 
nuarie a prins viață. Într-un final, ne-am strâns aproape o 
sută de oameni și ne-am îmbarcat în două autobuze şi-am 
pornit spre Paris, unde ne-am distrat de minune şi am mai 
strâns şi câteva mii de dolari pentru acte de caritate. 

A fost totuși foarte greu, mai greu decât ne-am fi așteptat — 
credeam că nu se mai termină, iar pentru Tim a fost chiar 
şi mai greu. Pe toată distanța maratonului am alergat unul 
lângă celălalt. Pe la kilometrul 30, Tim era deja într-o 
stare de epuizare vecină cu delirul, era atât de obosit încât, 
după ce la un moment dat s-a oprit să bea apă, s-a zăpăcit 
şi, în loc să alerge mai departe, a luat-o înapoi spre linia de 
pornire! Până la urmă am reușit. Sentimentele de încre- 
dere și fericire pe care ți le dă succesul, mai ales când îţi 
propui şi reuşeşti ceva atât de neobişnuit, le-am simţit 
mult timp după ce am trecut linia de sosire. Înainte de 
toate, am aflat cât de important e să merg mai departe și, 
făcând acest lucru, am descoperit în mine energii pe care 
nici eu nu le bănuisem până atunci. Cred că nu aș fi aflat 
niciodată acest lucru dacă nu m-aş fi străduit să ating acel 
obiectiv, 


În următoarea zi de Anul Nou, în 1981, eu și Tim eram 
deja logodiţi, locuiam încă în același apartament cu chirie 
şi ne făceam planuri pentru anul care abia începea. Avu- 
sesem un an bun. Maratonul fusese fără îndoială un suc- 
ces trăsnet, dar în rest nu se schimbase mai nimic, Spre 
sfârșitul anului 1980, ne hotărâserăm să ne cumpărăm o 
casă, dar între timp am constatat că în fața noastră se în- 
tindea o plasă negativă de conjuncturi nefavorabile. Pen- 
tru niciunul dintre noi nu se dovedise uşoară construirea 
unei cariere în Londra și, deşi nu ne făceam prea multe 
griji din pricina asta, perspectivele noastre se învălmășeau 
într-o nebuloasă. 


Când a trebuit să mă transfer înapoi în Statele Unite, am 
renunţat la o slujbă bună pentru că doream să rămân cu 
Tim, dar nu am mai găsit altceva de lucru. Şi în ceea ce-l 

priveşte am purtat numeroase discuţii interminabile 
legate de întrebarea dacă dorea într-adevăr să rămână 
în lumea afacerilor. Ne simțeam bine împreună, eram 
fericiţi, dar de cele mai multe ori rămâneam fără niciun 
ban, abia dacă ne permiteam să luăm masa la un restau- 
rant o dată pe lună. Acum, privind retrospectiv, îmi dau 
seama că ziua de Anul Nou 1981 a fost pentru noi un 
moment de cotitură. 


În această zi, s-a născut ideea seminarului Cel mai bun an, 
deşi abia în anul următor am început să-l susţin pentru a-i 
instrui pe ceilalţi. Ideea ne-a venit pur şi simplu când am 
început să ne facem planuri pentru anul care urma. Înain- 
te de a ne gândi ce avem de făcut în anul următor, ni s-a 
părut firesc să recapitulăm anul 1980 şi ce ni s-a întâmplat 
în tot acest timp. Deşi nu ne aşteptam la cine ştie ce, 
am constatat amândoi că am realizat mai mult decât am fi 
crezut. Am început să fim ceva mai optimişti — a fost o 
experiență care s-a dovedit la fel şi pentru participanții 
la programul Cel mai bun an, mulţi ani la rând. 


Până la sfârşitul zilei, fiecare dintre noi îşi propusese peste 
o sută de obiective, Anul 1981 a fost categoric cel mai bun 
an al nostru de până atunci — ne-am căsătorit, am mai 
participat la trei maratoane şi fiecare a pus pe picioare o 
afacere pe care o mai continuă și astăzi. 


Anul s-a încheiat totuși cu un „scor“ slab, căci numărul 
mare de obiective pe care ni le fixaserăm făcea practic im- 
posibilă realizarea tuturor. Când am început să le transmi- 
tem şi altora ideile noastre, a fost evident faptul că, dacă îți 
stabileşti prea multe obiective, este imposibil să realizezi 
car jumătate dintre ele! Așa că am simplificat schema 

pentru a putea descoperi cele zece obiective prioritare, în- 
tregul proces durând aproximativ trei ore. 


Obiectivul pe care l-am stabilit în acea dimineaţă din 
1980, de a participa la maraton, a fost începutul unui nou 
mod de viaţă pentru noi. Iar când am transformat proce- 
sul de stabilire a obiectivelor într-un seminar, şi alți oa- 
meni au avut şansa să descopere un nou mod de viaţă 
pentru ei; împreună, am descoperit multe lucruri despre 
felul în care trebuie să ne folosim mintea și simţul practic 
pentru a învăţa din experiența anului care a trecut şi pen- 
tru a obţine cele mai bune rezultate în anul următor. 


Tim şi cu mine am folosit acest exerciţiu şi în vremurile 
bune, dar și în cele rele, rezervându-ne timp pentru a face 
acest lucru în fiecare an, orice s-ar fi întâmplat. Simplul 
fapt că stabilim cele zece obiective prioritare pentru anul 
care urmează este un stimulent puternic, deși, în cazul 
meu, au fost şi ani când treceau câteva luni fără să recitesc 
obiectivele stabilite. Evident, nici un an nu seamănă cu ce- 
lălalt. În anumiţi ani mă preocupă în special aspectul 
financiar, în alți ani bunăstarea și condiţia fizică, în alții 
relaţiile familiale, alteori munca de caritate, iar în alți ani 
mă confrunt cu problemele pe care nu le-aș fi putut pre- 
vedea cu un an înainte. 


Bineînţeles că nu întotdeauna am realizat toate obiectivele 
pe care ni le-am fixat şi nici nu ne-am urmărit scopurile 
cu precizia unor roboți, așa cum credeam noi că ar trebui. 
Şi totuşi, acest proces a continuat să ne traseze un cadru 
de viaţă în care construim an după an, asigurându-ne că 
cel puţin avem șansa de a învăţa din lecţiile anului care s-a 

încheiat şi de a trece mai departe, la următoarele noastre 
obiective. 


Uneori, când facem bilanţul la sfârşit de an, suntem mul- 
țumiţi de consecvenţa cu care ne-am urmărit obiectivele; 
în alţi ani, ne trebuie ceva mai mult curaj să privim înapoi. 
Dar în toţi aceşti ani nu am renunțat, şi asta a contat 
enorm pentru noi. Viaţa mea de astăzi diferă mult de cea 
de atunci, fie că mă gândesc la bunurile de care dispun în 
prezent sau la calitatea existenței mele. Acum mă bucur 
de un stil de viaţă care este mai presus de orice mi-am în- 
chipuit în copilărie. 


Disciplina parcurgerii an după an a întrebărilor din Cel 
mai bun an este cea care ne ajută să perseverăm, să pro- 
gresăm și să învăţăm în permanenţă. Lucrurile n-au mers 
întotdeauna la fel de bine pe cât ne-am aşteptat, dar am 
învăţat să fac tot ce îmi stă în putință și să mă concentrez, 
aşa cum am arătat în această carte, În timp, cu ajutorul 
mai multor persoane, seminarul Cel mai bun an a evoluat, 
transformându-se într-un exercițiu simplu cu zece între- 
bări, ce poate fi folosit oricând şi de către oricine. Cred că 
am învăţat deja că nu am dreptul să le impun celorlalți 
să-mi accepte propriile convingeri, dar promovez acest 
program cu plăcere pentru tot ceea ce a însemnat el pen- 
tru mine şi pentru cei care au participat la el, 


Cele mai importante lucruri pentru mine au fost dezvol- 
tarea personalităţii mele, încrederea pe care o am acum în 
mine, aprecierea calităţilor mele, modul în care reușesc să 
rezolv problemele spinoase ale vieții și sentimentul pro- 
fund că avansez câte puţin în fiecare moment, pentru a 
avea o viață aşa cum îmi doresc. Acestea sunt cele mai 

importante lucruri, care au fost rezultatul exerciţiului 
constant al evaluării și planificării anuale. 


Curajul de a aborda provocările cele mai dure ale vieții 
mi-a dat o forţă din ce în ce mai mare şi un sentiment mai 
puternic de mulțumire pentru ceea ce sunt. De câte ori 
reuşesc să fac singură acest lucru, creşte şi capacitatea mea 
de a-i instrui şi a-i încuraja pe ceilalţi să procedeze la fel. 
Dacă eu pot să fac acest lucru, atunci şi voi puteți. Efica- 
citatea muncii mele cu oamenii creşte pe măsură ce eu 
însămi reuşesc să pun în practică ceea ce susțin. Dar învăţ 
mereu, şi aşa am să fac și pe viitor. Odată, am auzit la 
radio un interviu cu Luciano Pavarotti, care spunea că n-a 
încetat niciodată să ia lecţii de canto şi că va continua s-o 
facă până la sfârşitul zilelor sale. 


Inspiraţi de Cel mai bun an, Tim şi cu mine am pus la 
punct o versiune a noastră, săptămânală, a exerciţiului. 
Amândoi muncim foarte mult și nu ne prea întâlnim în 
cursul săptămânii; cu ani în urmă, acest lucru eroda baze- 
le căsniciei noastre. Felul în care am făcut faţă acestei pro- 
vocări, reînnoindu-ne și aprofundând dragostea noastră, 
este unul dintre cele mai bune exemple ale transformării 
noastre. 


Acum câţiva ani, am început să ţinem ceea ce noi numim 
petrecerea de vineri seara, numai noi doi. Cumpărăm o 
sticlă de vin, punem muzică și stăm de vorbă despre ce a 
mai făcut fiecare în cursul săptămânii. 


Pentru a compensa anumite momente dificile, ținem pe 
rând câte un toast pentru cele mai bune lucruri care s-au 
întâmplat în ultima săptămână. Chiar și în cele mai proaste 
săptămâni există mici întâmplări extraordinare şi lucruri 


BUN VENIT! 21 


pentru care trebuie să fim recunoscători. Contează enorm 
să nu uităm să ne concentrăm mai mult asupra norocului 
nostru decât asupra luptei pe care o ducem. 


Aceasta este o adevărată binecuvântare. Dacă s-ar întâm- 
pla să pierdem tot ce avem, am fi destul de puternici să 
înfruntăm situația şi să o luăm de la capăt sau să trecem 
peste necaz şi să trăim într-un cort. Cred sincer că forța 
interioară pe care am câștigat-o nu poate fi distrusă şi că 
totul va fi bine şi vom învinge indiferent ce s-ar întâmpla. 


Mai presus de orice, m-am hotărât să scriu această carte 
pentru a vă da șansa să vă bucuraţi de acest succes — să vă 
ajut să daţi un nou sens vieţii voastre, oferindu-vă frâiele 
propriului vostru destin. 


Am cunoscut mulți oameni care şi-au schimbat viața pen- 
tru că şi-au acordat răgazul de a medita asupra a ceea ce 
îşi doresc cu adevărat şi apoi au acționat pentru a-și pune 
ideile în practică. Observând reușitele lor în timp, m-am 
hotărât să scriu despre Cel mai bun an pentru a-l pune 
la dispoziţia cât mai multor oameni. Căci niciodată nu 
sunteţi nici prea bătrâni şi nici prea tineri pentru a face 
din anul care vine cel mai bun an de până în acel moment. 


PARTEA 1 


TREI ORE PENTRU 
A VĂ SCHIMBA VIAȚA 


INTRODUCERE 


Principiile care stau la baza 
celui mai bun an 


Fixarea obiectivelor 


Oamenii de afaceri care au succes îşi fixează obiective 
şi îşi fac planuri pentru ceea ce va urma. Ei ştiu că pentru 
a realiza anumite schimbări importante şi pentru a avea 
prosperitatea pe care şi-o doresc trebuie să îşi identifice 
priorităţile în fiecare an, pentru ca apoi să canalizeze efor- 
turile oamenilor lor spre atingerea acestor obiective. În 
aceasta constă şi secretul succesului în viața noastră — în 
fixarea obiectivelor și planificarea vieții cu un an înainte. 
Astfel şi noi vom putea să ne ocupăm de problemele mai 
importante, să ne concentrăm asupra aspectelor care ne 
interesează şi să facem acele schimbări pe care dorim cu 
adevărat să le facem. 


Cu toții ştim câte ceva despre obiective. Cine nu şi-a fixat 
obiective şi nu a avut succes realizând o parte dintre ele? 
Până la vârsta de 8 sau 10 ani ne facem deja o idee despre 
ceea ce ne dorim în viaţă. În mintea noastră începe să se 

contureze imaginea unei anumite poziţii sociale, a unui 
serviciu, o mașină, o casă, o familie... şi, pe măsură ce ne 
maturizăm, scopurile noastre devin tot mai clare. Curând 
împlinim 25, 30 sau 35 de ani şi iată că deja am realizat 
unele obiective din copilărie, în timp ce alte obiective 
prind contur în mintea noastră, 


Cu toate acestea, pe măsură ce viaţa merge înainte, fixarea 
obiectivelor devine un proces întâmplător şi mai puţin 
specific — dorinţele și aspiraţiile par să ne vină în minte 
şi să se instaleze acolo de la sine, aproape înainte să ne 
dăm seama. De cele mai multe ori nu ne fixăm obiective 
pentru un an şi rareori facem o alegere conştientă a acelor 
scopuri care sunt mai importante pentru noi. Ne trezim că 
urmărim anumite obiective înainte să ne fi gândit serios la 
ele, să chibzuim dacă merită efortul nostru sau să vedem 
ce este cu adevărat important pentru noi. 


Poate că de obicei veniţi acasă epuizat şi daţi drumul la 
televizor în loc să luaţi masa cu cineva drag, să ascultați 
muzica preferată, să citiți cartea la care râvneaţi — sau să 
vă planificaţi următorul an al vieții voastre. 


După avântul iniţial, când creștem şi devenim adulți, 
mulţi dintre noi nu ne mai gândim cu aceeași seriozitate 
la idealurile noastre, ca atunci când ne făceam planuri le- 
gate de educaţie, carieră sau o casă a noastră, separat de 
părinţi. Începem să ne conducem după simţuri, reacțio- 
nând în funcţie de împrejurări şi satisfăcându-ne necesi- 
tăţile imediate, precum şi pe cele ale persoanelor din jurul 
nostru. Aceasta devine o obișnuinţă, ba chiar mai mult. 
Timpul trece şi curând simţim că viaţa ne-a scăpat de sub 
control și că nu putem face nimic în acest sens. Nu mai 

acordăm suficientă atenţie lucrurilor care au cea mai 
mare importanță pentru noi, iar viața devine frustrantă. 
Simţim că nu mai putem face față. 


lată ce spunea Sogyal Rinpoche: 


Dacă privim cu atenție, vom vedea limpede câte sarcini 
fără importanță, așa-zise „responsabilități“, se acumulează 
în viața noastră. Un maestru le compară cu „menajul 
dintr-un vis“. Spunem că vrem să ne petrecem timpul rezol- 
vând lucrurile importante ale vieţii, dar nu există nicio- 
dată timp. 


Există anumite lucruri care trebuie făcute şi simţim că nu 
avem de ales. Iar după ce terminăm cu ele, suntem prea 
obosiţi ca să ne mai gândim şi la altceva. Treptat, devenim 
cinici când e vorba de hotărârile luate de Anul Nou şi 
obiectivele pentru viață. Ce atâta bătaie de cap? 


Simţim că cele mai frustrante situaţii și probleme ne scapă 
de sub control — nu putem face nimic pentru a schimba 
starea de lucruri, aşa că renunțăm şi încercăm să facem 
faţă situaţiei așa cum putem. Pur și simplu nici nu ne mai 
trece prin minte gândul că realmente am putea face ceva 
pentru a înlătura cauzele frustrărilor noastre. Renunțăm 
să mai construim o viaţă plină de sens şi impliniri și ne 
împăcăm cu ceea ce avem. Renunţăm la noi şi la capacita- 
tea noastră de a pune lucrurile în practică. 


Şi totuși, există o parte din noi care nu este dispusă să se 
liniștească — cea care ne trezeşte la miezul nopții, 
făcându-ne să ne îngrijorăm şi să ne frământăm pentru 
lucrurile care contează pentru noi: Oare ce fac eu? Ce am 
realizat de fapt? De ce nu-mi folosesc mai bine timpul? Cum 

pot să fac să mă ocup mai bine de familie? Când o să vină 
și vremea mea? Cu siguranţă mai sunt şi alte lucruri în viață, 
nu doar grijile şi problemele acestea. Altfel, ce sens ar avea? 


Sau poate că, ascultând muzică sau privind o piesă de tea- 
tru ori un film, vă detaşaţi de existenţa voastră agitată și 
vă amintiţi cine sunteţi de fapt şi ce doriţi pentru voi şi 
pentru cei dragi. Dar atunci se luminează de ziuă sau se 
termină piesa, şi acele întrebări importante pe care vi le-aţi 
pus se risipesc, alungate de temerile şi grijile de zi cu zi. Se 
face ziuă, umbrele îndoielii dispar ca de obicei și nu mai 
staţi să vă gândiţi la ce doriţi cu adevărat sau la ce aţi pu- 
tea face pentru a obţine ceea ce vreți. 


Cea mai puternică motivaţie pentru a începe 
Cel mai bun an este că veţi descoperi acel mod de 
viaţă care să reflecte ceea ce contează cu adevărat 
pentru voi, devenindu-vă astfel fideli vouă înşivă. 


Cum se întâmplă de multe ori, probabil că la un moment 
dat vă săturaţi şi spuneţi: „Destul!“ Apoi vă fixaţi un 
obiectiv şi începeţi să faceţi ceva pentru a-l concretiza, dar 
din nou aveţi un eşec. Din păcate, de multe ori, cele mai 
importante obiective ale noastre nu ni le fixăm cu convin- 
gerea că vom reuşi, aşa că, nu după mult timp, simţim 
cum ni se taie elanul. Uităm că trebuie să ne concentrăm 
atenția mai degrabă asupra realizărilor decât asupra 

eşecurilor şi greșelilor. Uităm să ţinem cont în viață de 
lucrurile la care ne pricepem bine, astfel că încrederea în 
noi şi în forțele proprii scade. 


Noi, oamenii, avem o capacitate fantastică de a ne reaminti 
eșecurile, în timp ce reușitele le dăm uitării. Amintirea ne- 
împlinirilor ne îngustează perspectivele și ne diminuează 
încrederea în noi înşine. Problemele cu care ne confrun- 
tăm paralizează orice iniţiativă și nu le mai putem face 
faţă. În timp ce în anumite domenii ale vieţii noastre poate 
că suntem puternici şi capabili, se pare că, în faţa proble- 
melor care ne afectează cel mai mult, forțele ne părăsesc. 


Iată la ce fel de probleme mă refer — multe dintre ele sunt 
experiențe ale clienţilor mei, dar cu unele m-am confruntat 
şi eu: 


* „Relaţia cu fiul meu adolescent a luat-o razna. Spiridu- 
şul acela vioi care dădea fuga la mine şi mi se așeza pe 
genunchi ca să-mi spună câte în lună și-n stele parcă a 
dispărut. Dacă mă mai gândesc mult la asta, am să 
izbucnesc în plâns.“ 


e „Am obţinut succesul pentru care m-am zbătut atât de 
mult, dar muncesc mai mult ca oricând şi n-am timp să 
mă bucur de el. Zilele trec atât de repede, iar eu nu reu- 
şesc să-mi folosesc prea bine timpul pe care îl am la dis- 
poziţie. Visul pentru care am sacrificat atâtea s-a risipit.“ 


e „Trupul care altădată sălta uşor pe, trepte şi-mi dădea 
forța să gândesc şi să muncesc ore în şir pare că nu mai 
are baterii, dar nu am timp să mă ocup de el — și proba- 
bil că e și prea târziu.“ = 

* „Mi se pare că îmi petrec mai tot timpul la lucru, în 
şedinţe, rezolvând urgenţe sau ocupându-mă de proble- 
mele altora. Se pare că niciodată nu reuşesc să mă 
desprind de munca mea ca să mă gândesc la viitor şi la 
modalitatea de a-mi rezolva problemele o dată pentru 
totdeauna.“ 


e „Vreau să fac ceva deosebit, vreau să dau sens vieţii 
mele. Cum să-mi găsesc implinirea în munca pe care o 
desfăşor? Să renunţ la slujba aceasta şi să găsesc alta 
care să-mi dea împlinirea pe care o caut? De ce nu acord 
mai mult timp problemelor care mă preocupă?“ 


e „Mă simt de parcă m-aş învârti mai tot timpul în jurul 
cozii. Întotdeauna am de-a face cu o dată-limită, şi aceea 
este întotdeauna ziua de mâine. Știu că ar trebui să-mi 
fac planuri din timp şi să nu mai amân așa cum fac de 
obicei, dar nu am timp.“ 


e „Ce se întâmplă cu mine? Chiar nu există un om pe lumea 
asta care să mă iubească şi pe mine şi cu care să-mi îm- 
part viaţa? Nu vreau să fiu singură.“ 


* „Mă simt blocată la locul acesta de muncă — nu progre- 
sez deloc. Nimeni nu mă apreciază la justa mea valoare 
şi probabil nimeni n-o s-o facă vreodată. Efectiv nu ştiu 
ce altceva aș putea să găsesc pentru un viitor mai bun. 
Nu pot să-mi dau seama ce-aş putea să fac, aşa că nu fac 
nimic.“ 

e „De ce nu găsesc timp să «opresc muzica» măcar 0 
dată pe zi ca să meditez și să mă detaşez o clipă de zarva 


lucrurilor cotidiene? Cum să reduc la tăcere zumzetul 
de gânduri din mintea mea pentru a face acest lucru?“ 

e „Oare cine îmi conduce viața — eu sau datoriile mele? 
Îmi risipesc toată vitalitatea şi energia pentru a câștiga 
cât mai mulți bani și nu ştiu cum să ies din acest carusel 
al luptei pentru supravieţuire.“ 


* „Omul cu care m-am căsătorit cu ani în urmă și care mă 
iubea atât de mult e prea ocupat acum şi nu mai are timp 
să mă privească sau să mă asculte. Dar eu sunt acum atât 
de frustrată, supărată și jignită, încât aproape că nici 
nu-mi mai pasă.“ 


Cu cât îndurăm mai mult aceste situaţii dureroase şi nu ne 
revendicăm drepturile, cu atât scădem mai mult în ochii 
noştri şi apoi nu mai avem puterea să facem acele schim- 
bări care sunt atât de importante pentru noi. La un mo- 
ment dat, încetăm să credem că putem să mai schimbăm 
ceva: Asta e; nu trebuie să mă supăr. Simplul gând de a ne 
fixa un obiectiv de genul: Voi începe să mă bucur de succe- 
sul pe care-l am sau Voi readuce puțin romantism în viaţa 
mea sau Îmi voi găsi o slujbă nouă, care să-mi dea ocazia 
să arăt cine sunt pur și simplu nu ne mai trece prin minte. 


Uneori ne luăm angajamente de genul: 
e Astă-seară mă duc acasă și nu mă mai ating de televizor. 


* În weekend îl iau pe fiul meu la plimbare și am să încerc 
să mă apropii mai mult de el. 


= De luni încep regimul alimentar! 


e Diseară, în drum spre casă, mă opresc la sala de gim- 
nastică. 

e Primul lucru pe care am să-l fac mâine va fi să citesc 
ofertele de serviciu, poate îmi găsesc o slujbă nouă. 


e Astăzi, în drum spre casă, trec să iau nişte flori şi o sticlă 
cu vin... 


Dar de cele mai multe ori nu ne ţinem aceste promisiuni 
și, de câte ori se întâmplă așa, devenim mai slabi, iar în- 
crederea în noi înşine mai scade puţin. Ceea ce ne împie- 
dică cel mai mult în a ne propune și stabili obiective este 
acest mod de a gândi, şi nu neapărat eșecul. Ajungem să 
credem că nu suntem în stare să realizăm schimbările 
necesare şi încetăm să ne mai fixăm obiective şi să ne mai 
facem planuri în mod coerent. Iar viața la care visăm de- 
vine şi mai greu de atins. 


Neîncrederea în noi înşine se ridică în calea noas- 
tră ca un zid, împiedicându-ne să facem schim- 


bări majore sau să ne fixăm obiective importante. 


Odată ce am ajuns în acest punct, începem să ne găsim tot 
felul de scuze şi pretexte: 


e Când ceva merge prost, n-ai ce-i face. 


e Ce rost are să mă gândesc la asta? Doar ştiu că oricum 
nu-mi permit să am ceea ce-mi doresc. 

e Mi se pare un lucru egoist şi stresant să stabilesc obiec- 
tive şi să mă gândesc mereu la ce anume vreau. 


* Vreau să-mi păstrez libertatea de a alege! 


* Când n-o să mai fiu atât de ocupat(ă), am să-mi fac timp 
şi pentru mine. 


» Este plictisitor să ştiu încotro mă îndrept și ce urmează 
să se întâmple. 


» Nu sunt dispus(ă) să sacrific prezentul de dragul vii- 
torului. 


+ Nu suport gândul că voi încerca şi voi rata din nou. 
* E prea târziu să mai învăţ ceva. 
* Chiar nu-mi pot bate capul cu asta. 


Şi uite-aşa, în timp ce nici nu ne dăm seama că ne urcăm 
într-o maşină despre care nu ştim încotro ne duce, deve- 
nim simpli trecători prin propria noastră viaţă. Anii trec, 
dar niciodată nu ne dăm jos din mașină să vedem cum 
merge şi încotro se îndreaptă. Ne mulțumim să stăm pe 
bancheta din spate, preocupaţi de viața noastră cât se poa- 
te de agitată, care trece prea repede pentru a ne da răgazul 
să oprim maşina, să ne facem plinul, să ne gândim la tra- 
see alternative sau să schimbăm direcția — pe scurt, să 
trecem din nou pe locul șoferului. 


Cel mai bun an 


Acest exerciţiu ne obligă să coborâm din mașină şi să ne 
analizăm mai bine viața şi pe noi înșine. Ce am realizat în 

această călătorie? La ce ne pricepem? Ce am învăţat din 
călătoria noastră? Am apucat cumva pe drumuri greşite? 
Şi cel mai important lucru, cât de departe am ajuns? 


Acest exerciţiu, deşi nu întotdeauna simplu, devine mai 
degrabă o experiență plăcută şi mobilizatoare decât un 
proces dureros de incriminare. Ne ajută să privim în faţă 
aceste întrebări şi să ne mobilizăm. Cea mai mare provo- 
care este să reuşești să-ți rezervi trei ore tocmai atunci 
când nu ai timp să faci acest lucru. Dar dacă vrem să fim 
mai responsabili faţă de propria noastră viaţă, în loc să ne 
zbatem să rezolvăm probleme cotidiene, ar fi mai bine să 
facem exercițiul Cel mai bun an şi să lăsăm deoparte 
celelalte griji. 


Pentru mulți dintre noi aceasta este partea cea mai grea. 
Renunţaţi pur şi simplu să mai faceți lucrul pe care credeți 
că trebuie să-l faceți acum. Mai bine faceţi exerciţiul 
Cel mai bun an. De obicei, ţineam acest seminar sâmbăta, 
iar pentru cei care participau era simplu să înțeleagă că, 
pentru a veni la seminar, erau nevoiţi să renunţe la rufele 
de spălat, la curăţenia săptămânală, la scrisorile de scris, la 
plata facturilor, la întâlnirea cu prietenii — sau la orice 
altceva aveau ei de făcut sâmbăta. 


Chiar dacă îşi petreceau o mare parte din zi la seminar, 
ştiau că își vor găsi timp şi pentru rufe și pentru aprovi- 
zionarea casei. Lucrurile acestea nu rămân nefăcute. Nu 
asta este problema; ceea ce contează este să vă găsiţi timp 
pentru a vă planifica viaţa. Dar, odată ce veţi face lucrul 
acesta, vă veți da seama că este mult mai important decât 
spălatul rufelor. Aşa că luaţi-vă o foaie de hârtie şi un sti- 
lou, aşezaţi-vă comod şi răspundeți la cele zece întrebări. 

Sau puteţi urma exemplul celor care participau la semi- 
nar: rezervaţi-vă trei ore și faceţi acest exercițiu împreună 
cu un membru al familiei, un coleg sau un prieten. 


Exerciţiul vă cere să priviţi înapoi, spre anul care s-a înche- 
iat şi apoi să vă gândiţi la anul care va urma, punându-vă 
următoarele zece întrebări: 

1. Ce am realizat? 

2. Care au fost cele mai mari dezamăgiri ale mele? 

3. Ce am învăţat? 

4. Cum mă autolimitez şi cum pot să mă opresc? 

5. Care sunt valorile mele? 

6. Care sunt rolurile pe care le joc în viață? 


7. Care rol va reprezenta preocuparea mea majoră în 
anul următor? 


8. Care sunt obiectivele mele pentru fiecare rol în parte? 


9. Care este topul celor zece obiective prioritare pentru 
anul următor? 


10. Cum pot să mă asigur că le realizez? 


Acest exercițiu seamănă cu grădinăritul. Deși nu sunt 
prima persoană care face o asociere între viaţă şi grădină- 
rit, gândiţi-vă un minut la acest lucru: Înainte de a semăna 
semințele pentru recolta viitoare trebuie să pregătim tere- 
nul. Răspunzând la primele două întrebări, verificăm ce a 
crescut şi ce nu a crescut anul trecut. A treia întrebare ne 
ajută să descoperim ce am învăţat şi ce trebuie să ţinem 
minte pentru anul viitor. 

Bilanţul realizărilor şi al eşecurilor din grădinița noastră 
presupune puţine sentimente de remușcare sau autoînvi- 
novăţire — este o lecţie bună. Să ne bucurăm de succesele 
de anul trecut pentru a căpăta forţe noi şi să nu ne lăsăm 
copleșiți de eşecuri. Cu alte cuvinte, lăsaţi în urmă deza- 
măgirile şi nereușitele — îndepărtaţi-le din viața voastră 
aşa cum rupeţi buruienile din grădină. De ce să ocupe 
locul degeaba şi să influențeze negativ recolta din urmă- 
torul an? 


A patra întrebare este ultimul pas înainte de semănat. 
Acum fertilizăm terenul, gândindu-ne la recolta pe care 
dorim s-o obţinem la anul. Fertilizarea solului din grădina 
voastră se realizează printr-o atitudine optimistă, care să 
vă conducă spre succes, nu prin una care să vă otrăvească 
solul. Imaginaţi-vă ce s-ar întâmpla într-o grădină polua- 
tă de un puternic sentiment de nereușită. Secretul pentru 
cel mai bun an este semănatul într-un sol fertil, 


De cele mai multe ori oamenii îşi fixează obiec- 
tive fără să pregătească terenul pentru reuşita lor. 
Exerciţiul Cel mai bun an, perfecţionat cu spriji- 
nul atâtor oameni în decursul a peste 20 de ani, 
pregăteşte eficient acest teren. 


Aşadar, exerciţiul începe cu un bilanţ al anului care s-a în- 
cheiat, amintindu-vă ce aţi realizat şi concentrându-vă 

asupra motivelor de bucurie. Da, chiar așa. Primul pas vă 
permite să cântăriţi rezultatele din anul care s-a sfârşit și 
să vă revizuiţi atitudinea față de trecut şi faţă de voi 
înşivă. Este foarte uşor să ne amintim eșecurile: promi- 
siuni nerespectate, momente când i-am dezamăgit pe cei 
de lângă noi, hotărâri de început de an care n-au durat 
nici o săptămână, kilograme în plus pe care nu le-am dat 
jos, kilometri pe care nu i-am alergat, dimineţi în care nu 
am meditat, scrisori nescrise, cărţi necitite, cămări neo- 
rânduite, prieteni pe care i-am uitat, ore pe care nu le-am 
petrecut cu copiii... când e vorba de toate acestea, memo- 
ria noastră este atât de viel... 


Dar suntem oameni și uităm ceea ce am făcut bine și câte 
lucruri am realizat. Pierdem din vedere forța şi calitățile 
cu care suntem înzestrați și astfel nu mai reuşim să ne fo- 
losim de ele pentru a face schimbările pe care le dorim. 
Nu întreprindem nimic în privinţa scopurilor care sunt 
atât de importante pentru noi pentru că nu credem că 
putem. Dar, pentru noi toţi, problema nu este că nu putem. 
'Totul este să ne controlăm puterea pe care o avem, în timp 
ce ne reinnoim încrederea în noi înșine. 


Rememorarea succeselor trecute vă dă posibilitatea să vă 
corectaţi imaginea pe care o aveţi despre sine, iar după ce 
aţi tras învăţămintele necesare din succesele şi eșecurile 
trecute, daţi-le uitării. Procedând astfel, când vă veţi gândi 
serios la anul care vine, vă veți aminti că aveţi puterea de 
fixa şi îndeplini noi obiective. Poate că n-o să vă fie uşor 
să gândiţi în felul acesta. Dar numai așa vă veţi regăsi 
şi veți începe să simţiţi, ca atunci când aveaţi 18 ani, că 
puteţi fi stăpânul propriului vostru destin. 

Mai presus de orice, Cel mai bun an vă învaţă să 
aveţi din nou încredere în voi şi să deveniți mai 
puternici în faţa celor mai mari încercări ale vie- 
ţii. Această abordare vă ajută să vă folosiţi expe- 
rienţa și înţelepciunea acumulate pentru a clădi o 


viață mai fericită. 


Îmi amintesc de povestea lui Jane Fonda, de cât de greu i-a 
fost (avea pe-atunci cam 45 de ani) să treacă peste teama 
care o stăpânea și să înveţe să facă o săritură cu spatele 
într-un lac, pentru rolul pe care îl juca în filmul Pe lacul 
auriu. Actriţa Katharine Hepburn, care juca şi ea în ace- 
laşi film, o privea cum exersează și, când în sfârşit aceasta 
a reușit să execute săritura, după nenumărate zile de antre- 
nament, i-a spus: „Ar trebui să cunoaştem toți acest sen- 
timent de stăpânire şi de biruință asupra fricii. Oamenii 
care nu învaţă acest lucru se duc la fund.“ 


„Nu lăsaţi buruienile să vă năpădească visele“ 


Acest citat din cartea lui H. Jackson Brown, Lifes Little 
Instruction Book (Mic manual de educaţie pentru viață), este 
unul dintre citatele mele preferate şi îmi aminteşte de oa- 
meni pe care îi cunosc și care au urmat sfatul doamnei 
Hepburn. Aş vrea să vă povestesc despre câţiva prieteni şi 
clienţi de-ai mei care au avut curajul, tăria şi disciplina de 
a folosi lecţiile din Cel mai bun an. 

Poate sună prea frumos şi prea simplu când viața lor este 
redusă la o astfel de „poveste de succes“, dar încercaţi să 
treceţi peste asta şi să vedeţi cum a reuşit fiecare dintre ei 
să se hotărască să facă o schimbare importantă în viața 
personală. Observaţi şi dacă aceste experienţe vi se par 
mai greu de crezut decât exemplele anterioare de proble- 
me obişnuite pe care le întâmpinăm uneori. 


O femeie şi-a părăsit soțul pentru un burlac con- 
vins. Șase luni mai târziu, noul ei iubit a încetat 
să-i mai spună cât de mult ținea la ea; după alte 
cinci săptămâni, în care el tot nu i-a spus că o iu- 
beşte, femeii a început să-i fie teamă că făcuse o 
mare greșeală. Când și-a dat seama că de fapt ea 
nu se concentra asupra rezultatului dorit, ci mai 
degrabă asupra fricii pe care o simţea, şi-a stabilit 
următorul obiectiv: Voi construi o relaţie deosebi- 
tă cu Sam şi voi învăța să-mi amintesc cât sunt 
de iubită. 

Ea a reușit să se concentreze în acest sens și să-și 
risipească temerile; peste un an, erau căsătoriți. 


Un întreprinzător prosper, în vârstă de aproape 
60 de ani, dorea să înceapă ceva nou și mai intere- 
sant pentru el, dar se simțea vinovat să-şi pără- 
sească oamenii loiali, care lucrau la firma pe care 
şi-o construise cu 20 de ani în urmă — şi-i mai era 
teamă că la vârsta lui nu îşi putea permite să facă 
așa ceva. Obiectivul său: Voi încheia această afa- 
cere şi mă voi pregăti pentru lansarea unei noi 
firme până la sfârşitul anului. 

A găsit şi a pregătit o persoană, căreia i-a încredin- 
țat firma sa împreună cu angajaţii pe care îi avea. 
Acum, pentru că şi-a deschis o nouă afacere, este 
cuprins de un nou entuziasm și o nouă energie 
pentru munca pe care o desfășoară. 


O femeie care îşi petrecuse viața având grijă de cei 
cinci copii ai săi şi sprijinindu-l pe soțul ei în carie- 
ră dorea să găsească o cale pentru a-și exprima 
creativitatea, dar îşi pierduse demult încrederea în 
faptul că ştia cum să facă acest lucru. Obiectivul ei: 
Voi construi o afacere de succes, care să-mi per- 
mită să-mi exprim simţul estetic şi creativitatea. 
I-a luat ceva timp până a descoperit ce tip de afa- 
cere îşi dorea și cum să înceapă. Dar, în final, ea 
și-a deschis un magazin în care a început să vândă 
acel gen de bijuterii şi articole de imbrăcăminte pe 
care obişnuia să le poarte şi care îi plăceau. 


O ziaristă talentată câștiga un salariu mizer din 
slujba de critic de televiziune la un cotidian naţio- 
nal, luptându-se în același timp să crească fetiţa de 
numai 10 luni, să plătească o ipotecă uriașă și să 
facă faţă stării de anxietate care începuse să pună 
stăpânire pe ea. Femeia a constatat că nu i-a plă- 
cut niciodată să facă lucruri de care se temea și că 
îi era frică să facă ceea ce îi plăcea ei cel mai mult. 

Obiectivul ei: Voi construi o carieră în care fac 
ceea ce îmi place să fac şi sunt plătită pe măsură. 
Ea a abordat proiectul de transformare profesională 
cu mare hotărâre şi inteligenţă. Nu s-a întâmplat 
peste noapte, dar a muncit continuu, cu conștiin- 
ciozitate, și astăzi este o scriitoare de succes, care 
lucrează la a şasea carte. 


Partenerii unui cuplu lucrau împreună de câțiva 
ani, având o afacere de succes care ajunsese să îi 
solicite foarte mult, iar ei se simțeau obosiţi și epui- 
zați făcând ceva ce nu mai plăcea niciunuia dintre 
ei. Când, într-o perioadă de criză, banca a început 
să-i preseze tot mai tare, au început să simtă şi mai 
acut această greutate care apăsa pe umerii lor. 
Dintr-un puternic simț al datoriei şi din prea mul- 
tă teamă, au continuat să investească bani şi timp 
în acea afacere care devenise ultimul lucru pe care 
şi-l doreau. Obiectivul lor: Să ducem o viaţă în ca- 
re munca să fie mai satisfăcătoare, mai creativă și 
mai plăcută pentru amândoi — şi asta cât mai cu- 
rând. 

Odată ce și-au stabilit obiectivul pe care îl agreau 
cu adevărat, afacerea a început să meargă, astfel 
că au găsit un cumpărător amabil, iar ei s-au re- 
tras, dedicându-se în întregime unui nou țel. 

Preşedintele unei companii de succes începuse să se 
simtă bătrân la nici 50 de ani câți avea, din cauza 
unor serioase dureri de spate și de picioare, care îl 
împiedicau să facă multe lucruri care îi plăceau. Era 
profund afectat de faptul că se simțea prizonier în 
propriul său trup; era obişnuit să poată să facă tot 
felul de lucruri în interes de afaceri și în interes 
personal, fără astfel de rețineri. Obiectivul lui era: 
Să mă simt liber din punct de vedere fizic, men- 
tal şi emoţional să-mi trăiesc viața aşa cum doresc, 
Și-a urmat scopul cu disciplină și hotărâre, ata- 
când pe mai multe planuri — fizic, emoţional, 
mental — şi, în câteva luni, mergea ținându-și cor- 
pul drept și se mișca fără niciun fel de dureri. 


Un cuplu de actori se confrunta de câțiva ani cu 
serioase probleme financiare — pentru cei doi par- 
teneri devenea din ce în ce mai greu să găsească de 
lucru, S-au văzut siliți să-și vândă casa în care 
locuiau și să se mute în alta mai mică; în scurt timp 
au început să se teamă că vor fi nevoiţi chiar să-și 
retragă copiii de la şcoala particulară la care învă- 
tau. La începutul unui an, ei au luat hotărârea de 
a rezolva problema banilor o dată pentru totdeauna. 
Hotărârea lor a fost neinduplecată, apelând la 
prieteni pentru sprijin și discutând cu experți capa- 
bili să le ofere ajutor de specialitate pentru a-și 
rezolva problemele. În decurs de două luni, unul 
dintre ei a primit un rol principal într-un serial 
internațional de televiziune. 

O tânără a renunţat la slujba de asistentă 
medicală şi s-a angajat ca agent de vânzări pentru 
a câștiga mai mult și pentru a-și folosi mai bine ca- 
litățile pe care le avea, dar după un an ea nu rea- 
lizase vânzările propuse. Era îngrijorată că îşi va 
pierde slujba, mai ales că firma la care lucra trecea 
printr-o perioadă de criză. Obiectivul ei: Voi face 
din anul acesta un an al realizărilor. 

În ciuda faptului că pentru firma respectivă a fost 
cel mai greu an, tânăra a început să-și schimbe 
părerea despre ea însăşi şi să facă lucruri pe care 
înainte nu îndrăznise să le facă. Până la sfârșitul 
anului, ea și-a împlinit visul, devenind cel mai bun 
agent de vânzări din acel an. A fost promovată 
director la departamentul de relații cu clienții, 
unde, lucrând într-un mediu de afaceri, avea oca- 
zia să-și folosească acele calități care făcuseră din 
ea o bună asistentă. 


O femeie designer avea o carieră de succes, dar se 
simțea nefericită din cauza unei relaţii de cuplu 
„banale“, care n-o mai mulțumea. Ea dorea cu 
disperare să se căsătorească și să aibă copii, dar oa- 
re cu acest bărbat? Îi era teamă că, dacă renunţa la 
el, se putea să nu mai găsească unul pe care să-l 
dorească cu adevărat. Obiectivul ei: Să merg mai 
departe şi să găsesc omul cu care să mă căsătoresc. 
A găsit curajul de a renunța la acea relație și de 
a merge mai departe. Deși nesigură, a continuat 
să creadă în obiectivul ei, şi în cele din urmă a 

cunoscut un avocat inteligent, cu care a avut o legă- 
tură mai serioasă; s-au căsătorit şi acum au două 
fiice reușite. 


În spatele fiecăruia dintre acești oameni de succes se as- 
cunde un om obişnuit care a găsit curajul de a acţiona — 
de a înfrunta marile greutăţi și de a-și transforma visele în 
realitate. Ei au găsit forța interioară de a nu-şi mai face 
griji pentru problemele lor şi s-au concentrat asupra 
obiectivului pe care doreau să-l realizeze. Şi-au luat răga- 
zul de a se retrage din fața tumultului vieţii cotidiene 
pentru a-şi orienta atenţia asupra obiectivului care, odată 
realizat, însemna totul pentru ei. Au făcut ce le-a stat în 
putință pentru a evita capcanele explicaţiilor, lamentărilor 
şi scuzelor şi pentru a merge mai departe, până la capăt. 


Cel mai bun an al meu 


Cum am mai spus de multe ori până acum, este o adevă- 
rată provocare să-ți stabilești obiective serioase legate de 
ceea ce contează cu adevărat. Dacă citiți această carte, 
atunci cu siguranță aţi aflat că am reuşit să-mi ating obiec- 
tivul de a scrie o carte, un vis pe care l-am avut de când 
mă ştiu. Dar ani și ani la rând n-am făcut nimic în acest 
sens. Deşi eu însămi practic exerciţiul Cel mai bun an încă 
din 1980, cartea nu s-a numărat printre obiectivele mele 
prioritare până de curând. Pur şi simplu mi se părea un 
vis imposibil, aşa că nu i-am acordat prea mare importanţă. 
Multă dorinţă, credeţi-mă, dar puţină voinţă! 

Deşi conduceam seminarul Cel mai bun an şi-i învățam 
pe ceilalți cum să-şi împlinească visele, acest vis al meu 
zăcea uitat sub o grămadă de regrete şi resentimente. Gă- 
seam tot felul de motive pentru a nu trece la treabă: 


* La sfârşitul zilei şi în weekend sunt prea obosită. 


* Clienţii și partenerii mei de afaceri au nevoie de mine 
pentru lucruri urgente şi mult mai importante. 


» Creierul meu a încetat să mai funcţioneze eficient din 
cauza menopauzei. 


e Dacă scriu o carte, asta nu va contribui cu nimic în di- 
recţia în care dorim să ne orientăm afacerea. 


» Ar fi pierdere de timp să fac un lucru care probabil nu 
ne-ar aduce niciun ban. 


„.„Şi câte şi mai câte. 


După cum vedeţi, laitmotivul care apare în justificările 
mele este următorul: Sunt victima unor împrejurări pe care 
nu le pot controla. Este o temă frecventă a mea și cu sigu- 
ranţă una pe care am observat-o şi la alte persoane. Ani 
întregi, în mintea mea se repeta același refren, iar uneori 
apăreau variaţii pe aceeaşi temă: Mi-ar plăcea să scriu. Aș 
fi probabil o mare scriitoare. Am într-adevăr ceva de spus, 
numai că (completaţi spaţiul liber cu motivele 
enumerate mai sus). 


Acum câţiva ani chiar m-am abonat la o revistă pentru 
scriitori, sperând că acest lucru mă va stimula şi voi trece 
la treabă, dar de fiecare dată când apărea numărul pe luna 
respectivă mă copleşea un sentiment de vinovăţie și 

frustrare. Le-am pus frumos una peste alta la capul patu- 
lui, ca să le citesc când voi avea nevoie de ele, să învăţ cum 
să scriu și să mă impulsioneze. Dar bineînţeles că momen- 
tul acela nu mai venea. 


Până într-o zi de Anul Nou, când eu şi Tim am petrecut 
împreună cu prietenii noştri Jock şi Susie. 


La un moment dat, discutam despre Cel mai bun an, iar eu 
scriam cele zece întrebări pe care aceștia să le folosească, 
explicându-le mecanismul și povestindu-le ce bine de- 
cursese exerciţiul, cu câteva zile în urmă, cu fiul nostru 
Jeff, care îşi petrecuse cu noi vacanţa de Crăciun. (Începu- 
se exerciţiul nu foarte entuziasmat, căci trecuse pe listă 
doar patru realizări şi 26 de nereuşite pe anul anterior! 
Dar mai târziu, ne-a mărturisit ce bine s-a simțit că a lăsat 
deoparte amintirile neplăcute din semestrul trecut. Asta a 
fost. E timpul să merg mai departe.) 


La un moment dat, unul dintre ei a spus: „Ştii, ar trebui să 
scrii o carte despre asta!“ Am râs toţi ca de o glumă răsu- 
flată; ne cunoşteam foarte bine unii pe alții și uneori ne 
mai tachinam vorbind despre visele noastre învechite. Al 
meu era faimoasa carte. Într-un fel, în ziua aceea m-am 
simţit provocată şi ideea de a scrie a început să-mi surâdă 
aşa cum nu mi se mai întâmplase până atunci. Am simţit 
că ei într-adevăr doreau să scriu cartea și m-au convins că 
exerciţiul Cel mai bun an era o idee excelentă, de care 
mulţi oameni ar fi putut beneficia. Asta m-a măgulit, aşa 
că am început să iau lucrurile mai în serios şi mi-am refă- 
cut lista cu priorităţile din acel an, schimbând obiectivul 
numărul patru cu: Voi scrie prima carte, iar apoi îmi voi 
găsi un agent și un editor renumit. Mai târziu, când am 

vorbit cu Jeff, s-a uitat la mine zâmbind ușor ironic și mi-a 
spus: „Da, mamă, apucă-te de treabă!“ 


După ce mi-a trecut entuziasmul iniţial şi am început să 
scriu, mai bine de o lună n-am reuşit să fac aproape nimic 
din cauza neîncrederii care mă copleşea: 

+ Probabil că nu sunt atât de bună pe cât mă cred. 

» Orice carte pe care vreau eu să o scriu s-a scris deja. 


» Nu suport gândul ca alții să citească ce am scris eu — 
probabil vor râde de mine pe ascuns. 


= E o chestie așa de banală și de prostească. 


» Cum să scrii o carte când deja lucrezi 50-60 de ore pe 
săptămână? 
- Oricum, niciun editor n-o să vrea să-mi publice cartea. 


Acestea erau gândurile mele, deși aveam un soț care mă 
incuraja să scriu cartea, spunându-mi că era convins că va 
fi un bestseller. 


Ne complacem în limitarea noastră! Nu e nicio 
îndoială că asta facem din moment ce nu vrem să 
renunțăm la ea. 


Victimă a împrejurărilor? 


Ne simţim bine gândindu-ne că problemele noastre ne 
“lepăşesc oricum, că suntem victime ale împrejurărilor, 

dând astfel vina pe alţii pentru faptul că nu avem ceea ce 
ne dorim. Este adevărat că uneori oamenii sunt răi, dar 
ajungând victimele lor devenim neputincioși. Cred că aţi 
putut ușor observa că, dând mereu vina pe alţii şi pe di- 
verse situaţii pentru faptul că nu puteam să scriu cartea, 
am renunțat la visul meu care aştepta de atâţia ani. Deve- 
nisem neputincioasă chiar din pricina mea. lată încă un 
exemplu din ceea ce vedem că se întâmplă în jurul nostru. 


Se găseşte întotdeauna o persoană sau o situaţie pe care să 
aruncăm vina. Devine un obicei şi nimănui nu-i vine uşor 
să renunţe la el. Este ca un vechi prieten. Chiar ieri am în- 
trebat-o pe prietena mea Mary ce o să facă în weekend. 
Mi-a spus: „Mă duc la ţară la mătușa mea şi la familia ei. 
S-a anunţat că vremea va fi frumoasă, dar la cât sunt eu de 
norocoasă, sigur o să plouă.“ Ce noroc? Cine spune asta? 
Ce prostie să te complaci în satisfacția perversă a unor ast- 
fel de afirmaţii, a căror amărâtă recompensă este că poți 
spune: „Vezi, ştiam eu!“ sau „Ți-am spus eu?“ Peste tot în- 
tâlneşti astfel de atitudini, dacă stai să asculți, dar suntem 
așa de obişnuiţi, încât aproape că nici nu ne mai dăm sea- 
ma de ele și de implicaţiile lor. Singura scăpare este să de- 
venim conştienţi de această atitudine defetistă, aşa cum a 
fost nevoie să fac chiar eu. 


Cât de rar auzim pe cineva spunând: 

e „Weekendul ăsta o să fie grozav!“ 

e „Lasă-mă pe mine. Mă ocup eu de asta.“ 

+ „lartă-mă, am greşit! N-o să se mai întâmple.“ 


* „Am făcut câteva greşeli, dar o să încercăm până reuşim.“ 

Alternativa la rolul de victimă este să devenim mai puternici 
şi să începem să ne asumăm responsabilitatea destinului 
nostru. Ştiu cât de greu poate fi. Dar metoda Cel mai bun 
an funcționează și va funcționa an de an, vis după vis. 
Sunt convinsă de acest lucru chiar şi în acest moment, în 
limp ce stau aici şi scriu la calculatorul meu, bucurân- 
du-mă să vă transmit aceste idei. 


Din experienţa mea, viața înseamnă înainte de toate a în- 
văţa, iar eu învăţ — a nu-știu-câta oară — lecţia proverbu- 
lui chinezesc care spune: „Dacă nu ne schimbăm direcţia, 
în cele din urmă cu siguranță vom ajunge în locul spre 
care ne îndreptăm.“ 


Sunteţi pregătiți sau nu? 


Aţi citit până acum câte ceva despre mine şi despre oame- 
nii pe care i-am cunoscut. A sosit momentul să vă gândiţi 
puţin și la voi. Cu cât ştiţi mai multe despre voi înainte de 
a începe acest exercițiu, cu atât veţi avea mai multe şanse 
de succes, Răspundeţi sincer la întrebările de mai jos. Fiţi 
foarte sinceri, oricum nu vă vede nimeni, 


Viața de până acum 


Incercuiţi A sau F dacă afirmaţia este adevărată sau falsă 
în cazul vostru: 


A F Au fost momente în viața mea când am sta- 
bilit şi am realizat obiective. 


A F Dacă stau să mă gândesc, sunt mândru 
(mândră) de ceea ce am realizat până acum. 


50 


CEL MAI BUN AN 


Deşi îmi dau seama că sunt multe lucruri 
pentru care ar trebui să fiu recunoscător 
(recunoscătoare), ceva îmi lipsește și aş vrea 
să ştiu ce anume. 


Ştiu că pot mai mult decât am arătat până 
acum. 


Îmi amintesc momente din trecut când am 
perseverat indiferent de obstacole și am făcut 
lucrurile să meargă. 


Ştiu că mi-am pierdut încrederea în mine în 
decursul anilor, dar încă nu sunt dispus (dis- 
pusă) să renunţ. 


Știu că dacă aş rezolva cel puţin una sau 
două dintre problemele care mă preocupă 
m-aș simți mai fericit (fericită). 


Îmi amintesc mai repede nereușitele decât 
succesele şi îmi dau seama că asta m-a îm- 
piedicat să am încredere în mine la fel ca 
altă dată. 


Mă îngrijorează faptul că, deşi am puternice 
convingeri și valori personale, viaţa mea de 
până acum nu a dovedit prea mult acest 
lucru. 


Nu este nevoie de cine ştie ce filozofie pentru a vă da sea- 


ma că, dacă aţi încercuit mai multe A-uri, aveți mai multe 
şanse de a reuşi să stabiliţi planuri și de a le duce la capăt. 


Câte aţi încercuit? 

Convingeri și valori personale 


Bifați afirmaţiile care exprimă convingerile şi valorile 
voastre personale: 


[7] Sunt responsabil (ă) faţă de mine şi faţă de ceea ce mi 
se întâmplă. 


FI Deşi nu-mi place să recunosc, ştiu că mai multă disci- 
plină nu mi-ar strica. 


[7] Cred că orice este posibil dacă îţi pui ceva în minte. 


[7] „Ce semeni, aceea vei culege“ sau „Cum îți aşterni, aşa 
vei dormi.“ 


[7] Păstrarea unei atitudini pozitive este vitală pentru ob- 
ținerea succesului. 


[F] E bine să cer ajutor dacă am nevoie de el. 
[7 Nu-i nimic dacă fac greşeli, asta arată că mă străduiesc. 


[7] Cu cât am mai mult succes, cu atât este mai important 
să dăruiesc într-un fel sau altul din succesul meu. 


[T] Mă dedic fericirii celor dragi. 


[7] Este foarte important pentru mine să trăiesc conform 
principiilor şi convingerilor mele personale. 


Evident că informaţiile din acest capitol sunt personale şi 
nu există răspunsuri corecte sau greșite. Totuşi, înclin să 
cred că majoritatea acestor afirmaţii sunt acceptate de oa- 
menii care se simt împliniți cu adevărat. Ceea ce contează 
vel mai mult este să ştiţi în ce credeți şi ce anume preţuiţi. 

Uneori avem sentimentul că ne lipseşte ceva; acesta se 
iveşte atunci când am rătăcit calea stabilită de convin- 
gerile şi principiile noastre. Una din cele zece întrebări 
pentru Cel mai bun an analizează pe larg acest sentiment. 


Ceea ce ne motivează cu mult mai mult decât 
succesul material sau aprecierea celorlalți este 
dorința noastră de a fi sinceri cu noi înșine și de 
a ne trăi viața conform valorilor şi convingerilor 


noastre personale. 


Scuze pe care le cunosc și pe care le-am folosit 


Încercaţi să vi le amintiţi pe cele pe care obișnuiaţi să le 
folosiți. 


Aş vrea foarte mult să schimb lucrurile, dar nu pot pen- 
tru că... 


C Vreau să-mi păstrez libertatea de a alege. 
C Dacă ceva merge prost, n-ai ce-i face. 


C Mi se pare un lucru egoist și stresant să stabilesc obiec- 
tive şi să mă gândesc mereu la ce anume îmi doresc. 


O Am trecut demult de faza visurilor. 


C Când n-o să mai fiu atât de ocupat(ă), o să mă ocup 
şi de mine. 

[1 Mi se pare plictisitor să ştiu încotro mă îndrept şi ce 
urmează să se întâmple. 


C Dacă îmi pun în minte să fac ceva, voi rata celelalte 
ocazii incitante care s-ar putea ivi. 


0 E prea târziu să mai învăţ ceva. 


C Nu-mi pot bate capul cu asta. 


Ca să fiu sinceră, mă îndoiesc că există cineva care să nu 
fi încercuit aproape toate scuzele de mai sus. Bun venit 
printre noi! Pentru cei mai mulţi, dificultatea constă în a 
şti când anume folosim aceste scuze în loc să facem ceea 
ce dorim astfel încât să mergem mai departe. Fiţi foarte 
atenţi când anume aceste afirmaţii sunt adevărate şi când 
sunt numai scuze. Ele au puterea de a vă ţine pe loc. 


Cât de motivat(ă) sunt? 


Pe o scară de la 1 la 10, daţi-vă singuri câte o notă care să 
reflecte valoarea pe care o acordaţi următoarelor afirmații 
în ceea ce vă priveşte: 


+} Sunt hotărât(ă) să fac schimbări pozitive în viața mea. 


d și i bă Pi 
¿&_ Mi se pare normal să-mi planific anul dinainte şi 


să-mi propun obiective pe care să le realizez. Sunt 
gata să încerc. 

G Pot conta pe faptul că de data asta fac ce trebuie. 

] Ştiu foarte bine ce trebuie să fac pentru a-mi schim- 
ba viaţa. 


+ Pentru mine este important să trăiesc conform prin- 
cipiilor şi convingerilor personale. 

o Sunt hotărât(ă) să fac orice pentru ca acest exercițiu 
să dea rezultate şi în cazul meu. 


6 Există și alți oameni în viața mea care ar avea de câș- 
tigat dacă mi-aş face planuri pentru anul viitor. 


SAE Deşi îmi este teamă să mă confrunt cu unele dintre 
problemele mele, sunt totuși gata să o fac. 


a Acum sunt pregătit(ă) să-mi folosesc abilitățile şi in- 
teligența mai bine şi cu mai mult curaj. 
g Voi rezerva trei ore în weekendul următor pentru a 


răspunde la cele zece întrebări pentru anul care îți 
aduce împlinirea, orice s-ar întâmpla. 


— PUNCTAJ 


Adunați punctele pe care vi le-aţi acordat şi verificați în 
care dintre categoriile de mai jos vă încadrați. Punctajul 
obținut vă va arăta cât sunteți de motivat(ă) şi de pregă- 
tit(ă) pentru Cel mai bun an. 


90-100 Felicitări! Probabil că viața vi se va schimba 


complet. 

70-89 Deşi din când în când este nevoie să fiți îm- 
pins(ă) de la spate, puteţi fi pe drumul cel 
bun. 

51-69 Greu de spus ce se va întâmpla. Nu sunteți 


încă sigur(ă) că vă simţiţi pregătit(â) pentru a 
trece la „volanul“ existenţei voastre. 


Dacă punctajul este sub 50, înseamnă că nu sunteți pregătit(ă) 
să profitaţi de informaţiile din această carte. Schimbaţi-vă 

modul de a privi lucrurile sau aşteptaţi până când vă veţi 
simţi mai încrezători. Cei care şi-au acordat 10 puncte la 
ultima afirmaţie au cele mai mari şanse de reuşită. 


Acţionaţi! 


În cei mai bine de 25 de ani de lucru cu oamenii, am ob- 
servat o singură mare diferență între cei care reuşesc să 
facă lucrurile să meargă şi cei care nu reușesc: cei care re- 
uşesc acţionează. 


Aceştia se gândesc la o idee, apoi acționează în sensul rea- 
lizării ei. Au senzaţia că un lucru ar putea să meargă şi se 
hotărăsc să încerce. Urmează niște cursuri şi, conştiin- 
cioşi, pun în practică ceea ce au învăţat. Citesc o carte, 
găsesc în ea o idee care le place și încearcă să o pună şi ei 
în aplicare. Aud despre un anume tip de meditații care te 
ajută să reduci stresul și să te cunoşti mai bine şi îşi fac 
timp pentru a începe metoda respectivă. Aceşti oameni 
acţionează. 


Dacă vă numărați printre aceştia, opriţi-vă şi treceţi la 
Partea a treia, în care se află caietul de lucru pentru 
Cel mai bun an. Faceţi-vă o cafea sau turnaţi-vă un pahar 
cu vin, puneţi nişte muzică şi apucaţi-vă să scrieți răspun- 
surile. Este foarte simplu. Peste trei ore veți şti mai bine 
incotro mergeţi și vă veţi simți mai motivat să mergeţi 
încotro v-aţi propus. Trebuie numai să vreţi să o faceţi — 
aşa cum știți voi. 


După cum spunea Stephen Covey, principala calitate a oa- 
menilor foarte eficienţi este faptul că ei sunt întotdeauna 
pata de acţiune. Cu alte cuvinte, decât să lăsaţi lucrurile la 

voia întâmplării, ocupaţi-vă de ele. Dacă nu vă numărați 
printre acești oameni, aţi putea deveni ca ei trecând direct 
la întrebări şi începând cel mai bun an al vostru. 


Unii oameni sunt născuţi să acţioneze — au venit pe lume 
dotați cu o puternică dorinţă și forţă interioară de a reuși 
şi înaintează cu motoarele la turație maximă. Dar cei mai 
mulţi dintre noi am avut multe de învățat pentru a reuşi în 
viaţă; mai degrabă ne-am modelat noi înşine de-a lungul 
vieţii, nu ne-am născut aşa. Eu cu siguranță mă număr 
printre aceştia din urmă. Spre deosebire de modul con- 
ştient în care îmi trăiesc viața acum, mi-am petrecut o 
mare parte din tinereţe într-un fel de ceață somnolentă, 
lăsându-mă purtată de valurile vieţii, dar „descurcân- 
du-mă în funcţie de împrejurări“. 


Aşadar, chiar dacă nu sunteți unul dintre cei care ţintesc 
departe, asta nu înseamnă că sunteţi scos din cursă. Aţi 
realizat deja atâtea lucruri până acum și sper să apreciaţi 
asta. Dar, pentru a folosi eficient această carte, trebuie să 
vă aşezaţi şi să răspundeţi cu răbdare la cele zece întrebări. 


Adevărul este că ştiţi deja destul — mai mult de- 
cât credeţi că ştiţi — despre ce anume trebuie să 
faceţi pentru a vă îmbunătăţi viaţa. 


Secretul este să acţionaţi, să faceţi acest prim pas, să pu- 
neți lucrurile în mişcare. Şi totuși, de cele mai multe ori 

nu o faceţi. Deși este important să descoperiţi ce anume 
vă împiedică şi de ce (vom discuta şi despre aceasta în ca- 
pitolele următoare), cel mai bine este pur și simplu să în- 
cepeţi. Aveţi tot timpul să înțelegeţi și ce anume vă reţine. 


Totul este să răspundeţi la cele zece întrebări pentru 
Cel mai bun an, întrebări aparent simple, dar foarte pre- 
cise. Nu va fi întotdeauna foarte uşor, dar răspunzând la 
întrebări, veţi afla multe lucruri despre voi, despre cum 
puneţi lucrurile în practică şi cum vă limitați. Veţi începe 
să înţelegeţi cum să daţi sens vieţii voastre şi, curând, veţi 
privi cu nerăbdare spre anul care vine. Vă promit. Numai 
treceţi la treabă! 


Să vă mai spun ceva înainte de a începe. Dacă vă 
întrebaţi: „Oare această carte mă poate ajuta?“ 
răspunsul este da, cu siguranţă v-ar putea ajuta. 
Totul depinde de voi. Ştiţi bine că nu este 
de-ajuns să cumpăraţi cartea. Ca să nu mai ezitaţi 
între o hotărâre sau alta, pendulând între diferite 
intenţii bune, acționaţi acum. 


Cei mai mulți dintre noi cădem în propria capcană, refu- 
zând să facem paşii necesari pentru a deveni stăpânii pro- 
priilor noastre vieţi, dar nici pe altcineva (sau ceva) nu 
vom lăsa să ne stăpânească în acest răstimp! Rezultatul? 
Nimeni nu poartă răspunderea. Aşa nu ajungem nicăieri. 

Fiecare progres pe care l-am realizat în viața mea a venit 
pentru că am ascultat de cineva drag, de un profesor sau 
de un scriitor, şi pentru că am repetat conștiincioasă lec- 
tiile până când le-am învăţat. Totul e să acţionezi și să 
mergi până la capăt. 


Mai există un lucru des întâlnit care ne poate împiedica să 
redescoperim şi să folosim din plin înţelepciunea antică 
atât de populară în ultimii 20-30 de ani: cinismul. Cei 
care au această atitudine încearcă să adopte un aer intelec- 
tual, de superioritate, în detrimentul oricărei încercări de 
autoperfecţionare sau transformare profesională, etiche- 
tând-o drept „aiureală fără noimă“ sau „psiho-bâlbâială“, 
afişând un snobism total faţă de oricine încearcă să ne 
sprijine pentru a face schimbări pozitive în viața noastră. 
Această atitudine este doar o altă modalitate de eschivare, 
care ne împiedică să facem ceea ce vrem. Eu ştiu; și eu am 
gândit la fel multă vreme. 


Aşadar, dacă aţi decis că această carte vă poate fi de folos 
şi dacă sunteţi pregătit(ă) să începeţi imediat, deschideţi 
cartea la întrebări și treceţi la treabă. Sau poate sunteţi o 
persoană care preferă o abordare mai detaliată, merge și 
așa, uneori chiar mai bine. Această carte nu dă soluţii ra- 
pide şi nici nu face minuni peste noapte, deși pentru unii 
dintre voi acest lucru ar fi posibil. Oricine aţi fi, dacă do- 
riţi să faceţi ceva şi aţi obţinut un scor bun la motivaţie, 
acum e momentul. Acţionaţi! 


PARTEA A II-A 


ZECE ÎNTREBĂRI PENTRU 
CEL MAI BUN AN 


PRIMA ÎNTREBARE 
Ce am realizat? 


Este uşor să câştigi mai mult respect de sine, 

Nu trebuie decât să faci lucruri bune 

şi să-ţi amintești că le-ai făcut. 
JOHN-ROGER 


Momentele bune 


Nu vă vede nimeni. Începeți prin a vă mărturisi ce anume 
vă bucură. Poate că nu a observat nimeni momentele voas- 
tre de glorie, dar voi le-aţi observat, cu siguranță. Nota- 
ţi-le. Poate că, totuși, au observat și alții. Şi aceia contează. 


e Ați mai parcurs un an de școală? Care au fost cele mai 
bune momente? 


e V-aţi mutat într-o altă casă? Aţi decorat-o sau renovat-o 
pe cea pe care o aveţi? V-aţi descotorosit de lucrurile 
vechi? Aţi dat din lucruri celor săraci? 


e V-aţi schimbat slujba şi aţi obținut o promovare? Vă 
descurcaţi mai bine la serviciu? Ce anume aţi făcut și 
este demn de laudă? 


e Câţi bani aţi câştigat în ultimul an? V-aţi plătit o parte din 
datorii? Aţi reușit să economisiţi ceva sau i-aţi investit? 

e V-aţi căsătorit? Aveţi un copil? Vreunul dintre copii a 
avut un an reuşit? L-aţi ajutat să treacă peste o perioadă 
mai dificilă? Ați fost un părinte mai bun anul acesta? 


e V-aţi hotărât în sfârșit să faceţi gimnastică de întreține- 
re? Exersaţi mai mult? Cum vă vin hainele acum şi cum 
vă veneau la începutul anului — vă sunt mai largi? Aţi 
început să mâncaţi mai sănătos? 


e Anul acesta v-aţi întâlnit mai des cu vechii prieteni? 
V-aţi făcut prieteni noi? Dar tu ai fost un prieten mai 
bun pentru ceilalți? 


e Aţi început să vă distraţi mai mult? Să mergeţi la concer- 
te? La teatru? La cinema? Să citiți? Să vă vedeți cu prie- 
tenii? 


e Țineţi o legătură mai strânsă cu ceilalți membri ai fami- 
liei și cu prietenii? 


Chiar dacă o parte dintre aceste întrebări nu vă stârnesc 
amintiri legate de cele mai bune momente ale voastre, 
străduiţi-vă să vă gândiţi la realizările voastre și la mo- 
mentele în care v-aţi simţit mândri de voi, în care aţi făcut 
un lucru bun sau aţi reușit să scăpaţi de un necaz. No- 
taţi-le! Mândriţi-vă cu ele! Laudele sunt permise. 


Când ai realizări pe care să le sărbătoreşti, îţi hră- 
neşti spiritul și găseşti motivații. 

Nu vă cer să inventaţi ceva, ci pur şi simplu să observați ce 
anume aţi realizat, apoi să faceți o listă cu ce vi s-a întâm- 
plat bun anul trecut. Gândiţi-vă la ceea ce aţi scris și în- 
cercaţi să mergeţi cu gândul chiar mai departe — totul 
contează, un lucru cât de mic. Uitaţi-vă la lista de la 
sfârşitul acestui capitol, care arată cât de important este să 
vă amintiţi cât mai multe dintre realizările voastre. 


Folosiţi această experienţă pentru a vă apropia şi mai mult 
de o nouă latură a personalităţii voastre — acea tărie inte- 
rioară care vă pune în mișcare zi de zi. S-ar putea să nu vă 
placă; mulţi dintre noi ne cunoaştem mai bine nereușitele. 
Ne este mai uşor să vorbim cu prietenii despre lucrurile 
care nu merg bine, să ne plângem de milă. Dar merită 
efortul de a trece dincolo de ele. 


Aceasta nu înseamnă că sunteți ipocriți; lucrul despre 
care vorbim este ceva mai mult decât gândirea pozitivă. 
De multe ori gândirea pozitivă ne duce la un fel de igno- 
re a defectelor, pretinzând că lucrurile sunt altfel decât 
în realitate. Nu asta încercăm noi să facem. În timp ce răs- 
pundeţi la întrebări, fiți absolut sinceri faţă de voi. Nu vă 
faceţi probleme, nimeni nu vede ce scrieţi, deci sunteți în 
siguranță. Orice s-ar fi întâmplat anul trecut, spuneţi ade- 
vărul. Nu vă încăpăţânaţi să credeți că a fost mult mai rău 
decât în realitate, amintindu-vă eforturile pe care le-aţi 
făcut în timp ce daţi uitării realizările. 


Adoptaţi o atitudine echilibrată faţă de voi înşivă. Tot ce 
vă cer este să înțelegeți că adevărul este mai important de- 
cât credeți. În felul acesta puneţi bazele celui mai bun an; 
dacă începeţi prin a vă gândi la întâmplările bune, atunci 
cu siguranță veţi avea mai multe șanse de reuşită. Vă cer 

să fiți conștienți de valoarea voastră și să lăsaţi deoparte 
lamentaţiile! 


Desigur, ar fi minunat dacă și ceilalți ar observa cât de 
buni sunteți și ce bine vă descurcaţi. Dar lumea în care 
trăim nu este aşa. Deci, ca un prim pas, faceţi acest lucru 
de dragul vostru, apoi veţi putea și veţi dori s-o faceţi și 
pentru alții. 


De ce începem cu realizările? 


Prima întrebare din programul Cel mai bun an vă dă po- 
sibilitatea unei orientări pozitive şi vă oferă şansa de a vă 
reechilibra atitudinea faţă de voi înşivă şi față de ceea ce 
aţi realizat în ultimul an. Aproape fără excepţie, primele 
gânduri legate de trecut ale oamenilor sunt negative. Este 
ca şi cum un magnet invizibil ne atrage spre întâmplările 
nefericite şi spre eşecuri. Dacă vom continua să ne gân- 
dim la ce s-a întâmplat, vom avea impresia că sunt mai 
multe motive de dezamăgire decât de bucurie. 


Rareori stăm să ne gândim ce am realizat într-o zi, ca să 
nu mai vorbim de un an. Imaginaţi-vă că ați început ziua 
întocmind o listă cu tot ce aveţi de făcut. Să presupunem 
că lista cuprinde zece puncte, iar la sfârșitul zilei ați reali- 
zat opt din cele zece lucruri pe care vi le-aţi propus. Spu- 
neţi „Bravo!“ sau „Nu-i rău!“? Vă felicit dacă procedaţi 
aşa — însă mulți dintre noi ne simţim vinovaţi că nu 
le-am realizat pe celelalte două. Cădem în capcana întâm- 
plărilor nefericite, a lucrurilor pe care nu am reuşit să le 
facem. Şi uite-așa scădem în ochii noștri şi probabil nu 
mai așteptăm nerăbdători ziua de mâine. 

Nu este întâmplător. Trăim într-o lume în care mulți fac 
acest lucru și astfel devine molipsitor. Poate că unii prie- 
teni şi unele rude, bine intenţionate totuși, au o percepție 
negativă a lucrurilor şi ți se pare stânjenitor ca tu să fii în- 
crezător şi optimist. Se spune că știrile proaste fac vânzarea 
ziarelor şi deliciul telespectatorilor. Trăim într-o cultură 
negativistă, care este concentrată pe ştirile proaste, astfel 
încât este uşor ca o persoană să presupună în mod incon- 
ştient că întotdeauna se poate și mai rău. Dar nu despre 
asta discutăm aici. 


Conștiinţa îşi primeşte răsplata. Transferându-vă 
atenţia asupra lucrurilor pe care le-aţi realizat 
anul trecut, veţi dobândi o atitudine pozitivă, 
care vă va reda capacitatea de a duce lucrurile la 
bun sfârşit. 


Răspunzând la această întrebare, multe persoane sunt plă- 
cut surprinse să constate câte realizări au avut în cursul 
anului precedent, De cele mai multe ori constată că de fapt 
nu este vorba de un câmp de eșecuri presărat ici-colo cu 
niște realizări firave, ci exact invers. Pornim din acest 
punct tocmai pentru a observa acest lucru şi pentru a vă 
simţi mai energici şi mai motivaţi. 


Acest exerciţiu vă va ajuta să vedeţi trecutul într-o lumină 
nouă și să începeți să conştientizaţi efectele mediului vos- 
tru — acela pe care îl construiți singuri, cât şi acela mai 

larg în care trăiţi. Propriile voastre realizări sunt cel mai 
bun şi mai eficient mod de a vă reaminti că vă puteți influ- 
enţa viitorul şi că puteți deveni stăpânul propriului destin. 


De aceea Cel mai bun an începe cu felicitări. 


Cum am ajuns aici? 


Să ne gândim puţin. De unde a început totul? Cum se face 
că am devenit atât de critici în loc să fim încrezători? 


Cred că această atitudine ne-a fost inoculată încă de când 
eram mici. Dar nu cu ajutorul unui program meticulos, 
întocmit pentru a ne autopedepsi mental şi emoţional — 
incriminându-ne pentru ceea ce nu am făcut, pentru gre- 
şelile noastre, pentru că nu am reușit să atingem un stan- 
dard mai înalt de performanţă şi comportament. Nu şi-a 
propus nimeni să zămislească o lume atât de dură cu ea 
însăşi, încât oamenii să se simtă incapabili să facă schim- 
bări importante în viaţa lor. Şi totuşi, impactul părinţilor, 
al profesorilor, al șefilor a fost la fel de eficace precum un 
plan prestabilit. 


Desigur, realitatea este că mulţi dintre noi suntem părinți, 
profesori sau şefi — şi unii (ca şi mine) am fost toate aces- 
tea la un loc. Mulţi dintre noi suntem victime, dar tot noi 
suntem aceia care perpetuăm această stare de lucruri. Așa 
că fac aceste remarci cu multă umilință şi înţelegere pen- 
tru fiecare dintre noi şi pentru tot ceea ce ne împinge să-i 
facem pe alţii să se simtă mai umili şi mai neînsemnaţi. 
Puţini dintre noi doresc ca așa ceva să se întâmple cu co- 
piii, prietenii, elevii sau angajaţii noştri. 

Şi totuşi, în ciuda celor mai bune intenţii, mesajele pe 
care le transmitem și le primim sunt mai degrabă negati- 
ve decât pozitive. Mulţi părinți îşi petrec o mare parte din 
timp spunându-le copiilor ce să nu facă în loc să le spună 
ce să facă; şi-au făcut un obicei (probabil pentru că și ei, 
la rândul lor, sunt copiii părinţilor lor) mai degrabă din 
a corecta decât din a lăuda. Ni se spune să ne ferim de 
păcatul vanităţii şi al mândriei pentru lucrurile pe care 
le-am realizat. 


Nu vreau să spun că v-aş recomanda să mergeţi pe stradă 
umflându-vă în pene şi strigând în gura mare ce grozavi 
sunteți; dar trebuie să facem ceva pentru a renunța la 
această percepție deformată despre noi înşine, care ne sle- 
ieşte spiritul şi încrederea în noi. Efectele acestei atitudini 
influențează toate planurile existenţei noastre, deci, chiar 
dacă a ne simţi mândri de noi înşine este o chestiune per- 
sonală, este şi una vitală. Însă nu este ușor. 


Chiar şi acum, când stau şi scriu această carte, făcând 
aceste remarci înțelepte, deseori aud vocea aceea subțire, 
negativă din mintea mea care mă ceartă: „E foarte intere- 
sant ce spui tu aici, numai că ai rămas în urmă. Ar fi tre- 
buit să scrii mai mult astăzi“ sau „De ce să mai refaci 
paragraful ăla? De fapt eviți să treci la partea pe care n-ai 
scris-o“ sau „Las că-i bine — cel puţin o să ai un cadou in- 
teresant pentru familia ta la anul, de Crăciun, chiar dacă 
nimeni n-o să-ți citească volumul.“ Ştiu deja că vocea 
aceasta este atât de bine programată, încât cred că o voi 
auzi până în ultima zi a vieţii mele. Dar datoria mea este 
s-o alung şi să mă încurajez cu mesaje mai precise şi mai 
stimulative, de genul: „Ie descurci bine, o să fie o carte 
grozavă, deci continuă.“ Până la sfârşitul zilei nu voi afla 

câți oameni vor citi cartea, dar dacă ar fi să ascult vocea 
aceasta, m-aș opri, şi atunci n-aş mai afla niciodată. 


Preţul acestei condiţionări negative este enorm. Ce vă mo- 
tivează mai mult: o atenţionare sau un compliment? Pentru 
ce gen de şef doriţi să lucraţi: pentru unul care în perma- 
nenţă vă atrage atenţia asupra greşelilor pe care le faceţi 
sau pentru unul care observă ce bine vă descurcaţi? Dacă 
sunteți ca mine, atunci răspunsul este evident. Îmi amin- 
tesc de primul maraton de la Paris la care am participat. 
N-am să uit niciodată ce reacții mi-au stârnit mesajele pe 
care le primeam de la suporterii de pe margine. „Conti- 
nuă, nu te lăsa!“ mă scotea din sărite, în timp ce „Bravo! 
Eşti nemaipomenită!“ mă făcea să mă simt o vedetă. 


Sigur că vrem să ni se spună când trebuie să ne mai punem 
la punct cu anumite lucruri sau când n-am reuşit să atin- 
gem anumite standarde. Şefii n-ar mai fi şefi dacă n-ar pro- 
ceda aşa. Dar avem nevoie de mai mult decât atât pentru a 
„funcţiona la capacitate maximă“ şi pentru a simţi că ne im- 
plicăm cu trup şi suflet în viața publică, dar şi în cea privată. 


Pentru a explica mai bine anumite concepte şi pentru 
a-mi reaminti mai uşor lecţiile de viaţă, prefer modelele 
vizuale. Schemele Ciclului productivităţii de la pagina 
următoare arată derularea celor patru faze ale activităţii, 
din momentul în care ne gândim să facem ceva până în 
momentul în care am terminat acel lucru. 


Primul dintre cele patru segmente este începutul, când ve- 
nim cu ideea, pentru ca apoi să ne hotărâm s-o punem în 
practică şi să începem să acționăm. 


A doua secţiune a Ciclului este de durată — este perioada 
când facem într-adevăr tot ceea ce trebuie făcut pentru a 
pune ideea în practică, pas cu pas. 

A treia secţiune este dificilă pentru mulți. Este faza când 
facem ultimul lucru pentru a termina proiectul sau pentru 
a fructifica ideea. Punem totul cap la cap și spunem: „Asta 
este; am făcut-o şi pe-asta! Nu mai este nimic de făcut.“ 


De obicei, ne poticnim la una dintre primele trei faze. Sunt 
unii care par a se opri la linia de start. Avem multe idei, 
dar rareori le punem în aplicare. Sau avem mai multe idei 
decât am putea realiza vreodată, dar nu ne facem timp să 
ne hotărâm care dintre ele nu merită efortul și să le elimi- 
năm. Aşa că rămân pe listă sau ne persistă în minte, făcân- 
du-ne să ne simţim vinovaţi. 


CICLUL PRODUCTIVITĂȚII (COMPLET) 


1. creăm; 
decidem; 
începem 


4. recunoaștem; 
lăudăm 


2. facem; 
acţionăm 


3. terminăm; 
încheiem 

Uneori ne oprim la a doua fază — a acţiona și iar a acţio- 
na — fără să ducem proiectul până la capăt şi fără să ne în- 
toarcem pentru a crea noi posibilităţi. Vă puteţi da seama 
de asta după grămezile de hârtii, corespondenţă, reviste, 


cărți şi alte activităţi în desfășurare care vă înconjoară. 


Dacă vă numărați printre cei care încetinesc în al treilea 
segment, vi se pare greu să terminaţi ceva. Drept urmare, 
sunt multe proiecte neterminate în viaţa voastră. Poate aţi 
avut un început bun la o carte, un pulover, la spălatul ma- 
şinii sau la a face ordine în sertare ... dar ce aţi terminat 
în cele din urmă? 


CICLUL PRODUCTIVITĂȚII (INCOMPLET) 


1. creăm; 
decidem; 
începem 


4. recunoaştem; 
lăudăm 


3. terminăm; 
încheiem 


2. facem; 
acționăm 

Evident, orice oprire duce la încetinire, blocându-ne atât 
progresul mental, cât şi pe cel emoţional. 


Dar céa mai importantă lecție a Ciclului productivității 
survine în cel de-al patrulea segment. Mulți dintre noi tre- 
cem pur şi simplu de la sfârșitul celui de-al treilea segment 
la linia de pornire, fără să luăm o pauză pentru mulțumiri 
şi felicitări, fără să ne gândim la ce s-a întâmplat sau să 
învăţăm ceva din asta. Privind întotdeauna spre ceea ce 
urmează sau la ceea ce nu s-a încheiat încă, nu după mult 
timp vom avea impresia că ni se termină benzina — indi- 
catorul se apropie de zero. Uităm să oprim ca să ne reali- 
mentăm. Simţim că nu ajungem nicăieri şi nu trăim 
satisfacția. 


Acest model ne reamintește să ne oprim şi să apreciem 
ceea ce am realizat şi cât de departe am ajuns. Procedând 
în felul acesta, când revenim la linia de pornire, fie că este 
vorba de o mare provocare sau doar de lista cu activități 
pentru ziua de mâine, ne simţim mai energici, mai încre- 
zători şi muncim cu mai mult spor. 


Laudele și aprecierile pentru faptele bune contează 
foarte mult pentru noi. Ne simţim mai puternici 
şi mai motivaţi, iar nevoia noastră disperată de a 
încerca să demonstrăm cine suntem, în speranța 
că va remarca cineva, se diminuează. 


Din acest motiv, prima întrebare din exerciţiul Cel mai 
bun an vă cere să vă reamintiți realizările. 


72 CEL MAI BUN AN 


Experiențele altora 


Tată exemplul unei femei care se pare că a avut un an greu. 
Totuşi, după cum veţi vedea, reuşeşte să-și plaseze câteva 
amintiri în contextul realizărilor. 

1. Am pregătit cel puţin 200 de mese pentru fa- 
milia mea. 

2. Nu m-am mai îngrăşat — măcar atât. 

3. Am fost promovată la serviciu. 

4. Am citit zece romane şi cinci cărţi de nonfic- 
ţiune de foarte bună calitate. 

5. Am amenajat dormitorul lui Sarah. 

6. M-am încadrat în bugetul familiei şi am eco- 
nomisit 1000 de dolari. 


x 


Am învățat să scriu la mașină, 


E 


. Am avut grijă de casă şi am muncit şi când 
m-am simţit epuizată. 
. Am fost mult mai înţelegătoare cu copiii şi 


so 


i-am ajutat mai mult. 

10. N-am avut un acces de furie când am aflat că 
vacanţa a fost anulată. 

11. Ne-am întâlnit mai des cu prietenii. 

12. Mi-am achitat datoriile de pe cartea de credit 
în fiecare lună. 

Câţiva clienţi de-ai mei au reuşit să privească înapoi, spre 
cei mai grei ani ai lor și să-şi reamintească ce bine s-au 
descurcat ținând cont de situația dificilă în care se găseau. 
Încă mai spuneau că fiecare an în parte era cel mai bun an 
al lor de până atunci datorită progreselor obţinute, în timp 
ce învățau din mers cum să facă față dificultăţilor ivite pe 
parcurs. 


După ce aţi avut un an dificil este și mai important să vă 
recunoașteţi meritele şi să vă autoapreciaţi. Încercaţi să 
priviţi partea bună a lucrurilor. Ne putem modela viaţa în 
orice mod dorim, indiferent de ceea ce se întâmplă. Ade- 
vărata provocare este să ne trăim viaţa în contextul recu- 
noştinței, şi nu al văicărelii permanente. 


ÎNTREBAREA A DOUA 


Care au fost cele mai mari 
dezamăgiri ale mele? 


Greșelile sunt porți spre cunoaștere. 


JAMES JOYCE 


Întâmplările nefericite 


Ia să vedem care au fost dezamăgirile de anul trecut? Luaţi 
un creion şi scrieți-le. Amintiţi-vă când aţi fost dezamă- 
giţi de voi înşivă pentru că nu aţi făcut ceea ce sperați să 
faceți. Amintiţi-vă și momentele în care alții nu au făcut 
ceea ce aţi fi dorit să facă. 


e Ce vise nu s-au realizat? 
e Ce speranţe nu s-au împlinit? 


e Aţi dorit o creştere de salariu? O promovare? O slujbă 
nouă? 


e V-aţi luat angajamentul să scăpaţi de datorii, dar v-aţi 
înglodat şi mai tare în ele? 


e Aţi sperat să reimprospătaţi dragostea din viața voastră? 


e Aţi dorit să vă căsătoriţi cu persoana cu care eraţi, dar 
acest lucru nu s-a întâmplat? 

e Aţi sperat să aveţi un copil? 

e Aţi pierdut o ființă dragă (prin moarte sau divorţ)? 

e Cum vă vin hainele: la fel sau vă sunt puţin mai strâm- 
te? Aţi început un program de exerciţii, dar l-ați abando- 
nat şi acum vă simţiţi dezamăgit(ă)? 

e Cineva care altădată era bun şi atent cu voi n-a mai fost 
la fel? 


e Aţi sperat să aveţi o vacanţă de vis, dar aţi constatat că 
planurile s-au schimbat? 


e Aţi sperat să vă continuaţi studiile? 

e Aveaţi nevoie de mai mult timp pentru voi ca să citiţi, să 
meditaţi, să pictaţi, să scrieţi, să gândiţi, să visaţi cu ochii 
deschişi? 


e Ce altceva v-aţi mai dorit? 


Este mult mai important decât vă imaginaţi să aşterneți 
aceste dezamăgiri pe hârtie. Deşi pare un lucru care mai 
degrabă trebuie evitat — cine vrea să se gândească la așa 
ceva? —, am simţit întotdeauna că o mare povară mi se ia 
de pe umeri când mi-am făcut timp să mă gândesc la ceea 
ce s-a întâmplat, în loc să mă prefac că n-a fost nimic rău. 


Este o mare uşurare să fii sincer cu tine însuţi; 
făcând acest lucru în cadrul exerciţiului Cel mai 
bun an, veţi afla care este drumul pentru a merge 
mai departe. 

Mulţi dintre noi suntem mai obișnuiți cu nereușitele decât 
cu succesele noastre, aşa că le păstrăm aproape. Buni şi 
vechi prieteni. Uneori simțim că răspunsul la a doua în- 
trebare reprezintă adevărul, în timp ce succesele ni se par 
născociri. Şi din nou nu e cazul să gândiţi așa. Pentru al- 
ţii, probabil este necesar să iasă din zona confortului şi să 
spună adevărul despre dezamăgirile și nereușitele lor. În 
orice caz, răsplata este imensă, 


Nu uitaţi că între timp imaginea despre noi este ușor dez- 
echilibrată. Dacă, răspunzând la prima întrebare despre 
realizările obținute, trebuia să vă felicitaţi chiar și atunci 
când nu prea vă făcea plăcere, acum trebuie să acceptaţi 
faptul că eşecurile voastre nu sunt o reflectare exactă a 
ceea ce sunteți şi a ceea ce puteți. (Veţi avea ocazia să ana- 
lizaţi acest lucru în profunzime când veţi răspunde la a 
patra întrebare: „Cum mă limitez şi cum pot să mă opresc?) 


Şi feriţi-vă de o altă capcană: Am scris doar cinci realizări 
pe listă, dar sunt 18 dezamăgiri. Vedeţi? Sunt un ratat! Nu 
contează absolut deloc. Nu mai atribuiţi înţelesuri şi sem- 
nificaţii faptelor din trecut. Este doar un mod de a atrage 
şi alte dezamăgiri, așa că s-ar putea să aveți în cele din 
urmă dreptate când spuneţi că sunteți incapabili. Evitaţi 
să căutaţi în permanenţă argumente pentru limitările 
voastre. Învăţaţi că trebuie să încetaţi să minimalizaţi rea- 
lizările şi să vă concentrați numai asupra eşecurilor. 


Ta gândiţi-vă! Ştiţi pe cineva care realizează tot ce a scris 
pe listă? Ştiţi pe cineva care a realizat orice obiectiv pro: 
pus? Cunoașteţi vreo persoană care știe pe cineva că face 
acest lucru? Aţi citit sau aţi auzit de cineva care a trăit 
fără să fi avut vreun eşec sau vreo dezamăgire? Nu, dar 
credeţi că vouă n-ar trebui să vi se întâmple asta, căci alt- 
fel aţi fi ultimul om. 

Ce trebuie să se întâmple se întâmplă. Singurul 
lucru pe care putem să-l controlăm este modul în 
care reacționăm la ceea ce ni se întâmplă. Succe- 
sele sunt minunate și ne putem bucura de ele. Ei 
bine, eşecurile sunt buni şlefuitori de caractere, 


Smulgeţi buruienile! 


Nu vă puteţi dezvolta aşa cum doriţi dacă nu smulgeți bu- 
ruienile dezamăgirilor şi ale eşecurilor voastre. Desigur, 
ele sunt inevitabile, dar odată ce ați evoluat, trebuie să vă 
debarasaţi de ele pentru a lăsa loc la ceva nou. Răspun- 
zând la această întrebare, veți reuşi să faceţi acest lucru. 


Uitându-vă la dezamăgiri pentru ultima dată şi dându-le 
apoi uitării, puteţi ajunge într-un punct în care autoapre- 
cierea nu se mai face numai în funcție de neîmpliniri — 
puteţi începe să vă vindecaţi emoţional aşa cum vă vinde- 
caţi fizic când sunteţi bolnavi. 


Când veţi răspunde la această întrebare, trebuie să spuneţi 
adevărul. Asta nu înseamnă că trebuie să vă duceți să spu- 
neţi altora cât de prost v-a mers, ci să vă spuneţi vouă 
înşivă adevărul — acesta este lucrul cel mai important. 
Poate că o vreme n-aţi vrut să vă recunoaşteţi eșecurile, 
iar dacă așa stau lucrurile, acum este momentul să o 
faceţi. Oricum, nu putem nega realitatea. 


În cadrul acestui exerciţiu, nu este nevoie să le povestiţi şi 
altora despre nemulțumirile voastre, deși, la un moment dat, 

poate veți simți nevoia să vorbiţi cu cineva pentru a smul- 
ge buruienile care au crescut în relaţiile cu ei. Dar eu cred 
că este suficient să scriu totul pe hârtie, absolut totul, pen- 
tru a mă debarasa de ele. De 20 de ani de când fac lucrul 
acesta, niciodată n-am arătat nimănui toată lista mea de 
dezamăgiri, dar a contat foarte mult să le aştern pe hârtie. 


Un bagaj de prisos 


Lăsându-vă copleșiți de sentimentul neîmplinirii şi al lip- 
sei de speranţă, menţineţi o povară în plus în viaţa voas- 
tră, de care cu siguranță nu aveţi nevoie. Ea vă dăunează 
pentru că vă face viața mai grea şi nu vă mai permite să vă 
mişcaţi atât de liber pe cât v-aţi dori — este ca și cum aţi 
târi după voi câteva bagaje grele. 


Şi, când fac această comparaţie, mă refer la noi toți. Nimeni 
altcineva nu vede acest exces de bagaje, însă în subcon- 
știentul vostru credeți că limitările acestea sunt evidente. 
Ceilalţi oameni nu văd filmul trecutului care se derulează 
în mintea voastră, ei pur şi simplu nu vă cunosc povestea, 
iar cei care o ştiu sunt probabil mult mai compătimitori şi 
mai respectuoși faţă de voi decât sunteţi voi înşivă. 


Vă amintiţi de momentele în care i-aţi auzit pe unii prie- 
teni sau colegi văicărindu-se din cauza eșecurilor lor sau 
povestindu-vă cât de dificil este să obțină ceea ce îşi do- 
resc? Uneori este greu să fii compătimitor cu astfel de oa- 
meni pentru că nu înţelegi ce-i opreşte să acţioneze. Vezi 
că sunt capabili și talentaţi şi nu poți să-ţi imaginezi ce 
anume îi împiedică. 


Dar ceea ce-i opreşte mai mult decât un zid care s-ar ridica 
în fața lor este bagajul lor de prisos. ÎI târăsc după ei până 
în prezent, lăsându-l să le afecteze şi şansele de viitor. 

Ne îngreunăm încă şi mai mult bagajele adăugând senti- 
mente negative — supărare, resentimente, regrete, tristețe 
şi aşa mai departe. Desigur, acestea sunt reacții umane de în- 
teles, dar când te fac să te simţi mai incapabil decât eşti — 
sau, și mai rău, victimă a împrejurărilor —, te blochează. 
Astfel începe declinul ce poate aduce amărăciunea care ma- 
cină caracterul, ducând la resentimente permanente îm- 
potriva altora, a împrejurărilor sau a mediului. Exact, veți 
spune, sunt întruchiparea durerii. Dar la ce vă foloseşte? 


Ce-a fost a fost. Cel mai bun lucru pe care-l pu- 
teţi face este să analizaţi ce s-a întâmplat, și apoi 
să faceţi tot ce vă stă în putință pentru a neutrali- 
za experiența neplăcută. Debarasaţi-vă de senti- 
mentele negative, ele sunt o povară! Salvaţi-vă! 
Nu mai târâți după voi aceste greutăți. Despovă- 
raţi-vă şi relaxaţi-vă! 


Puteţi să vă eliberaţi de filtrul negativ prin care priviţi lu- 
mea şi pe voi înșivă. De fapt, aţi privit prin nişte ochelari 
care trebuie curăţaţi bine. Un răspuns complet la această 
întrebare vă va ajuta să vă limpeziţi viziunea şi vă va per- 
mite să vedeţi lucrurile aşa cum sunt. Voi vorbi pe larg 
despre aceasta când vom ajunge la întrebarea a patra: „Cum 
mă limitez şi cum pot să mă opresc?“ dar primul pas pe 
care trebuie să-l faceți este să examinați anul care a trecut 
pentru a vedea care au fost dezamăgirile pe care le-aţi avut. 

Trecutul 


În casa bunicii, sufrageria şi camera de zi erau despărțite 
de nişte uşi glisante, din lemn. Când trăgeam de mânere- 
le de alamă, cele două uşi se apropiau, separând cele două 
camere. Imaginaţi-vă că staţi în fața acelor uși închise. 
Cea din stânga este trecutul, iar cea din dreapta, viitorul. 
Cred că de cele mai multe ori privim viaţa în felul acesta. 


În această imagine nu este prea mult spaţiu pentru mo- 
mentul prezent — doar o linie subțire, dar nicio perspec- 
tivă — pentru că mintea noastră este prea ocupată de 
trecut şi de viitor. Secretul fericirii este să facem puţin loc 
între trecut şi viitor şi în acel moment să ne trăim viaţa. 
De câte ori am reușit să fac lucrul acesta, am avut un sen- 
timent de libertate şi de implinire. Dar cum să reuşeşti 
acest lucru? Cum poţi să-ţi scoţi din minte sentimentul de 
vinovăţie legat de trecut şi neliniştea în faţa viitorului mă- 
car pentru o vreme, atât cât să dobândești un sentiment de 


CARE AU FOST CELE MAI MARI DEZAMĂGIRI ALE MELE? 81 


reînnoire al eului în acest moment din timp? Aşa cum 
spunea un profesor de-al meu: „Încetează să mai conduci 
cu mâinile pe oglinda retrovizoare!“ 


Când vedeţi că zăboviţi prea mult asupra trecutu- 
lui şi aceasta vă face să vă desconsideraţi și să nu 
mai credeţi în capacitatea voastră de a schimba 
lucrurile, daţi uitării acel gând şi concentrați-vă 
asupra prezentului. 


De fapt, aveţi doar trei posibilităţi de a trata în mod pozi- 
tiv aspectele negative ale trecutului: 


1. Să iertaţi. 
2. Să uitaţi. 
3. Să învăţaţi. 


De cele mai multe ori, cel mai greu este să vă iertaţi pe voi 
înşivă. Totuşi, amintiţi-vă că v-aţi străduit și aţi făcut tot 
ce-aţi putut. Aşa că iertaţi-vă şi fiţi îngăduitori cu voi. 
Pentru a-i ierta pe alţii trebuie să fiți îngăduitori și cu ei. 
Puteţi să-i înţelegeți și să vă puneţi în locul lor? De ce au 
făcut ceea ce au făcut? S-au dat ei jos din pat dimineaţa cu 
intenţia de a vă jigni sau de a vă face viața amară? Proba- 
bil că nu. 


Unele eşecuri sau dezamăgiri pot fi pur și simplu uitate. În 
fiecare an, de câte ori mă uit la lista mea, se găsește întot- 
deauna ceva care să îmi reamintească de o poveste sau 

alta. Este atât de greu şi de dureros, dar ce contează? Acum 
totul s-a terminat şi nu mai este decât o amintire. Simplul 
fapt că întocmiţi o listă şi vă uitaţi apoi peste ea vă elibe- 
rează de încărcătura negativă asociată anumitor aspecte. 
Şi chiar dacă nu putem să uităm eșecurile, cel puţin ne 
putem îndulci amarul neutralizând efectul emoţiilor ne- 
gative pe care ni le trezesc. 


Cea mai bună modalitate de a aborda trecutul este să în- 
văţăm din greșeli; în acest scop răspundem la întrebarea a 
treia: „Ce am învăţat?“ Ceea ce contează este să învăţăm 
din greşelile şi eșecurile noastre. Cum spunea William 
Saroyan: „Oamenii buni sunt buni pentru că au avut înțe- 
lepciunea de a învăţa din greșeli.“ 


Lasă în urmă trecutul şi mergi 
mai departe! 


Amintiţi-vă că scopul primelor două întrebări este să ne 
reechilibrăm imaginea despre noi înşine şi să facem loc 
noilor posibilităţi. Primul pas este să lăsăm la o parte re- 
sentimentele şi regretele. De cele mai multe ori acestea 
sunt cele două componente majore ale dezamăgirilor 
noastre, menținute de dinamica lor. 


O modalitate de a vă reaminti dezamăgirile de anul trecut 
este să vă puneţi întrebarea: „Pe cine sau ce detest?“ Deși 
poate veţi constata că răspunsurile vă năvălesc în minte, 
uneori, la început, nu ne va fi uşor să ne facem curaj pen- 
tru a le scrie. 


Este greu să admiţi că o parte dintre aceste sentimente pot 
părea la prima vedere atât de meschine și de neînsemnate, 

Şi ne este greu când trebuie să respirăm adânc şi să ne 
confruntăm cu durerea pe care o reprezintă. Dar şansa de 
a trece peste durerea și suferinţa provocate de aceste sen- 
timente merită disconfortul de a ne rezerva timp pentru a 
le înfrunta. 


Furia, supărarea, sentimentele de neputinţă și neajutorare 
ne seacă energia vitală. Dar de îndată ce începem să neu- 
tralizăm aceste sentimente, căpătăm forța de a face ceva 
pozitiv în direcţia rezolvării cauzei problemei. 


Avem puterea de a ne crea o stare mai bună — 
dând uitării resentimentele, căci astfel, aşa cum 
s-a demonstrat de atâtea ori, suntem pe calea si- 
gură spre succes, sănătate şi fericire. 


La ce vă folosesc resentimentele? Lucrurile devin mai bune 
dacă vă menţineţi resentimentele? Care a fost rezultatul 
până acum dacă v-aţi agăţat de ele? Este într-adevăr comic 
când mă surprind cum ţin cu dinții de unele resentimente. 
N-o să le dau drumul, îmi zic, decât după ce... 


e îşi cer scuze cei care m-au supărat. 
e îşi recunosc greşeala. 

+ mă vor asculta şi pe mine. 

e vor face cum spun eu. 

e n-or să mă mai calce pe nervi! 

e şi multe altele. 


Şi, între timp, n-am să-i las eu să-mi scape! Dar cine este 
nefericită şi cine se cantonează în trecut? Într-o grădină 
atât de otrăvită nu poţi să mai cultivi nimic. 

Scrieţi deci răspunsurile la această întrebare legată de re- 
sentimente şi, în timp ce le scrieți, gândiţi-vă: „Uită trecutul 
și mergi mai departe.“ Imaginaţi-vă smulgând buruiană 
cu buruiană pe măsură ce înaintați. 


Apoi mai sunt şi regretele — lucruri pe care aţi vrea să nu 
le fi făcut şi lucruri pe care aţi vrea să le fi făcut. Ei bine, e 
prea târziu să le faceţi anul trecut, dar nu e prea târziu să 
le faceţi anul viitor. Mai aveţi o şansă. Când vă gândiţi la 
anul care a trecut, întrebaţi-vă: „Ce anume regret?“ Adău- 
gaţi răspunsurile la lista voastră pentru întrebarea a doua. 
Mai apoi puteţi să reveniţi la unele dintre ele şi să le trans- 
formaţi în obiective pentru anul următor. 


Dar, deocamdată, uitaţi-le. Aduceţi-vă aminte că singura 
lor valoare constă în lecţia pe care ne-o dau. Privite retro- 
spectiv, multe dintre aceste experiențe, atât resentimente- 
le cât şi regretele, oricât de dureroase şi dificile, au fost 
exact lucrul de care am avut nevoie în acel moment pen- 
tru a ne dezvolta, a învăţa şi a merge mai departe. 


Experiențele celorlalți 


Dacă faceţi acest exerciţiu împreună cu alte persoane sau 
în cadrul seminarului, aveţi avantajul să fiți stimulaţi de 
experienţele celorlalți. Discutând, aflaţi câte ceva despre 
răspunsurile lor la aceste întrebări. Ca să vedeţi cum au 
răspuns și alții la această întrebare, iată două exemple de 
răspunsuri parțiale. 


Primul aparţine unui tânăr. Observaţi că lista lui este des- 
tul de amestecată. Este o combinaţie de fapte şi sentimente 
şi au fost scrise aşa cum îi veneau în minte. Nu uitaţi să 
treceţi pe listă şi eșecurile sau dezamăgirile pentru care nu 
voi aţi fost vinovaţi, dar care v-au afectat profund. 


CARE AU FOST CELE MAI MARI DEZAMĂGIRI ALE MELE? 85 

1. M-am îngrăşat şapte kilograme. 
2. A murit tata. 
3. Am încheiat relaţia cu Sue — încă n-am reușit 
să trec peste asta, 
4. Am același salariu ca şi acum un an, deşi meri- 
tam o mărire. 
5. N-am făcut nimic pentru a-mi găsi o altă slujbă, 
care să-mi placă mai mult. 
6. Călătoria în Europa nu s-a concretizat, 
7. M-am înscris la o sală de gimnastică, dar nu 
m-am dus decât de şapte ori! 
8. N-am prea avut grijă de mama — uit să o sun 
cu săptămânile, 
9. Viaţă sexuală — zero. 
10. Nu mă recreez niciodată — asta mi-a afectat 
deja sănătatea. 
11. Mă simt într-adevăr urât şi stresat, 
12, Datoriile pe cartea mea de credit au ajuns la 
3 000 de dolari. 


Cel de-al doilea exemplu este al unei femei. Lista ei arată 
că este mai detașată de unele probleme în comparaţie cu 

altele. Aceasta se observă din exprimarea ei — o reflectare 
perfectă a diferitelor dezamăgiri pe care le-a avut cu un an 
în urmă. Este foarte important că şi-a făcut timp să aştearnă 
totul pe hârtie. 

1. N-am mai meditat din luna ianuarie. 


N 


. Mă simt obosită şi vlăguită — nu vreau să mai 
gătesc. 


po 


„Sunt foarte supărată că Peter este aşa de ocu- 
pat — întotdeauna vine târziu, lucrează şi în 
weekenduri. Oare îşi mai cunoaşte copiii? 


> 


Vreau să încep din nou lucrul, dar n-am făcut 
nimic în sensul acesta — încep să am emoții. 


Sa 


N-am timp să mă ocup de mine, 


a 


. Weekendul romantic cu Peter în San Francisco 
s-a anulat în ultimul moment. 


ÎNTREBAREA A TREIA 
Ce am învăţat? 


Din când în când, oamenii se împiedică de 
adevăr, dar majoritatea se ridică și merg mai 
departe ca şi când nimic nu s-ar fi întâmplat. 


SIR WINSTON CHURCHILL 
Lecţiile învăţate 
Priviţi încă o dată răspunsurile pe care le-aţi dat la primele 


două întrebări pentru a vedea ce aţi învățat. Revăzând prima 
întrebare, ce anume aţi înțeles, ce învățăminte desprindeți? 


Cea mai importantă sursă de informaţii în ceea 
ce vă priveşte o constituie realizările de până 
acum. Aceleaşi abilităţi, aptitudini şi calităţi pe 
care le-aţi folosit pentru a le înfăptui vă sunt încă 


la îndemână şi anul viitor. 


Rezervaţi-vă un minut pentru a răspunde la următoarele 
întrebări: 


e Care a fost secretul succesului meu? 

e Ce a mers bine? 
e Cum am reuşit să realizez ceea ce am realizat? 


Acum uitaţi-vă din nou la răspunsurile de la cea de-a 
doua întrebare — dezamăgiri şi neîmpliniri. 

e Ce anume n-a mers bine şi de ce? 

e Ce ar fi putut să meargă mai bine? 

e Care este lecţia primită? 

s Mi-am însuşit-o deja? 

e Este vreo dovadă că mi-am însușit-o? Care este aceea? 


Gândindu-vă la anul care s-a încheiat, sunt lecţii pe care 
vi le-aţi însușit și altele pe care ați fi putut să vi le însuşiţi, 
luând în considerare ceea ce s-a întâmplat. Mai întâi, des- 
coperiţi-le pe cele pe care le-aţi învăţat deja — cele pentru 
care există dovezi că vi le-aţi însușit şi aţi mers mai departe. 
Nu vă judecaţi prea aspru — dacă voi credeți că v-aţi 
însuşit vreo lecţie, atunci aşa este. E important să v-o rea- 
mintiți acum ca s-o ţineţi minte şi să nu mai fie nevoie s-o 
învăţaţi din nou. 


Apoi mai există și lecţiile potenţiale. Cum ar fi fost dacă 
aţi fi acţionat altfel? Sau dacă nu aţi fi acţionat în niciun 
fel? Dar dacă aţi fi acţionat mai bine? Ce sfaturi aveţi pen- 
tru voi înşivă? Este timpul să treceţi peste învinuiri și in- 
criminări, să nu vă mai autocriticaţi. Evaluaţi modul în 
care aţi acţionat şi cum aţi dori să procedaţi de aici înainte. 


Răspunzând la întrebarea a treia, veţi avea o mare şansă — 
să învăţaţi, să schimbaţi, să vă asumaţi riscurile și să acţio- 
naţi aşa cum v-aţi dorit. Cum ar trebui să procedaţi data 
viitoare pentru a avea mai multe șanse de succes? Ce ar 
implica aceasta? 

Când analizăm lucrurile cu atenţie, vom şti ce 
trebuie să facem şi ce trebuie să schimbăm. Cu- 
noaşteţi deja cele mai importante lecţii. Scrieţi-le! 


Când începeţi să răspundeţi la cea de-a treia întrebare, 
este necesar să vă gândiţi cu atenţie la persoana voastră, 
cine sunteţi și cum acţionaţi. Acest mod de a raţiona este 
mai presus de gândurile care ne vin spontan. Puneţi-vă 
mintea la contribuţie, împrăștiați ceața şi găsiți răspunsu- 
rile. Folosiţi-vă de întrebări ajutătoare de genul: 

e Ce schimbări trebuie să fac în modul meu de acţiune? 

e Cum altfel aş putea să procedez? 

e Ce sfaturi am pentru mine? 

e Trebuie să fiu mai disciplinat(ă)? 

e Am fost suficient de sincer(ă) cu mine şi cu ceilalți? 

e Am grijă de mine așa cum trebuie? 

e Mă ocup imediat de problemele dificile? 


= I-am lăsat pe alţii să mă ajute? Le ascult sfaturile şi mă 
gândesc să le urmez? 

e Îi ajut pe ceilalţi așa cum aş dori? 

e Ce învățăminte trebuie să desprind din munca mea? 
Sunt un agent de vânzări care trebuie să fie mai activ? 
Un director care trebuie să fie mai receptiv la ceea ce au 
şi alţii de spus? Un lider care ar putea să insufle mai 
multă energie? 


e Spun destul de des „mulțumesc“? 

Care ar fi diferența? 


Una dintre cele mai puternice motivații pentru a ne însuși 
lecțiile este diferența pe care ar remarca-o cei din jurul 
nostru dacă le-am pune în practică. Uneori dorința noas- 
tră de a-i ajuta pe alții ne poate întări hotărârea de a ne 
schimba comportamentul. 


Însă, de cele mai multe ori, cele mai evidente sunt lecțiile 
pe care alții trebuie să le învețe. Gândiţi-vă la oamenii pe 
care-i ştiţi și la lecțiile pe care ați dori să le învețe. Nu este 
greu de imaginat cât de uşoară şi fericită ar fi viața lor 
doar dacă... Același lucru este valabil și pentru voi. 


Imaginaţi-vă deci că sunteţi altcineva şi încercaţi să vă 
priviţi obiectiv. Imaginaţi-vă că viaţa este un râu, iar voi 
vă aflaţi pe mal. Ce vedeţi? Ce aţi putea face pentru a evita 
pietrele şi bolovanii care vă stau în cale? Ce anume înceti- 
neşte sau blochează curgerea râului? Priviţi toate planuri- 
le vieţii voastre: familie, serviciu, bani, sănătate, prieteni. 
Ce vedeţi? Mai observați și alte aspecte: spiritualitatea, 
munca în slujba comunităţii, strădania la locul de muncă. 


Nu încercaţi să vă judecaţi; acum este timpul să treceţi 
peste asta. Încercaţi să gândiţi altfel, mai obiectiv, Conti- 
nuaţi să vă imaginaţi că vă priviţi dintr-un ungher al exis- 
tenţei voastre. Ce vedeţi? Ce vă place din ceea ce vedeţi? 
Ce anume aţi dori să schimbaţi? 


Rescrieţi viitorul! Cunoașteţi faptul că, dacă schimbaţi ceva 
în comportamentul vostru, vă puteţi îmbunătăți radical 
şansele de succes. Gândiţi-vă doar la una din lecţiile de 
pe lista pe care o aveţi. Dacă ați învăţa acea lecţie în anul ur- 
mător, ce schimbare ar aduce în viața voastră? Acordaţi-vă 


CE AM ÎNVĂȚAT? 91 


un răgaz pentru a vă vizualiza acționând în acel mod. 
Gândiţi-vă la eventualele beneficii. Dacă aș învăța cutare 
lucru... 


Odată ce ați învățat o lecție și o demonstrați ulterior prin 
schimbarea felului de viață, v-aţi oferit singuri un dar ne- 
prețuit, pe care nimeni nu vi-l poate lua. Nicio altă per- 
soană, nicio reducere de personal, nici concedierea — nimic. 


Viaţa este o sală de clasă 


Anul care a trecut este o nepreţuită sursă de informaţii. Vă 
spune mai mult despre cum să obţineţi ceea ce doriţi decât 
toate cursurile, cărțile, casetele video şi audio pe care le găsiţi. 


Experienţa din anul care s-a încheiat este plină de sugestii 
pentru succes, venituri mai mari, relații armonioase, 
despre cum să obţineţi recunoașterea pe care o râvniţi, 
cum să fiți mai mulțumit sau cum să realizaţi schimbarea 
mult dorită. Ce informaţii vi se furnizează despre genul de 
persoană care visaţi să fiţi? 


Examinându-vă propria existență, veți găsi multă 
înţelepciune pe care o puteţi folosi pentru a obţine 
cât mai mult din ceea ce doriţi în viață. 


Unele lecţii sunt jenant de simple. Cu toţii le cunoaștem; 
am auzit de ele din diferite surse — de la părinţi, profe- 
sori, preoți, şefi, prieteni, din cărţi. Şi mai jenant este 

faptul că ne-a trebuit atât timp ca să învăţăm aceste lecţii. 
Când mă gândesc de câte ori s-au repetat anumite situaţii 
exact în acelaşi fel pentru că am continuat să fac exact ace- 
leaşi greșeli, am impresia că, în loc să folosesc bunul-simţ, 
am continuat să respect următoarele reguli: 


e Nu deschid notele de plată şi nu achit cecurile fără aco- 
perire. 


e Mă complac în relaţii care mă fac să mă simt medio- 
cră cu scopul de a hrăni eul altcuiva, deoarece mi-e prea 
frică să plec. 


e Ascult problemele altora fără să cer să fiu ascultată la 
rândul meu. 


e Muncesc mult fără să mă ocup de mine. 


e Fac toate lucrurile lipsite de importanţă şi le amân pe 
cele care m-ar apropia mai mult de obiectivele mele. 


Şi lista ar putea continua. Învățăminte sunt peste tot: dacă 
dorim să avem de fiecare dată un an reușit, trebuie să ne 
trezim şi să le vedem. Conştientizarea valorii pe care o are 
experiența noastră este o adevărată comoară. Aceasta se 
întâmplă o singură dată, dar lecţiile învăţate ne răsplătese 
de nenumărate ori. 


Pe măsură ce identificaţi aceste lecţii, se îmbogățește și 
solul din grădina voastră. Acum începeți să vă fertilizați 
solul şi să-l neteziţi pentru recoltă. Conştientizarea greșe- 
lilor şi a schimbărilor pe care doriţi să le faceţi va modi- 
fica climatul în care trăiţi. 


Gândiţi-vă la modul în care învăţăm ceva — de exemplu, 
grădinăritul. Obţinem informaţii din diferite surse: de la 

părinți, vecini, prieteni, din cărți despre grădinărit. Însă 
grădinarii sunt cea mai bună sursă — adică oamenii care 
se pricep la ceea ce fac şi şi-au demonstrat experiența de-a 
lungul anilor. Când sunt într-o situație grea sau mă con- 
frunt cu o mare provocare, mă gândesc la o persoană care 
ar face faţă cu brio situaţiei respective şi mă întreb: „Cum 
ar face el lucrul acesta? Cum ar proceda în cazul acesta? 
Ce ar spune acum?“ 


Viaţa noastră se va schimba abia mai târziu, când ne vom 
implica şi ne vom însuşi lecţiile. Cel mai ușor este să învă- 
ţăm din propria noastră experienţă, pentru că noi suntem 
cei care o cunoaștem cel mai bine. Unele lecţii sunt lucruri 
pe care ni le-am tot repetat de nenumărate ori de ani 
întregi. De ce nu...? De ce ai spus asta? N-ar fi fost mai bine 
să...? Ceea ce ne deranjează cel mai mult este să îi auzim 
pe prietenii noştri dându-ne sfaturile pe care ni le-am re- 
petat şi noi de-atât timp — dar nu le-am luat în seamă. 


Am învăţat că trebuie să folosesc aceste informaţii pre- 
țioase, altfel voi continua să aud aceeași predică la infinit. 
Prietenul meu Lew Epstein obișnuieşte să spună: „De 
ne-ar auzi urechile ce rostesc buzele!“ pentru a se referi la 
momentele când ar fi mai bine să ascultăm vorbele noas- 
tre înțelepte. „Tot ceea ce ne enervează la alţii ne poate 
duce la înţelegerea de sine“, spunea Carl Jung. 


Cunoaşterea se află în noi. Trebuie numai să ne 
gândim la sfaturile pe care le dăm altora şi apoi să 
avem umilința să vedem dacă le urmăm noi înșine. 

Pe măsură ce continuaţi să răspundeţi la această întrebare, 
vă veţi schimba deja modul de a acționa. Gândindu-vă 
conştient la lecţiile pe care trebuie să le învățați, v-aţi 
transformat viaţa într-o sală de clasă în care puteţi să 
învăţaţi din propriile greşeli şi apoi să mergeţi mai departe. 
Răspunsul vostru la această întrebare va produce © mare 
schimbare anul viitor. 


'Transformaţi-vă lecţiile în instrucțiuni 


Dacă nu aţi făcut încă lista, faceţi-o acum. Scrieţi toate 
lecţiile pe care vi le amintiţi. Înainte de a trece la etapa ur- 
mătoare, asigurați-vă că lista este completă și cuprinde 
cam tot ce ați gândit în timp ce ați citit acest capitol. 


Acum revizuiţi lista. Gândiţi-vă la fiecare lecţie şi la trans- 
formarea pe care ar putea să o producă, la schimbările pe 
care știți că aţi vrea să le faceţi acum. Care dintre ele ar 
putea contribui cel mai mult la succesul vostru dacă le-aţi 
pune în practică? 


Următorul pas este să alegeţi primele trei lecţii, pe cele care, 
dacă ar fi urmate anul viitor, v-ar schimba radical viaţa şi 
vouă şi celor din jurul vostru. Meditaţi puţin şi alegeţi-le 
pe cele mai potrivite pentru voi. Este posibil să fiţi atrași 
instinctiv spre ele, fără să vă ia prea mult timp. Dacă se în- 
tâmplă aşa, aveţi încredere în intuiţia voastră şi urmaţi-o. 


Asta nu înseamnă că trebuie să uitaţi restul lecţiilor de pe 
listă, dar vor veni şi alţi ani după cel care urmează acum, 
ca să vi le însușiţi. Unul dintre lucrurile importante pe 
care le-am învățat lucrând cu oamenii este că trebuie să vă 
concentrați în permanenţă. Când veţi termina exerciţiul 
Cel mai bun an şi veţi intra din nou în vâltoarea vieţii, vor 

fi destule lucruri pe care să vi le amintiţi din această expe- 
riență. Uşuraţi-vă munca şi acordaţi-vă toate şansele de 
câştig, Alegeţi doar trei lecţii pentru anul următor. 


După ce le-aţi ales, transformaţi-le în instrucţiuni de ur- 
mat pentru anul viitor. Alegeţi cuvintele potrivite. Fiecare 
instrucţiune trebuie să fie formulată cât mai clar, hotărât 
şi concis. Începeţi cu verbe şi faceţi afirmaţii hotărâte. 
Spuneţi ce trebuie să faceți şi nu ce să nu faceți — cu alte 
cuvinte, exprimaţi-vă în mod pozitiv. Este greu să îţi 
dai seama ce să faci, când instrucțiunea este să nu faci 
ceva. Totuşi, dacă vi se pare că lecţia ar trebui să înceapă 
cu „Nu“ sau cu „Nu mai...“ pentru a v-o aminti mai bine, 
atunci formulaţi-o aşa. 


Aceste trei lecţii reprezintă principalele instrucţiuni pe ca- 
re trebuie să le urmaţi anul viitor. Aţi făcut deja un pas 
important în direcţia imbogăţirii solului în care vă veţi 
„sădi“ obiectivele pentru anul următor. Imaginaţi-vă o cli- 
pă cum ar arăta anul viitor dacă aţi aplica aceste lecţii. 


Experiențele 


„Apucă taurul de coarne!“ — aşa sună una din instrucțiu- 
nile mele. Prin aceasta înțeleg că este timpul să înfrunt 
situațiile şi relațiile dificile, să nu mai evit să fac ceea ce 
trebuie făcut, pretinzând că totul este perfect. 


De foarte mulți ani continuam să mă complac în aceleaşi 
situaţii complicate și relaţii dificile, fără ca eu să fac ceva 
în acest sens. Nimic, cu excepția imaginării unor conver- 
saţii furioase între mine și cealaltă persoană, în timp ce 
eram la volan, în toiul nopții sau în timp ce pregăteam cina, 
lăsând furia să se acumuleze, fierbând în suc propriu. 

Până să iau măsuri, era deja târziu pentru ca lucrurile să 
mai poată fi îndreptate. Eram atât de plină de furie și de 
supărare, încât de obicei stricam totul, 


Treptat, am învăţat că trebuie să fiu atentă, să observ când 
ceva nu este în regulă şi să acţionez pe loc. Atunci am 
timp să chibzuiesc, să vin cu soluţii viabile, să înțeleg cum 
gândește sau simte celălalt şi să mă gândesc ce să fac şi ce 
să spun. De câte ori reușesc, ceața se risipește și sunt din 
nou liberă și puternică. Şi am descoperit că este mult mai 
greu să ocolim sistematic problemele dificile decât să le 
abordăm frontal. 


O altă instrucţiune este următoarea: „Să apelez la un pro- 
fesionist care să mă sprijine să fac ceea ce ştiu.“ De mai 
bine de 20 de ani sunt instructorul altor oameni, şi de 
foarte multe ori fac greşeala de a nu apela eu însămi la un 
instructor. Este o capcană periculoasă, pentru că pot 
să fac mai uşor ceea ce ştiu că e bine dacă lucrez cu cine- 
va, făcându-mi un plan, luîndu-mi angajamentul să-l în- 
deplinesc şi apoi întâlnindu-ne spre a verifica progresele 
făcute într-o lună. 


Recent, am început să consult din nou un instructor, şi asta 
a însemnat foarte mult pentru mine. Anul trecut a fost cel 
mai bun pentru mine, iar instructorul meu m-a ajutat să 
mă menţin pe poziţie, fiind un bun ascultător în perioa- 
dele critice, când a trebuit să iau decizii importante. 


O altă instrucţiune pe care sunt mândră să spun că am ur- 
mat-o ani la rând este: „Mă ocup mai întâi de sarcinile 
grele.“ Probabil aţi auzit, ca și mine, că numai 20% din 
ceea ce trebuie făcut contează, dar să știi că acest lucru nu 
este totuna cu a face acel 20%. Cât de uşor este să faci o ca- 
fea, să dai niște telefoane, să stai de vorbă cu un prieten 

sau coleg şi aşa mai departe, în loc să abordezi acele sar- 
cini care ar schimba situaţia. 


Mă străduiesc să nu pierd din vedere primele probleme de 
pe listă care trebuie rezolvate şi mă ocup mai întâi de ace- 
lea. Motivația mea este într-adevăr una egoistă: de îndată 
ce o rezolv pe prima mă simt eliberată, iar restul zilei mi-e 
mult mai uşor. Uneori este vorba despre un telefon neplă- 
cut; alteori este vorba de un raport, o scrisoare sau de 
făcut unele comentarii. Poate plata taxelor și a impozitelor 
sau achitarea datoriilor. Indiferent ce este, fie că durează 
doar cinci minute sau cinci ore, am ajuns la concluzia că 
este mai bine să fac acel lucru mai întâi. Nu procedez tot 
timpul așa, dar rareori am dezamăgit pe cineva cu modul 
meu de lucru şi cred că acesta este unul dintre cele mai în- 
ţelepte principii de succes. 


Aproape tot ce am învățat despre importanţa identificării 
lecţiilor provine din munca mea cu toți cursanţii. Ei au fă- 
cut cele mai mari progrese atunci când și-au însușit aceste 
lecţii de viaţă. Ele reprezintă cea mai sigură sursă de înțe- 
lepciune, chiar dacă nu sunt întotdeauna ușor de urmat. 


Când colegii mei şi cu mine ne consultăm într-o proble- 
mă de afaceri, lucrăm ca o echipă în care toți participă 
efectiv la conducerea și administrarea companiei. Înce- 
pem printr-o întrevedere cu fiecare director executiv în 
parte pentru a-i asculta părerile despre ceea ce se întâm- 
plă, cum evoluează lucrurile şi ce este de făcut. Aproape 
toţi, venind cu argumente în sprijinul afirmațiilor lor, știu 
foarte bine care este problema şi ce persoane trebuie să se 
schimbe. Cu toate acestea, se pare că întotdeauna ne adre- 
săm celor care nu au nicio vină. Este atât de ușor să arăţi 
cu degetul spre alții... Totuşi, atunci când sunt întrebaţi ce 

ar putea face sau cum ar rezolva problema, conversaţia se 
schimbă şi mulți doresc să găsească o modalitate de a fa- 
ce o schimbare pozitivă în cadrul companiei respective. 


Întrebările sunt instrumentul de lucru cel mai important 
al instructorului. Oamenii mi-au dat sugestii prin răspun- 
surile lor şi dorința lor de a-şi recunoaște greșelile. Rare- 
ori se întâmplă să aibă probleme, pentru că se îndoiesc de 
ceea ce au de făcut. Ei cunosc de fapt răspunsurile şi lecţi- 
ile care trebuie învăţate. Provocarea este să facă ceea ce 
ştiu deja. Curajul lor este demn de admiraţie — sunt dor- 
nici să vadă care este problema, să-și asume partea lor de 
vină şi să se gândească la ce e de făcut pentru ca lucrurile 
să înceapă să meargă bine. 


Deci, pentru a vă stimula imaginaţia, iată câteva instruc- 
ţiuni folosite de familia, prietenii şi clienţii mei: 

e Să pun familia pe primul loc. 

e Să cer ajutor când am nevoie de el. 

e Să menţin doar relaţiile în care mă simt bine. 

e Să mă relaxez, 

e Să fac ceea ce ştiu. 

e Să iau taurul de coarne când e cazul. 

e Să iau în considerare partea bună a lucrurilor. 

e Să am grijă de mine ca să pot avea grijă de alții. 

e Să rezolv mai întâi lucrurile importante. 

e Să am grijă de sănătatea mea. 

e Să iert şi să uit. 

e Să îmi rezerv timp pentru mine şi pentru soţul meu. 
e Să mă bucur de ce este bun şi frumos în viață. 


ÎNTREBAREA A PATRA 


În ce fel mă autolimitez 
şi cum să nu mai fac acest lucru? 


Viaţa este o profeție care se împlinește 
singură. 


În ce fel mă autolimitez? 


Până la vârsta de 33 de ani, nu mi-am dat seama cât de 
mult mă limitam. Dacă mi-aţi fi pus această întrebare îna- 
inte, probabil aș fi răspuns: „Da, poate, puţin, dar încă 
nu-mi dădeam seama în ce măsură mă limitam sau cum. 
Eram convinsă de faptul că situaţiile şi oamenii din jurul 
meu mă trăgeau înapoi sau de faptul că în acele împreju- 
rări nu aveam nicio alternativă. 


Dar probabil că eu singură îmi blocam progresul, căci, în 
momentul în care mi-am dat seama de comportamentul 
meu, lucrurile au început să se schimbe. Abia atunci am 
trecut de pe bancheta din spate pe locul şoferului (dato- 
rită unui mare profesor şi cu sprijinul mai multor prie- 
teni). Înainte de asta, rareori simţeam că eram sursa 
propriei mele experienţe sau a ceea ce mi se întâmpla — 
eram doar un somnambul în propria mea existență. 

Mă descurcam binișor, dar în general mă simţeam nemul- 
țumită, simțeam că-mi lipsește ceva, eram dezamăgită de 
mine însămi și nu-mi dădeam seama de ce sau ce aş putea 
face să îndrept situaţia. În ritmul acela nu aș fi ajuns nici- 
odată acolo unde mi-aș fi dorit pe când eram mai tânără, 
când simţeam că aveam ceva de oferit şi că puteam face 
ceva deosebit în viaţă. 


Devenisem expertă în justificarea situaţiilor şi împrejură- 
rilor în care mă aflam, trăind într-un fel de eroism mut, 
dar mai tot timpul fără să fiu conştientă de ceea ce făceam. 
Eram o persoană bună, dar în sinea mea erau tot felul de 
dorinţe neexprimate şi neîmplinite. Dacă am ajuns unde 
am ajuns este pentru că am moștenit de la părinţi o voin- 
tă puternică și o judecată sănătoasă. 


Când a început „odiseea“ propriei mele descoperiri, am 
fost surprinsă să aflu că viaţa mea de până atunci fusese 
exact aşa cum mi-o creasem eu. De fapt nu eram o victi- 
mă, căci eu mi-o construisem prin modul meu de a gândi 
și acţiona. De exemplu, relaţia mea cu părinţii era o reflec- 
tare perfectă a ideilor mele preconcepute față de ei. Până 
în momentul „deșteptării“ mele, principalul meu scop fu- 
sese să „nu ajung la fel ca părinţii mei“ — o atitudine care 
mă împiedica să văd cât de mult le semăn şi cât înseamnă 
ei pentru mine. 


Apoi am început să îmi dau seama că, dacă viaţa arăta aşa 
cum era atunci, stătea în puterea mea să o fac mai bună. Dar 
primul pas a fost să descopăr în ce fel mă autolimitam — 
aşa că vă invit şi pe voi să faceți acelaşi lucru. 

Pentru a avea cel mai bun an, trebuie să descope- 
riți mai întâi în ce fel vă autolimitaţi şi să vă 
asumaţi responsabilitatea pentru ceea ce s-a în- 


tâmplat până acum. 


Cu siguranţă că sunteţi obişnuiţi cu acest mod de a 
gândi, altfel nu aţi mai citi această carte, dar cei mai mulţi 
dintre noi ne considerăm mai degrabă victime şi nicide- 
cum singurii responsabili pentru ceea ce ni se întâmplă. 
Veţi avea multe de învăţat despre voi pe măsură ce veţi afla 
mai multe despre contextul în care trăiţi și în ce măsură 
aceste lucruri vă țin pe loc. În felul acesta veţi descoperi 
adevăratul înțeles al vorbelor lui Socrate „O viaţă 
neanalizată nu merită trăită.“ Răsplata acestui exercițiu 
special este mai presus decât vă puteţi imagina. 


Următoarele întrebări au scopul de a vă ajuta să descope- 
iţi care sunt convingerile voastre limitative şi comporta- 
mentul care derivă de aici. Aşa cum aţi procedat și mai 
înainte, puneţi-vă întrebarea și lăsaţi vocea interioară să 
vă răspundă. Nu este nevoie să staţi să vă gândiţi; răspun- 
surile sunt deja acolo. 


1. În ce fel mă autolimitez? 


Când răspundeți la această întrebare, puteți da mai multe 
răspunsuri. Scrieţi-le pe toate. 


102 CEL MAI BUN AN 


Tată câteva răspunsuri date de alţii: 


e Nu-mi fac timp să mă gândesc la ce este cu adevărat im- 
portant pentru mine. 


e Sunt leneş. 


e Cred ce spun alţii despre mine — părerea lor contează 
mai mult decât a mea. 


e Când mă simt atrasă de cineva, nu acţionez în niciun fel. 
e Nu-mi apăr interesele. 


e Nu fac ceea ce spun că am să fac — abandonez de fie- 
care dată. 


e Nu cer niciodată o mărire de salariu, ci mă mulțumesc 
cu ceea ce mi se dă. 


e Cheltuiesc mai mult decât câştig. 


2. Care a fost prețul autolimitării mele? 


Deşi probabil ştiţi acest lucru, faceți-vă timp să vă gândiţi 
la dezavantajele pe care le constataţi răspunzând la între- 
barea de mai sus. Gândiţi-vă bine. Procedând în felul 
acesta, începeţi să vă eliberaţi de trecut, de modul limitat 
de a vă percepe pe voi înșivă şi veţi vedea posibilităţile pe 
care le aveți. 

Exemple de răspunsuri: 


e O grămadă de bani. 


e Sentimentul că nu mi-am valorificat toate calităţile pe 
care le am. 


e Relaţiile cu oamenii la care ţin. 

e Un soţ care mă respectă și pe care îl respect. 
+ Împlinirea și mulțumirea. 

+ Respectul de sine. 


e Sănătatea. 


Se poate observa că o parte din răspunsurile voastre la 
această întrebare sunt aceleași cu dezamăgirile pe care le-aţi 
notat când aţi răspuns la a doua întrebare. Este bine — în 
felul acesta veți deveni și mai conştienţi de legătura dintre 
modul vostru de a gândi şi rezultate. 


3. În ce fel am beneficiat de pe urma autolimitării mele? 


Cum așa? veţi spune. Ce avantaje aş fi putut eu avea? 
Motivul pentru care ne punem această întrebare este că, 

de obicei, nu renunțăm la reţinerile noastre pentru că ne 
opreşte ceva. Avem un oarecare avantaj de pe urma auto- 
limitării şi ne temem că va trebui să renunțăm la el pentru 
a merge mai departe. Într-o anumită măsură, ştim acest 
lucru şi ne agățăm de reţinerile noastre pentru a nu ne 
pierde confortul cu care suntem obişnuiţi. 


Trebuie să aveți puterea să recunoaşteţi aceste 
gânduri şi atitudini ascunse, și astfel să începeți 
să vă delimitaţi de ele. 


Este foarte important să vă puneţi această întrebare şi să 
scrieţi răspunsurile care vă vin în minte, oricare ar fi acestea. 
Aveţi încredere în raţionamentul vostru — scrieți gândurile 
aşa cum vă vin ele şi evitaţi să prelucraţi răspunsurile 
care vă apar în minte. Sensul real al gândurilor voastre va 
deveni şi mai clar după ce veţi reciti ceea ce aţi scris. 


Exemple de răspunsuri: 

e O viaţă uşoară. 

e Nimeni nu se aşteaptă la prea multe de la mine, deci nu 
sunt nevoit(ă) să muncesc prea mult. 

e Pot să trăiesc în ignoranță, fără să fiu nevoit(ă) să mă 
confrunt cu tot felul de probleme. 


e Sunt sigur(ă) că oamenii mă plac și mă aprobă aşa cum 
sunt. 


e Există un soț (sau oricine altcineva) pe care să dau vina. 


e Am întotdeauna scuza că m-aş putea descurca mai bine 
dacă într-adevăr aş încerca. 


e Păstrez armonia — nu fac valuri. 


4. Sunt dispus(ă) să pun capăt autolimitării mele? 


Aici răspunsul este un simplu da sau nu. Dar, evident, este 
o întrebare importantă. Nu vă gândiţi acum dacă sunteți 
în stare sau cum veți face acest lucru. Pur şi simplu pu- 
neţi-vă întrebarea: „Dacă aş şti cum, aş fi dispusă să pun 
capăt autolimitării mele?“ 


ODA ONU 
Dacă nu ați răspuns la cele patru întrebări de mai sus, 
OPRIŢI-VĂ! 


Întoarceţi-vă şi faceţi acest lucru acum. Pentru a înțelege 
cât mai bine informaţiile importante care urmează, este 
esenţial să vă implicaţi serios în acest proces. 


În momentul în care suntem dispuşi să înţelegem mai 
bine modul în care ne autolimităm prin gândurile şi con- 
vingerile noastre negative, vom vedea trecutul şi efectul 
său asupra noastră într-o lumină nouă. Un motiv de pro- 
fundă durere și nefericire pentru mine au fost relaţiile cu 
bărbaţii. Când am început să cercetez mai îndeaproape 

atitudinea şi modul meu de a percepe lucrurile, mi-am 
amintit o întâmplare de pe vremea când eram adolescentă. 
Citind povestea mea din tinereţe, observați cum m-am 
autolimitat din cauza gândurilor mele. 


Se anunţase un bal la școală și, de această dată, fetele erau 
cele care îi invitau pe băieţi, fără să aştepte să fie invitate. 
De mult timp pusesem ochii pe un fotbalist pe nume Mike, 
iar balul acesta era șansa mea. Dar nu a fost ușor. Mă tre- 
zeam în fiecare dimineaţă închipuindu-mi cum va fi ziua 
când îl voi invita la bal, făcându-mi planuri, cum am să 
mă duc la el și ce am să-i spun. Dar pe măsură ce zilele 
treceau îmi pierdeam curajul. 


A venit și ziua cea mare când a trebuit să-mi pun planul 
în aplicare. M-am dus la el şi i-am spus: „Vrei să mergi cu 
mine la bal?“ iar răspunsul lui a fost: „Nu, mulţumesc, îmi 
pare rău.“ Ce umilință! Îmi amintesc cum m-am furişat 
pe coridorul şcolii, promițându-mi: „N-am să mai fiu 
niciodată pusă în ipostaza asta!“ Aflând că nu eram sufi- 
cient de bună ca să ies cu Mike, am descoperit pur şi sim- 
plu că nu mă doreşte nimeni! Am să stau pe margine să 
văd dacă mă remarcă cineva. Dar n-am să mai las niciodată 
să se vadă când îmi place cineva, Nimeni n-o să facă gre- 
şeala de a-și închipui că mă cred destul de bună pentru a 
merge alături de cei mai buni. De-acum îmi ştiam locul. 


Din acel moment am trăit în trecut, „purtându-l“ pe Mike 
cu mine peste tot. De câte ori cunoșteam un bărbat, de 
fapt el mă cunoştea pe mine — şi pe Mike. Deși speram în 
continuare, mă consideram totuși „un rebut“. Cu cât îmi 
plăcea mai mult un bărbat, cu atât mă simţeam mai încor- 
dată şi mă ascundeam şi mai mult, regizându-mi fiecare 

vorbă, fiecare gest. Mike juca rolul principal, iar eu stă- 
team în culise. Devenisem reţinută în urma unei expe- 
rienţe de două minute şi a deciziilor pe care le luasem în 
ceea ce mă privea. Relaţiile mele cu bărbaţii se confor- 
mau convingerii mele că aș fi norocoasă dacă aș avea pe 
cineva, fără măcar să se mai pună problema ca acel cineva 
să-mi şi placă. 


Abia când am analizat acest mod de a gândi — contex- 
tul relaţiilor mele cu bărbaţii — mi-am dat seama ce pu- 
tere avea asupra mea și cât de mult mă costase în toți 
aceşti ani. De fiecare dată coboram prea mult ştacheta. 
Dar, după o perioadă de autoanaliză cum este cea deter- 
minată de întrebarea a patra, am adoptat un nou mod de 
gândire care poate fi exprimat astfel: „Pot avea orice băr- 
bat îmi doresc!“ 


Nici nu am scris bine afirmaţia aceasta că am şi exclamat 
în sinea mea: „Ce lipsă de realism! Pe cine păcălesc? Ce 
glumă bună! Fii serioasă!“ Este o reacţie tipică la încerca- 
rea de a ne schimba acele convingeri limitative despre noi 
înşine. Toate gândurile noastre vin în sprijinul autolimită- 
rilor noastre, căci simţim că ne este ameninţată siguranța. 
Dar am început să gândesc altfel despre mine şi despre 
bărbaţi. Am luat-o în serios şi am început să realizez că 
posibilitatea „de a avea orice bărbat îmi doresc“ era mai 
autentică decât „Aş fi norocoasă să am pe cineva!“ 


Trecerea de la această percepţie restrictivă la o percepție 
stimulativă a fost cel mai frumos dar pe care mi l-am fă- 
cut vreodată. La câteva luni de la această schimbare de 
mentalitate, l-am cunoscut pe Tim, iar acum sunt căsăto- 
rită cu un bărbat pe care îl respect şi îl iubesc, un bărbat 

cu mult peste ceea ce îndrăzneam să sper pentru mine. 
Dacă l-aș fi întâlnit înainte de a-mi examina concepțiile 
defetiste depre relaţiile cu bărbaţii, aș fi considerat proba- 
bil că este mult prea bun pentru mine şi nu m-aș fi gândit 
niciodată că el ar fi putut fi interesat de mine câtuşi de puţin. 


Poate sună exagerat ceea ce spun. Desigur, poate că ne-am 
fi cunoscut, ne-am fi îndrăgostit și am fi fost la fel de feri- 
ciţi şi fără această transformare profundă a modului meu 
de gândire, dar nu mă veţi convinge de asta niciodată! 


Adunați ceea ce semănați 


Sper că v-aţi dat seama că, atâta vreme cât mă consideram 
o femeie respinsă, aveam să fiu dezamăgită în dragoste. 
Ceea ce obţinem în viaţă reflectă perfect aşteptările noas- 
tre. De multe ori obținem ceea ce presupunem că vom 
obţine. Însă acest lucru este valabil în ambele sensuri, 
pozitiv şi negativ. Aici este secretul. Oriunde vă îndreptaţi 
atenţia pozitivă, probabil obţineţi rezultate bune. Cu toate 
acestea, având în vedere scopul acestui exerciţiu, ne vom 
referi la aspectele negative, căci acolo veţi găsi secretele 
pentru a putea trece la următorul nivel al eficacităţii şi 
puterii personale. 


Asupra cărui lucru vă concentrați acum? Ce anume vă re- 
ţine atenţia? Nu mă refer la ceașca voastră de cafea sau la 
această pagină din carte, ci la gândurile și atitudinile voas- 
tre. Scopul celei de-a patra întrebări este de a vă ajuta să 
vă descoperiţi percepțiile restrictive fundamentale legate 
de propria persoană şi de viață — moduri de a gândi și 
a simţi care vă împiedică să realizaţi ceea ce este cu adevă- 
rat posibil. 

Primul pas este să conştientizaţi relaţia dintre 
gândurile voastre restrictive şi acele domenii din 
viața voastră în care rezultatele vă dezamăgesc. 
Numai după aceea puteți trece la un nou mod de 
a gândi, care să vă dea energia şi puterea pentru a 
obţine rezultatele dorite. 


Mai întâi, citiţi exemplele care urmează, adunate de la mai 
multe persoane care s-au gândit la legătura dintre preocu- 
parea lor interioară și rezultatele pe care le obţin. 


CE MĂ PREOCUPĂ? CE OBŢIN? 

Şoldurile mele late. Nu mă întâlnesc cu 
nimeni. 

Teama de eşec în afaceri. Criză financiară. 

Furia pentru că nu sunt Nu sunt tratată corect. 


tratată corect. 


Revolta faţă de preocupările Îmi acordă puţin timp. 
de afaceri ale soțului meu. 


Cât de puţin timp am. Nu-mi ajunge timpul — 
sunt în urmă cu toate şi 
pierd controlul asupra si- 
tuaţiei. 


Ce vă preocupă şi ce vă îngrijorează? Ce previziuni legate de 
propria persoană aveţi: succese sau eşecuri? Vă preocupă te- 
merile sau puterea pe care o aveţi? Îndoielile sau obiecti- 
vele? Gândiţi-vă şi verificaţi dacă premisa Primeşti după 

cum gândeşti sau Culegi ceea ce semeni este adevărată sau 
falsă, Nu credeți nimic din ceea ce vă spun dacă nu se po- 
triveşte cu propria voastră experiență. 


Puneţi-vă întrebarea: „Ce mă preocupă acum?“ Faceţi o 
listă cu aceste gânduri și sentimente pe partea stângă a pa- 
ginii. Opriţi-vă şi faceţi acest lucru acum. 


Apoi gândiţi-vă la rezultatele obţinute ca urmare a preo- 
cupărilor voastre. Priviţi răspunsurile din partea stângă și 
gândiţi-vă la ce se întâmplă în viaţa voastră. Relaţiile pe 
care le aveţi oglindesc cumva speranţele și așteptările 
voastre? Nu cumva cariera voastră reflectă aşteptările pe 
care le aveţi? V-aţi surprins vreodată spunându-vă „Vezi?“ 
sau „Nu mă miră!“? Această dorinţă de a avea dreptate ra- 
reori aduce rezultatele scontate. 


Cât de strânsă este relaţia dintre gândurile și sentimente- 
le voastre și ceea ce obţineţi? Există vreo legătură între 
preocuparea voastră mentală și emoţională şi ceea ce rea- 
lizaţi în viaţă? Încotro vă duc gândurile şi sentimentele pe 
care le nutriţi? În dreptul fiecărei idei pe care aţi scris-o, 
notaţi rezultatele obţinute în acel domeniu al vieţii voastre. 


Atunci când ne asumăm responsabilitatea pentru 
capacitatea noastră de a produce o schimbare po- 
zitivă, ne putem controla şi ghida inteligenţa şi 
sentimentele şi le putem orienta spre rezultatele 
dorite. Când se întâmplă acest lucru, suntem 
atraşi ca de un magnet spre țintele noastre. 

Când am renunțat să mă mai gândesc la eşecul meu din 
adolescenţă și m-am concentrat asupra a ceea ce doream — 
o relație de-o viaţă cu un bărbat pe care să-l iubesc şi să-l 
respect —, exact asta am reușit să aduc în viața mea. 


Scopul acestui şir de întrebări este să descoperiţi cine sau 
ce vă conduce existența — voi sau propriile voastre reţi- 
neri? Până când nu veţi ști unde anume vă situaţi în pre- 
zent, nu vă veți putea schimba direcţia. Dacă nu sunteți 
conştienţi de un lucru, nu puteţi schimba nimic. 


Ochiul 


Modelul pe care-l folosesc pentru a ilustra acest domeniu 
se numește Ochiul, numit așa de un client al meu care 
mi-a spus că asta-i sugera. De fapt, este o secţiune trans- 
versală a structurii noastre mentale şi emoţionale — un 
model psihologic care ne permite să ne înțelegem ceva 
mai bine pe noi înşine. Poate că la început este mai greu 
de înţeles, nu numai pentru că se referă la relaţia de bază 
cu noi înşine, ci şi pentru că descrie modul în care func- 
ţionează mintea noastră. Concentraţi-vă asupra acestui 
model, căci informaţiile acestea stau la baza transformării 
de durată, permanente. 


Chiar în centrul fiecăruia dintre noi — discul din mijlocul 
diagramei — se află experienţa şi valorile noastre; pentru 
cei mai mulţi dintre noi este ceea ce numim inima sau su- 
fletul: „Cine sunt eu“ partea care nu se schimbă niciodată. 


În timp, o parte tot mai mare din miezul acestei puteri in- 
terioare se poate ascunde sub un strat de teamă, neliniște, 
îndoială şi un comportament de rutină care nu ne mai re- 
prezintă. Părinţi şi profesori bine intenţionaţi ne atrag 

atenția asupra eşecurilor noastre într-un mod care pune 
accentul mai mult pe cercul de la mijloc decât pe centru. 
Alţii ne vorbesc într-un mod care ne face să simţim că 
ceva nu este în regulă cu noi și nu cu comportamentul sau 
cu acțiunile noastre. Atunci ne identificăm cu „Cine mă 
tem că sunt“ şi uităm cine suntem de fapt. 


comportament 


cine mă tem că sunt 


cine pretind că sunt 


Îndoiala şi teama care rezultă ne fac să ne comportăm 
într-un mod care contrazice convingerile şi valorile pe care 
le preţuim. Începem să ne purtăm ca și cum cercul de la 
mijloc ar reprezenta adevărul — ca şi cum teama şi neli- 
niştea ar fi întemeiate —, şi conştiinţa propriei noastre va- 
lori este pusă sub semnul întrebării. Cel de-al doilea cerc 
al diagramei este sălaşul propriilor noastre limitări — 
spaţiul dinlăuntrul nostru unde se cuibăresc teama și în- 
doiala de sine. Odată ce Mike mi-a spus „nu“ am început 
să mă identific cu frica şi nu cu eul meu. 

Dar cei mai mulți dintre noi suntem prea abili ca să ne tră- 
dăm teama. Nici eu nu m-am retras într-un colț făcând pe 
omul sfios care a fost respins! Mi-am jucat rolul bravând, 
afişând o încredere ostentativă, dar fațada nu se mai po- 
trivea cu interiorul. Deci, în loc să ne lăsăm îndoiala „la 
vedere“, mai punem un paravan, dincolo de care ne as- 
cundem neîncrederea și neliniştea: „Cine pretind că sunt.“ 


Când acționăm de pe această poziție, de la un nivel super- 
ficial, cădem în capcana de a vorbi şi a acționa pentru a 
face impresie bună sau pentru a câștiga aprobarea celor- 
lalți, în loc să vorbim și să acționăm onest, într-un mod 
care să reflecte ceea ce dorim și preţuim. În plus, pierdem 
contactul cu centrul şi începem să credem că eul nostru 
real este cercul de la mijloc: Slavă Domnului că ceilalți nu 
știu cum sunt! Asta reprezintă ceea ce un cursant de-al 
meu numeşte Sindromul impostorului. 


Descoperirea modului în care ne autolimităm 
dezvăluie îndoielile şi temerile şi declanşează 
procesul de înlăturare a efectelor pe care acestea 
le au asupra noastră. 


Dacă printr-un efort al conștiinței puteţi reveni la centru, 
către tăria și puterea voastră interioară, veţi fi din nou în 
legătură cu eul vostru. Veţi înceta să vă mai autolimitaţi şi 
veţi începe să vă exprimaţi propria personalitate, trecând 
peste vechile îndoieli şi temeri. Este nevoie de exerciţiu, iar 
îndoiala şi teama acumulate de-a lungul anilor vor începe 
să se risipească. Mike a devenit o amintire, iar experiența 

mea dureroasă cu el (şi îndoiala de sine pe care mi-am creat-o 
atunci) nu mai influențează relațiile mele cu bărbații. 


Cum să pun capăt autolimitării mele? 


Aşadar, cum putem să trecem peste comportamentul nos- 
tru defetist și să ne schimbăm modul de a gândi și de a 
simți față de noi înșine, astfel încât să păstrăm legătura cu 
puterea şi cu valoarea noastră? Înainte de a descoperi 
ce anume doriți pentru anul care urmează, faceți-vă timp 
să vă creați starea de spirit care vă va ajuta să reuşiți. 


O transformare are loc atunci când vă plasați în centrul 
existenței voastre, creând o lume a voastră, în loc să lăsați 
împrejurările să vă influențeze succesul. Vă folosiți inteli- 
gența şi capacitatea de a crea o nouă realitate pentru voi. 
Procesul este unul de trecere de la o percepție restrictivă 
la una stimulativă a eului şi a lumii în care trăiţi. Treceți 
de la o falsă realitate la o realitate autentică. 


Acum putem vorbi despre cel mai puternic instrument 
în transformarea personală: schimbarea de paradigmă. 
O paradigmă este un mod de a percepe şi a gândi despre 
noi înșine, despre alte persoane, despre un aspect al vieții 
noastre — despre orice. Gândiţi-vă la o paradigmă ca la o 
pereche de ochelari prin care vedeţi tot ce este în jurul 
vostru, inclusiv propria persoană. Numai că nu sunteţi 
conștienți că purtaţi aceşti ochelari — credeţi că vedeţi lu- 
crurile așa cum sunt ele în realitate. 


După ce am fost refuzată la bal, paradigma privind relația 
mea cu bărbaţii a fost: „Aş fi fericită să am pe cineva, oricine, 
nici nu se mai pune problema de a fi cineva care să îmi placă.“ 


Din acel moment am trăit cu acel gând. Aceea era realita- 
tea mea, adevărul pentru mine. Nu cunoşteam un alt mod 

de a gândi şi a acționa în privința bărbaților, chiar dacă 
unii erau evident atrași de mine. 


Paradigmele noastre restrictive nu sunt corijate 
de fapte. Credem că avem dreptate şi nicio dova- 
dă exterioară nu ne poate schimba impresia. 


Am cunoscut sute de persoane de succes a căror paradig- 
mă personală era totuşi restrictivă — nici realizările, nici 
bogăţia sau recunoaşterea nu le schimbau percepţia des- 
pre ei înşişi. Odată ce paradigma restrictivă s-a instalat, 
trebuie să ne folosim inteligenţa și curajul pentru a trece 
la una stimulativă. Dacă nu ne considerăm valoroşi, nicio 
realizare şi nicio recunoaștere nu vor îndepărta această 
percepție. Totul porneşte din interior. 


Vă amintiţi momentele când credeați că, de îndată ce veți 
câştiga o anumită sumă de bani, se vor sfârşi şi probleme- 
le voastre? Aşa a fost? V-aţi spus vreodată că dacă v-aţi 
trăi viaţa alături de cineva aţi fi fericiţi? A fost de-ajuns? 


Când realizăm această fundamentală schimbare de per- 
cepție, încetăm să mai privim viitorul cu teamă. „Omul 
devine după sufletul și gândirea sa“ spune Biblia. Învățați 
deci să vă apreciaţi puterea şi valoarea. 


Sunteţi produsul gândurilor şi al sentimentelor voastre. 
Pentru a schimba rezultatele, schimbaţi-vă modul de a 
gândi. În loc să investiţi inteligența şi energia în convingeri 
care aduc rezultate negative, concentraţi-vă atenţia asupra 
convingerilor care vă pot duce acolo unde doriţi. 

Nu împrejurările creează realitatea, fericirea, 
mulţumirea sau realizările noastre. Este de dato- 


ria noastră să le obţinem. 


Fiecare om are paradigmele sale restrictive, un set compli- 
cat de gânduri, scuze, justificări — motive bine înrădăci- 
nate, din cauza cărora eșuăm. Le încredințăm conducerea 
şi le urmăm cu supunere — până când ne trezim. lar 
atunci, alegerea pe care o avem de făcut între motive şi re- 
zultate este clară. În cartea sa, Ageless Body, Timeless Mind 
(Trup tânăr, minte tânără), Deepak Chopra descrie para- 
digma bătrâneţii ca pe un mod de gândire ce duce la de- 
generare şi decădere. El afirmă că noi, ființele umane, 
avem inteligența și capacitatea de a trece la o paradigmă a 
tinereţii veşnice: 


Nu există biochimie în afara conștiinței: fiecare celulă din 
corpul nostru este pe deplin conștientă de modul nostru de 
a gândi şi a simți despre noi înșine. Odată ce acceptăm 
acest lucru, se destramă iluzia că suntem victimele unui 
corp fără rațiune, care degenerează la voia întâmplării. 


Primul pas în transformarea voastră este descoperirea pa- 
radigmei restrictive. Ce gânduri vă trag înapoi? Ce îndo- 
ieli și temeri adânc înrădăcinate vă afectează imaginea de 
sine? Răspundeţi la următoarele întrebări pentru a vă des- 
coperi convingerile restrictive. 

Pe care planuri ale vieții mele nu am obținut 
realizările dorite? 


Răspundeţi repede la această primă întrebare — doar o 
listă de idei de genul: 


+ Relațiile cu femeile/bărbații. 

e Raportul dintre muncă și distracție. 
e Banii pe care-i câştig. 

e Creativitatea. 


e Forma fizică. 


Acum gândiţi-vă la aceste aspecte ale vieții voastre, la mo- 
dul în care gândiţi şi vorbiţi despre voi înşivă ca urmare a 
acestor nereușite. Ce justificări aduceţi acestor împreju- 
rări? Cum vi le explicaţi? Ce le spuneţi celorlalţi? Stră- 
duiţi-vă să înţelegeţi cum vorbiţi despre propria persoană. 
Prin aceste răspunsuri veți începe să descoperiţi propriile 
voastre paradigme restrictive. 


Ce spun despre mine pentru a justifica aceste eșecuri? 

Răspunsurile ar putea fi de genul: 


e Oricât încerc, n-o să reuşesc niciodată, 

e Nu sunt pregătit(ă) pentru asta. 

+ Din cauză că nu am făcut o facultate, nu sunt suficient 
de deştept (deşteaptă). 

e Sunt prea bătrân(ă) — e prea târziu. 

e Sunt prea ocupat(ă) — am deja prea multe de făcut. 

e Nu merit. 

e Sunt norocos (norocoasă) că am ceea ce am. 

e Nu am de ales. 


e Probabil câştig mai mult decât merit — sper să nu afle 
nimeni. 


Reamintiţi-vă modelul Ochiului şi gândiţi-vă că răspun- 
surile voastre se plasează în cercul de la mijloc. Unde vă 
vor duce aceste paradigme restrictive? Primim după cum 
gândim, iar paradigmele ne călăuzesc viaţa. Ele dau mă- 
sura succesului, calitatea relaţiilor și a reuşitelor noastre. 
Călăuziţi de aceste paradigme, rezultatele ne vor deza- 
măgi. Scriindu-le, devenim mai conştienţi de ele, iar forța 
lor slăbeşte şi puterea pe care o au asupra noastră scade. 


Fără să ne dăm seama, ne alimentăm mintea cu aceste 
gânduri, iar rezultatele pe care le obţinem sunt pe măsura 
acestor convingeri limitative. 


Când consideraţi că lista este completă, cel puţin deocam- 
dată, încercuiți răspunsurile care au cea mai puternică 
influenţă asupra voastră. Care credeți că sunt adevărate? 
Pe care le credeţi cu adevărat? Lucraţi cu una dintre aces- 
tea când vom trece la schimbarea de paradigmă. 

Schimbări de paradigmă 


Descoperirea şi conştientizarea paradigmelor voastre restric- 
tive este un pas enorm. 


Aproape toată viața mea banii au fost o problemă. Orice 
aş fi făcut, cheltuiam mai mult decât câştigam și întotdea- 
una aveam necazuri. Facturile şi extrasele de cont zăceau 
nedeschise prin sertare şi deseori îmbrăcau forma ame- 
ninţării legale, motiv pentru care mă trezeam noaptea 
cuprinsă de panică şi remuşcări și, învinovăţindu-mă, dă- 
deam fuga să-mi pun actele la punct, pentru ca apoi lu- 
crurile să se repete. 


De câteva ori am făcut împrumuturi la bancă, mi-am 
achitat cărţile de credit şi notele de plată şi am anulat toa- 
te datoriile. Dar nu puteam rezista tentaţiei de a cheltui 
din nou la limita cărții de credit. Nu-mi amintesc de câte 
ori s-a întâmplat asta, în orice caz, de foarte multe ori. 


Nimic din ceea ce făceam nu părea să pună capăt cercului 
vicios, pentru că acţiunile mele erau determinate de o pa- 
radigmă restrictivă: „Vreau mai mulți bani, dar n-am să 
câştig niciodată mai mulţi decât am acum — atât merit!“ 
Atât timp cât gândeam așa, rezultatele erau aceleași, orice 
aş fi încercat să fac. Parcă eram atrasă de un magnet invi- 
zibil în aceeași capcană. 


Dar când am început să examinez cu mai multă atenție 
modul limitativ în care gândeam şi simțeam când venea 
vorba de bani, mi-am dat seama care era paradigma mea 
de bază. Când eram copil, îmi stabilisem nişte reguli şi 
luasem nişte hotărâri în privinţa banilor, și acestea rămă- 
seseră într-un colțișor al minţii mele, fără să ştiu că se mai 

află încă acolo. Rezultatele din viața mea ar fi trebuit 
să-mi dea de gândit, dar n-am ştiut să le descopăr adevă- 
rata semnificaţie. Când am început să analizez modul în 
care gândeam despre bani, am descoperit că stabilisem 
două reguli fundamentale care stăteau la baza paradigmei 
mele restrictive vizavi de bani, determinând situaţia mea 
financiară: 


e Nu e bine să câştigi mai mulți bani decât bărbatul cu 
care trăieşti. 

e Nu e cinstit să câştigi mulți bani în timp ce alții mor de 
foame. 


Şi apoi mai erau și altele care au avut o puternică influen- 
tă asupra mea: 


e Banii-s „ochiul dracului“. 
+ Nu sunt eu omul care să facă mulţi bani. 
e Banii sunt puţini şi trebuie să te zbaţi prea mult pentru ei. 


e Dacă aş câştiga mulți bani, aş avea un caracter infect şi 
aş fi lacomă. 


s Eu nu am talentul celor care reuşesc să facă bani. 


Când m-am uitat pe listă să văd care dintre reguli mă in- 
fluenţa cel mai mult, am descoperit că era cea despre oa- 
menii care mor de foame. Eram convinsă de mult timp că 
dacă învârţi mulţi bani îţi vinzi sufletul. Cum puteam să-mi 
schimb această părere? Era așa păcat să fii atât de egoist... 


Dar, gândindu-mă mai bine, mi-am dat seama că de fapt 
paradigma asta a sărăciei şi a condamnării mă menținea 
pe mine săracă asemenea altora. Cu ce îi putea ajuta sără- 
cia mea? Ce puteam face eu pentru ei când nici măcar 
facturile nu mi le puteam plăti? Abia atunci mi-am dat 

seama că schimbarea perspectivei asupra banilor însemna 
o transformare a modului în care gândeam despre mine. 
Îmi imaginam că, dacă aş realiza acest obiectiv şi aş începe 
să câştig banii pe care îi doresc şi pe care, consideram eu, 
îi merit, aș fi mai puternică — atât pe plan personal, cât şi 
financiar — şi aş putea să-i ajut și pe alţii. Aşa că am scris 
o nouă paradigmă stimulativă referitoare la banii din viața 
mea: „Banii îmi permit să mă exprim pe deplin şi să fiu 
generoasă.“ Aceasta a fost o sursă de inspiraţie şi de putere 
pentru mine în ultimii douăzeci de ani. Venitul meu actual 
îl depăşeşte de câteva ori pe cel de-atunci şi în fiecare an 
dau altora mai mult decât câştigul meu anual din acea pe- 
rioadă. Şi totul a început răspunzând la întrebarea a patra. 


O nouă paradigmă stimulativă 
pentru un an nou 


PATRU PAȘI PENTRU SCHIMBAREA 
UNEI PARADIGME 


1. Descoperiţi-vă paradigma restrictivă. 

2. Gândiţi-vă ce anume o menţine, de exemplu: 
gânduri limitative, sentimente, diverse avanta- 
je evidente. 

3. Creați o nouă paradigmă care să vă stimuleze. 

4. Învățaţi arta transformării. Dezvoltaţi-vă con- 
ştiinţa şi orientaţi-vă spre noua paradigmă ori 
de câte ori vă tentează cea veche. 

Aţi făcut primii doi paşi către schimbarea paradigmei. 
Dacă n-aţi făcut-o încă, alegeți-vă paradigma restrictivă pe 
care intenţionaţi s-o schimbaţi pentru a avea un an reușit. 


Nu este nevoie să schimbaţi totul dintr-odată — 
începeţi prin a vă descoperi cea mai puternică 
paradigmă restrictivă. 


Acum, că aţi făcut primii doi paşi către schimbarea de 
paradigmă, puteţi începe să vă creaţi un nou mod de a 
percepe şi de a gândi care să vă conducă la relaţiile şi re- 
zultatele pe care le doriţi pentru anul următor. 


Transformarea este o schimbare fundamentală în modul 
în care vă percepeți propria persoană, ceea ce faceţi şi ceea 
ce aveţi în viaţă. În momentul în care faceți o schimbare 
într-o paradigmă restrictivă, vă luaţi viața în mâini. 


Fie că este restrictivă sau stimulativă, dinamica paradig- 
mei este aceeaşi, Fiecare este reprezentată de o afirmaţie 
care cuprinde percepțiile noastre şi ceea ce gândim. Credem 
că afirmaţia este adevărată și ne folosim toate resursele 
pentru a crea acea realitate — și asta dă rezultate. Demon- 
străm adevărul acelei percepții de nenumărate ori — prin 
modul nostru de a gândi, a simţi, a acţiona, prin compor- 
tamentul, rezultatele și relaţiile noastre — în orice 
context. Aveţi deja puterea de a da credibilitate unei 
paradigme — nu rămâne decât să treceţi la cea care vă 
aduce mai multe profituri. 

Înţelegând și acceptând dinamica paradigmei au- 


togeneratoare, o puteți folosi în avantajul vostru. 


Pentru a scrie o nouă paradigmă, uitaţi-vă la paradigma 
restrictivă actuală. Ce afirmaţie ar descrie o nouă percep- 
ţie care ar putea să o distrugă pe cea veche? Observând 
următoarele exemple de paradigme restrictive și stimula- 
tive, poate le veţi găsi pe cele din urmă prea optimiste şi 
simpliste. Alungaţi acest gând. Gândiţi-vă în schimb la para- 
digma voastră restrictivă şi la ce v-ar plăcea să se întâmple. 


PARADIGMĂ PARADIGMĂ 
RESTRICTIVĂ STIMULATIVĂ 


Aş fi norocos/norocoasă Pot să am pe cine doresc. 
să am pe cineva. 


Eu ştiu cel mai bine. Îmi place să învăţ de la alţii 
şi reuşesc mai repede cu 
ajutorul lor. 


Vreau mai mulți bani, Există foarte mulţi bani 
dar nu merit mai mulți și ei vin într-un mod firesc 


decât câştig acum. în viața mea. 

Nu pot să fac ceea ce Îmi adun forțele să obţin 
vreau cu adevărat. ceea ce vreau. 

Nu sunt suficient de Am multe de oferit şi îmi 


bun(ă). place când am ocazia să o fac. 

Nu vă opriţi când vreţi să înfăptuiți ceva pentru voi. 
Hotărâţi-vă ce anume doriţi şi scrieţi afirmaţia care ex- 
primă clar acest lucru. Cum să faceți lucrul acesta? Găsiţi 
voi o modalitate! 


Afirmația trebuie să exprime exact ceea ce vă doriţi. Când 
o scrieţi prima dată, poate că ea va exista numai la nivelul 
intelectului. Trebuie totuşi să-i testați adevărul pe care 
probabil nu-l recunoaşteţi la nivel emoţional. Dar dacă 
faceţi efortul să gândiţi după cum vă sugerează noua para- 
digmă, sunteţi pe calea cea bună. 


Observaţi modul în care sunt exprimate noile paradigme 
de mai sus. Fiecare respectă următoarele criterii ale unei 
paradigme stimulative: 


e Este personală. 

e Foloseşte timpul prezent. 

s Este pozitivă. 

e Este exprimată cu hotărâre. 

+ Deschide o nouă perspectivă atractivă. 


După ce aţi scris propoziţia, asiguraţi-vă că este exact ceea 
ce vă doriţi. Încotro vă duce noua paradigmă? Ce rezulta- 
te veţi obţine când se va împlini? Asiguraţi-vă că exprimă 
cu exactitate noua realitate pe care doriţi s-o creaţi. 


Tineți minte: paradigmele noastre creează rezul- 
tatele şi relaţiile pe care le dorim. 


Nu ţineţi cont de motive şi de justificări logice. Faceţi un 
salt în modul vostru de a gândi. Încercaţi să vă gândiţi 

serios la noile posibilităţi şi să deveniți mai încrezător fa- 
tă de ceea ce s-ar putea întâmpla în viaţa voastră. Sperați 
în minuni! Acum, că aveţi o nouă paradigmă, grădina a 
fost fertilizată atât cât trebuie. Imaginaţi-vă ce se va în- 
tâmpla cu obiectivele sădite într-un sol hrănit de această 
paradigmă. Albert Einstein considera că „imaginaţia este 
mai importantă decât cunoaşterea“. 


Este timpul să lăsaţi în urmă gândurile şi senti- 
mentele limitative și să le înlocuiţi cu cele care vă 
vor duce în direcția dorită. 


"Ţineţi minte, acesta este adevărul despre voi înşivă; nu 
este vorba aici doar de gândirea pozitivă. În timp ce citiţi 
acest lucru, reamintiți-vă că „Aceasta este o propoziție 
care arată cine sunt.“ Paradigma voastră restrictivă este o 
reflectare a cercului de la mijloc — îndoielile şi temerile. 
O minciună. Noua paradigmă este o afirmare a adevărului 
despre propria persoană. Treceţi de la vechile convingeri 
restrictive despre propria persoană la eul cel adevărat. Asi- 
guraţi-vă că noua paradigmă vă stimulează să atingeţi 
obiectivele pe care vi le doriţi în cel mai bun an. 


Când suntem victimele unei paradigme restrictive, trăim 
viaţa la întâmplare, parcă în mod inconştient. Dacă ne 
gândim mai bine, vom vedea că această perspectivă con- 
fuză asupra lucrurilor nu ne duce nicăieri. Deseori para- 
digma noastră restrictivă este un paradox — mesajele 
noastre interioare nu sunt doar negative, ci şi conflictuale. 
Priviţi desenul de pe următoarea pagină. Gândurile din 

partea dreaptă a capului trag spre mai mulţi bani. Gându- 
rile din stânga trag în direcţie opusă: către toate motivele 
pentru care această persoană nu poate avea mai mulți bani. 
După cum știm din fizică, atunci când două forțe trag în 
direcţii diametral opuse, apare inerția; nu progresăm, ba- 
tem pasul pe loc. Vi se pare cunoscut? 


Merit să câştig 
mai mulți bani. 


Nu merit mai 
mulţi bani. 


M-am săturat să 
am tot timpul 


Nu vreau 
să fiu lacomă. 


datorii. 
Banii nu sunt Îmi doresc 
totul. atâtea lucruri. 


Trebuie să am grijă 


Bani antepan de întreaga familie. 


Cu toate acestea, când avem o paradigmă stimulativă — 
un punct central pe care l-am construit în mod conștient 


pentru a obține ceea ce dorim — avem spre ce să ne în- 
dreptăm dorința şi efortul nostru conştient. 


Există mulți bani pe lume. 
Ei vin firesc către mine. 


Intelectul şi emoțiile noastre se concentrează în aceeași 
direcţie. În cel de-al doilea caz, nu există o risipire a ener- 
giei sau o confuzie asupra scopului. În timp ce persoana 
din primul desen pare să stea pe loc, a doua persoană stă 

pe locul şoferului şi ştie încotro se îndreaptă. Dacă proce- 
daţi în acest mod, există posibilitatea descoperirii unei noi 
realităţi bazate pe adevăr personal și veţi avea o motivaţie 
puternică să vă concentrați asupra drumului care va duce 
acolo unde doriţi să ajungeţi. 


Cum să nu uităm? 


Nu este întotdeauna ușor să rămânem concentrați asupra 
drumului nostru către cel mai bun an şi viața devine din 
nou agitată. 


Învăţaţi să vă opriţi atunci când gândurile, atitudinile, 
sentimentele și punctele voastre de vedere vă duc înapoi, 
la vechea paradigmă. Detaşaţi-vă de gândurile și senti- 
mentele voastre şi încercaţi să vă daţi seama încotro vă 
duc. Dacă se îndreaptă într-o direcţie greşită, concen- 
traţi-vă din nou asupra noii paradigme stimulative. Repe- 
taţi cuvintele în gând. Controlaţi-vă modul în care vă 
direcționaţi gândurile și investiţi-vă emoţiile și intențiile. 


Unul dintre cele mai eficiente trucuri mentale ale mele 
este să-mi imaginez capul ca pe o colivie cu păsări. Într-o 
parte este intrarea, în cealaltă, ieșirea. Îmi închipui că gân- 
durile mele sunt nişte păsări care intră în colivie. Dacă 
sunt gânduri limitative care nu duc acolo unde vreau, mă 
asigur că portița de ieşire este deschisă și-mi imaginez 
aceste gânduri ieșind şi dispărând în aer. Fac tot posibilul 
să evit tentaţia de a invita o pasăre la mine în colivie, ac- 
ceptând ceea ce spune și hrănind-o până când se îngraşă 
așa de tare, încât nu o mai pot scoate din colivie. Atunci aş 
începe să cred că mesajul restrictiv al păsării este adevărat 
şi aş cădea în capcană. 

Multe persoane îşi scriu paradigmele lor stimulative pe 
bileţele pe care le lipesc în locuri de unde cuvintele să le 
atragă atenţia, de exemplu, pe oglinda de la baie sau pe ușa 
de la frigider. Odată, mă deprinsesem să caut în dicționar 
fiecare cuvânt al unei noi paradigme personale pentru a 
înțelege și a aprecia mai bine noua paradigmă şi intenţia 
ei de bază. 


Fiţi creativ când vă formulaţi paradigmele. Direc- 
ționaţi-vă forța vitală şi conştiinţa către percepția 
cea mai exactă și mai stimulativă pentru voi. 


Mai presus de toate, acordaţi atenţie felului în care vorbiţi 
cu ceilalți despre propria persoană. Deşi nu vă sugerez să 
repetați ca un papagal noua paradigmă cu fiecare ocazie, 
vorbiţi în așa fel încât cuvintele să vină în sprijinul noii 
imagini de sine. De exemplu, deşi nu vorbeam altcuiva 
despre noua mea paradigmă în legătură cu banii, când se 
ivea ocazia, făceam cunoscut faptul că banii nu mai repre- 
zentau o problemă pentru mine. 


Pentru a avea un an reuşit, trebuie să schimbaţi nu numai 
ceea ce faceți, ci și modul în care gândiţi şi simţiţi. Nu este 
suficient să vă schimbaţi numai comportamentul sau nu- 
mai mediul mental şi emoţional. Schimbarea pozitivă, de 
durată, rezultă din ambele, simultan. 


A învăţa ştiinţa şi arta schimbării de paradigmă este cel 
mai mare dar al vieţii. Dacă vreți să vă luaţi soarta în 
mâini, în loc să o lăsaţi în voia unei paradigme restrictive, 
trebuie să învăţaţi să proiectaţi şi să implementaţi noua 
paradigmă. Acesta este secretul. Ce poate fi mai bine? 


ÎNTREBAREA A CINCEA 
Care sunt valorile mele personale? 


Nu este suficient să deții virtutea ca și cum ai 
avea un obiect de artă. Ea trebuie practicată. 
MARCUS TULLIUS CICERO 


Ce anume vă impulsionează? 


Promisiunea acestei cărți este să vă repună pe locul șofe- 
rului în cursa vieţii. Conștientizarea valorilor personale 
vă ajută să înţelegeţi ce anume vă motivează. De ce, de 
exemplu, alegeţi cărți de genul acesta? Ce căutaţi și de ce? 


Ceea ce ne animă pe noi toți este ambiția de a ne îmbună- 
tăți calitatea vieţii, rămânând fideli nouă înșine și lucruri- 
lor care sunt importante pentru noi. Deşi poate că nu 
suntem conștienți de acele motivații de bază în viața de zi 
cu zi, aceste impulsuri ascunse sunt cele mai puternice din 
viaţa noastră. Cu cât suntem mai conştienţi de ele, cu atât 
suntem mai decişi să facem schimbările necesare. 


Examinând impulsul ascuns care stă la baza fiecăruia din- 
tre obiectivele voastre conştiente, veţi descoperi ce anume 
vă mobilizează în fiecare dimineaţă. Cu cât sunteți mai 

conștienți de această dinamică, cu atât veți fi mai încreză- 
tori în înlăturarea piedicilor pentru a merge mai departe. 


Când îi întreb pe oameni ce vor, ei răspund ceva de genul: 
o promovare, o mașină nouă, o vacanţă, un venit mai 
mare, un soţ sau o soţie, un copil. Dar, de obicei, mai este 
ceva în spatele acestor dorinţe: un țel sau un obiectiv mai 
puțin vizibil. 


Putem crede că, de pildă, dorim o mașină nouă, dar oare 
ne interesează lucrul în sine sau ceea ce reprezintă el pen- 
tru noi? Să fie oare modul în care ne vom simţi când vom 
conduce mașina — experienţa plăcerii sau ușurința în de- 
plasare? Sau ne interesează cum ne vor privi ceilalţi când 
ne vor vedea cu maşina cea nouă — sentimentul de pres- 
tigiu sau de bogăţie? Ori poate, în cazul anumitor maşini, 
senzaţia de putere pe care o căutăm. Odată ce ne-am iden- 
tificat obiectivul real, ne putem concentra atât asupra lui, 
cât şi asupra celui original, mult mai clar acum, şi astfel 
vom avea șanse mai mari de a obţine ceea ce dorim. 


Poate că unul dintre obiectivele voastre este de a avea o 
condiţie fizică bună. Sunteţi motivaţi de clipa în care veți 
primi laudele din partea doctorului sau urmăriți de fapt să 
deveniți mai energici și să vă îmbunătăţiţi imaginea? 
Aceste obiective ascunse, imperceptibile, se bazează pe 
valoarea personală care presupune grija față de propria 
persoană. 


Faptul că nu ne dăm seama de aceste impulsuri ascunse, 
inconștiente, este motivul pentru care de multe ori nu ne 
simţim mulțumiți când în cele din urmă realizăm un 
obiectiv, Aţi muncit vreodată din greu, timp îndelungat, 
ca să realizaţi ceva, pentru ca apoi să vă simțiți dezamăgiţi 

când l-aţi obţinut? De multe ori nu realizarea în sine este 
ceea ce căutăm, ci experienţa pe care sperăm că ne-o va 
oferi realizarea lucrului respectiv. 


Când mi-am dat seama că nu banii în sine mă interesau, 
ci şansa pe care mi-o ofereau de a mă exprima mai bine şi 
de a fi mai generoasă, am avut o revelaţie în ceea ce pri- 
vește capacitatea mea de a face bani. Mi-am legat obiecti- 
vul de două valori personale puternice: exprimarea eului 
şi ajutorarea celorlalți. De exemplu, dacă aveţi familie, do- 
rința de a avea mai mulţi bani poate că nu se referă strict 
la bani, ci la şansa pe care v-o oferă de a fi fideli valorii 
personale de iubire a familiei. 


Dacă obiectivul este o promovare la serviciu, banii pot fi 
obiectivul concret, perceptibil, dar dorinţa de a vă simţi 
împliniţi şi admiraţi pentru ceea ce reprezentați și ceea ce 
sunteţi capabili ar putea fi scopul ascuns, imperceptibil. 
Valoarea personală a exprimării și împlinirii sinelui este 
cea care vă pune probabil în mişcare. 


În spatele majorităţii obiectivelor concrete, perceptibile, 
cum ar fi o casă, o mașină, bani, vacanțe, haine, se ascund 
obiectivele imperceptibile care ne permit să ne manifes- 
tăm mai bine valorile noastre personale. Când ne dăm 
seama de aceste valori, avem o imagine mai clară asupra 
propriei noastre persoane şi, ceea ce este mai important, 
găsim o motivaţie mai puternică pentru a produce schim- 
barea în viața noastră. 


Comportamente tipice 


Unul dintre cele mai mari obstacole în drumul nostru spre 
o completă exprimare a sinelui este ideea preconcepută că 

încă nu suntem suficient de pregătiţi pentru a fi genul de 
persoană care ne-ar plăcea cu adevărat să fim. Acest sen- 
timent provine din paradigma restrictivă „Ce pot face 
pentru a demonstra cine sunt? Sunt oare suficient de 
bun?“ Dorinţa noastră de a ne schimba se bazează deseori 
pe neadevărul că încă nu suntem suficient de buni şi tre- 
buie să mai facem ceva înainte de a putea arăta cu adevă- 
rat cine suntem. 


Unde ne duce această paradigmă restrictivă? Ne irosim o 
mare parte din energie străduindu-ne să arătăm cine 
suntem, care sunt valoarea și meritul nostru. Căutăm mai 
degrabă confirmarea și nu rezultatele. Şi este uşor să cădem 
în capcana de a aprecia mai mult părerile altora decât pro- 
priile noastre păreri. 


Cu ani în urmă, o colegă mă acuza că, prin modul meu de 
lucru, nu urmăresc decât propriile mele interese. Mi-au 
trebuit multe luni de autoanaliză ca să-mi revin și să-mi 
dau seama că, de fapt, ceea ce spusese nu era adevărat, iar 
presupunerile ei erau incorecte. Am înţeles de ce mă ata- 
case, dar mi-am dat seama că percepea greşit lucrurile. În 
timpul acestui proces dureros, mi-am reluat angajamentul 
de a trăi conform valorilor mele și de a mă bizui pe moti- 
vaţia mea de a-i ajuta pe alţii. 


Am văzut directori de companii care gândesc şi se com- 
portă ca şi cum încă mai așteaptă o permisiune specială 
pentru a acţiona. În loc să facă schimbările pe care doreau 
să le facă pe vremea când visau să ajungă şefi şi să aibă 
influență, încă ezitau, temându-se să preia cu fermitate 
conducerea pe care o dobândiseră. 

Folosiţi modelul următor pentru a vedea care este com- 
portamentul vostru tipic. Este caracterizat de cercul din 
stânga sau de cel din dreapta? Cum vă investiţi inteligența 
şi forța vitală? Dacă vi se pare că vă caracterizează tipul I 
de comportament, conştientizarea şi angajamentul de a 
trece la tipul II de comportament sunt suficiente pentu 
a schimba radical lucrurile în viața voastră. 


COMPORTAMENT TIPIC COMPORTAMENT TIPIC 
1 I 


CE POT FACE CA SĂ 
ARĂT CINE SUNT? 
SUNT OARE 
SUFICIENT DE BUN? 


CE POT FACE 
CU CALITĂŢILE 


PE CARE LE AM? 


Uneori ne ia ceva timp până să ne dăm seama cum acțio- 
năm şi ce fel de comportament tipic ne caracterizează. 
La începutul căsniciei mele cu Tim, obişnuiam să ne așe- 
zăm seara la masă, desfăceam o sticlă cu vin și stăteam de 
vorbă despre ceea ce făcuserăm în ziua respectivă. Tim 
pusese bazele unei companii şi ajunsese într-o poziție de 
conducere, având pentru prima dată în viaţa lui responsa- 
bilitatea deplină a unei companii întregi. Deşi era ceea ce 
îşi dorise tot timpul, acum, că dorinţa lui se împlinise, 
simţea că acest lucru îl sperie. 


De câte ori se confrunta cu o nouă provocare — elabora- 
rea primului program de încasări şi plăți, creşterea vânză- 
rilor, instruirea noului personal — trecea printr-o criză de 

neîncredere în propriile forțe. Era sincer cu mine şi îmi 
spunea ce simţea, iar eu îl linișteam în fiecare seară, amin- 
tindu-i că este un om cu multe calități. După câteva luni 
am observat că discuţiile noastre erau relativ aceleași — 
nu păreau să-l facă să se simtă mai încrezător. Mi-am dat 
seama că, într-un fel, contribuisem și eu la această situație 
şi îl încurajasem în sensul paradigmei de comportament 
de tipul I. Trebuia să punem capăt acestui joc pentru a-l 
ajuta să se mobilizeze singur. Într-o seară, pe când își măr- 
turisea îndoielile pe care le avea în legătură cu el însuşi, 
i-am spus: „Ştii, poate că ai dreptate. Poate că nu eşti făcut 
pentu asta.“ Acela a fost sfârşitul jocului. 


Acest obicei de-o viaţă bazat pe teama că nu suntem sufi- 
cient de buni şi de merituoşi poate fi transformat în com- 
portament de tip II, care este mai sănătos și mai creativ: 
„Ce pot face cu calităţile pe care le am?“ 


Comportamentul de tip II se bazează pe o paradigmă sti- 
mulativă — una care plasează respectarea valorilor perso- 
nale înaintea eului și a supravieţuirii. Ea este determinată 
de valori cum ar fi dorința de a face lucrurile să meargă 
bine, de a-i ajuta pe alţii, de a ne folosi la maximum cali- 
tăţile şi de a ne respecta promisiunile făcute. Urmări- 
rea acestui tip de comportament ne schimbă radical 
modul de viaţă. Nu mai este timp pentru temeri şi îndo- 
ieli — sunt prea multe de făcut. 


Comportamentul de tip I se concentrează asupra persona- 
lităţii şi asupra unei perfecționări superficiale. Când 
suntem prinşi în jocul acesta, suntem preocupaţi de pro- 
pria persoană, orientaţi spre interior şi tind să cred că, în 
general, ne pierdem vremea încercând să descoperim care 

este problema noastră. Există reușite, există realizări, dar 
o persoană prinsă în această capcană nu-și schimbă nici- 
odată concepţia despre viață — poate că sunt capitole noi, 
dar toate se substituie aceleiaşi teme: Nu sunt suficient de 
bun(ă). 


Unul dintre cei mai buni profesori ai mei s-a străduit 
enorm pentru a mă face să înțeleg această lecţie. Odată, în 
cadrul unei şedinţe, mi-a spus: „Tu parcă ești un portocal 
care se străduiește să facă portocale.“ Au trecut săptămâni 
până ca eu să înţeleg ce a vrut să spună, dar, în cele din 
urmă, mi-am dat seama că se referea la faptul că aveam un 
comportament de tip I, ceea ce însemna pierdere de timp 
şi energie. Un portocal face portocale — nu-şi risipește 
niciun dram de energie întrebându-se dacă are tot ce-i 
trebuie pentru asta. Sună ridicol, nu-i aşa? 


Este exact ceea ce facem noi când ne pierdem vremea cu 
îndoieli şi temeri, în loc să ne concentrăm asupra a ceea 
ce putem face în acel moment cu ceea ce avem. Imagi- 
naţi-vă că începeţi ziua cu intenţia de a descoperi cum 
vă puteţi folosi calităţile. Ce schimbare ar produce acest 
lucru în viața voastră? Întotdeauna m-au impresionat 
oamenii care ştiu să se descurce punându-și în valoare 
calităţile pe care le au. 


În primul an al căsniciei mele, eram mai tot timpul supă- 
rată şi-i ceream mereu lui Tim să se arate mai drăgăstos. 
„De ce eşti obosit tot timpul?“ „De ce nu mă ajuţi mai 
mult la treburile casei?“, „De ce nu ajungi niciodată acasă 
când spui?‘ „De ce nu iei bilete la teatru, la cinema, de ce 
nu planifici concediul?“ şi aşa mai departe. Pe scurt, îl în- 
trebam de fapt „De ce nu mă iubeşti mai mult?“ Era cel 

mai bun exemplu de comportament de tip I: încercam să-l 
fac pe Tim să-mi arate de nenumărate ori că mă iubea, 
pentru ca eu să ştiu că eram suficient de bună. 


Şi într-o zi m-am deşteptat. Deşi eu doream o relaţie ba- 
zată pe iubire, tot eu eram aceea care nu se purta aşa cum 
s-ar fi cuvenit. Făceam de fapt contrariul, creând o atmos- 
feră tensionată, cu certuri, nemulțumiri, justificări şi 
nelinişti. Eu eram cea care o crea. Nu el era cel care se 
plângea, ci eu. 


Mi-am dat seama că, dacă îmi doream o relaţie bazată pe 
dragoste, depindea de mine s-o fac să fie aşa. Știam că pot. 
Acesta era un lucru îmbucurător: dacă doream ca relația 
mea să fie altfel, aveam puterea s-o schimb. Dar mai exista 
și o latură mai puţin plăcută: nu se punea problema dacă 
pot, ci dacă vreau să preiau conducerea şi să întemeiez o 
relaţie bazată pe dragoste. Important era să nu-mi înăbuş 
dragostea așteptând ca el să se schimbe şi să renunţ la „Voi 
face dacă faci şi tu“. 


Ceea ce mi-a permis să-mi schimb comportamentul a fost 
faptul că am înţeles că nu mă purtam în concordanţă cu 
valorile în care credeam și cu convingerile mele. Mă com- 
portam ca o victimă. Reacționam la ceea ce se întâmpla în 
jurul meu. Aşteptam ca soțul meu să-mi ofere relaţia pe 
care mi-o doream. Când am început să fiu așa cum îmi 
doream să fie şi relația noastră — adică plină de iubire — 
legătura dintre noi a devenit din ce în ce mai puternică. 
Am trecut la comportamentul de tip II în căsnicia mea. 
Am descoperit că, de fapt, căsnicia este un prilej de a ne 
manifesta dragostea şi nu un loc în care să-mi demonstrez 
mie că totul este OK în ce mă priveşte sau că sunt iubită. 

Şi ştiţi ce? Tim a fost mult mai iubitor, mai atent, mai ro- 
mantic, mai dornic să mă ajute — exact ceea ce îmi doream. 
Dar n-a fost o întâmplare. Totul a început cu loialitatea 
mea față de una dintre valorile mele, aceea de a iubi. 


Comportamentul de tip II se orientează spre exterior. El 
presupune o cunoaştere a lumii în care trăim şi a oámeni- 
lor care ne înconjoară, a influenţei pe care o avem asupra 
oamenilor, problemelor și a situaţiilor. Dar aceasta nu 
înseamnă sacrificiu de sine de dragul altora. Prima res- 
ponsabilitate a oricărei persoane care urmăreşte un com- 
portament de tip II este să aibă grijă de el/ea. 


Ce contează cel mai mult pentru voi? 


Ce anume vă impulsionează să vă daţi jos din pat dimi- 
neața? De ce munciţi atât de mult? Ce vă îndeamnă să faceţi 
ceea ce faceţi? Probabil veţi răspunde că nu aveţi de ales — 
din nou, sunteți victima împrejurărilor, Este timpul să tre- 
ceți dincolo de acest nivel al conştiinţei pentru a afla ce 


urmăriţi de fapt. 


Cine sunteți și în ce valori credeţi? E timpul să găsiţi în voi 
un impuls suficient de puternic care să vă motiveze să 
adoptați un nou mod de viaţă. Faceţi-vă timp să descope- 
riţi acele valori personale suficient de puternice pentru a 
vă determina să vă alimentaţi din noua paradigmă stimu- 
lativă pe care v-aţi creat-o. 


Când se întâmplă acest lucru, ne spunem: „M-am săturat! 
Sunt destul de bun şi sunt pregătit să merg mai departe.“ 
Luând această hotărâre, puteţi trece peste neîncredere și 
îndoieli, puteţi arunca masca de care vă vorbeam când 
am descris modelul cercurilor concentrice, puteți să vă 

exprimaţi liber, fără niciun fel de reţineri. Veţi putea trece 
peste lene, inerție, eşecuri, scuze şi resemnare pentru a vă 
îndrepta către cel mai bun an. 


Să ştiţi că nu vă aflaţi pe o linie de asamblare; sunteţi un 
produs finit. Porniţi, deci, motoarele şi... la drum! 


Care sunt valorile voastre personale? 


Valorile personale sunt principiile sau standardele pe care 
vi le-aţi stabilit, ceea ce apreciaţi ca fiind important sau 
valoros în viaţă. Valorile sunt convingeri adânc înrădăci- 
nate, pe care le păstrăm în inima și în sufletul nostru. 
Vrem ca ele să ne călăuzească munca, să ne ajute să facem 
alegeri şi să avem grijă de cei dragi. Ele constituie temelia 
oricărei ființe umane. 


Când vă definiţi valorile personale, feriţi-vă de o potenţia- 
lă paradigmă restrictivă de genul: „Nu sunt un om bun.“ 
Aceasta este o scuză în plus pentru un eventual eşec, su- 
gerându-vă fie că nu trăiţi la înălțimea valorilor la care 
ţineţi, fie, şi mai rău, că nu aveţi principii pe care să le 
urmaţi; este de fapt o altă manifestare a comportamentu- 
lui de tip I. 


Conştientizarea valorilor noastre personale şi angajamen- 
tul nostru faţă de comportamentul de tip II ne abat aten- 
ţia de la impulsuri ascunse, distructive, negative, cum ar fi: 


e resentimentele 
e dorinţa de a ne lua revanşa 


e dorinţa de a fi pe placul altora 
e sindromul „Le arăt eu cine sunt!“ 

e sacrificiul 


e dorinţa de a-i face pe alţii să le pară rău pentru felul în 
care ne tratează. 


Un mod de a afla ce este mai important dintr-o vastă ga- 
mă de lucruri este să vă imaginaţi sfârşitul vieţii voastre, 
Cum aţi dori să rămâneți în amintirea celorlalţi? Ce aţi 
dori să fie scris pe piatra funerară? Ce aţi dori să spună 
despre voi cei care s-au strâns în jurul mormântului? Mai 
presus de toate, pentru ce doriţi să fiți admiraţi? 


Lucrând cu oamenii şi îndrumându-i în această etapă de 
lucru, am constatat aceleaşi valori personale. Ele sunt fun- 
damentale, de netăgăduit, şi sunt valabile pentru toți. Iată 
o listă a acestor valori: 


e integritatea 

+ grija faţă de propria persoană 
+ dragostea faţă de familie 

e autoafirmarea 

e să fac ceva deosebit 

e să-mi ţin promisiunile 

e cinstea 

e încrederea 

+ liniştea sufletească 

o fericirea 

* compasiunea pentru ceilalţi 
e respectul 

e sentimentul împlinirii 

e să arăt tot ce pot 


e exprimarea sinelui. 

Gândiţi-vă la misiunea și la valorile voastre personale. Pu- 
neţi-vă întrebări de genul: 


e Ce valori mă reprezintă? 

e Ce valori doresc să demonstrez? 

» Care să fie rezultatul interacțiunii mele cu ceilalţi? 
» Ce efect doresc să am asupra celorlalţi? 


Care sunt valorile mele personale? 


Acum gândiţi-vă și notaţi propriile voastre valori. 


Scopul acestei întrebări este să vă clarificaţi valorile şi să 
deveniți mai conştienţi de ele. Principiile sau valorile fun- 
damentale nu se schimbă. Demonstrarea încrederii pe care 
o aveţi în aceste valori este un alt aspect pe care îl puteţi 
aborda atunci când vă planificaţi anul care urmează. Dar 
să nu vă îndoiţi de ele. 


Dacă vă amintiţi anumite momente când nu aţi 
respectat valorile la care ţineţi, gândiți-vă că, de 
fapt, atunci nu eraţi voi înşivă. Cu toţii facem gre- 
şeli, dar putem să învăţăm din ele şi să mergem 
mai departe. Așa e viața. Atât timp cât rădăcinile 
voastre sunt adânci, puteți să vă refaceți de fiecare 
dată. Stă în firea lucrurilor. 

Dincolo de bunurile materiale 


Ducând o viaţă bazată pe valori personale, vom ajunge 
într-un punct în care vom fi motivaţi de ceva mai mult de- 
cât acumularea de bunuri — lumea materială și plăcerile 
ei. Asta nu înseamnă că ele ar trebui neglijate; ele sunt mai 
degrabă nişte jaloane decât adevăratul motiv de a trăi. Nu 
mă înţelegeţi greşit. Nu sunt un ascet — nici pe departe. 
Dar rolul bunurilor mele şi al plăcerii pe care mi-o pro- 
voacă este de a-mi hrăni și îmbogăți spiritul astfel încât să 
pot să-mi împlinesc mai bine misiunea în viață. Ca scop 
în sine, ele nu aduc satisfacție și împlinire. 


Perioada anilor '80 s-a numit epoca lăcomiei — o epocă în 
care mulți s-au prins în „jocul bunurilor materiale“ doar 
de dragul lor. Cunosc multe persoane care atunci nu au 
reuşit să-și trăiască viața după principiile lor fundamenta- 
le de viaţă şi au fost prinși în flagrant delict. Greşelile aces- 
tor oameni ne atrag atenţia asupra consecințelor lipsei de 
sinceritate faţă de noi înşine şi faţă de alții. 


Descoperirea şi conştientizarea valorilor personale repre- 
zintă un pas enorm către un an reușit. Acest proces pune 
în mişcare impulsurile cele mai puternice şi motivațiile 
voastre firești. 


Într-adevăr, nu ne putem ascunde. Nu suntem invizibili. 
Noi îi vedem clar pe ceilalți, iar ei la rândul lor ne văd pe 
noi. E limpede când vorbim şi trăim potrivit valorilor 
noastre personale, Același lucru se întâmplă şi când uităm 
să facem acest lucru. Dar, devenind mai conştienţi de 
valorile noastre personale, putem fi siguri că persoana pe 
care o văd toți ceilalți este una de care suntem mândri. 

În drumul vostru, aveţi grijă să fiți consecvenţi cu voi 
înşivă şi preţuiţi-vă — este o motivaţie puternică. Unul 
dintre prietenii mei, care îmi este și cursant, obișnuiește să 
facă ceea ce el numeşte „verificarea de seară“, de fiecare 
dată înainte de culcare. Face o recapitulare a zilei respec- 
tive, a momentelor când s-a purtat într-un mod de care să 
fie mândru și a celor când s-ar fi putut comporta mai bine. 


Îndrăzniţi să fiţi așa cum sunteţi! Treceţi peste barierele 
neîncrederii, scoateţi masca pe care o purtaţi şi expri- 
maţi-vă adevărata personalitate. Încercaţi să trăiţi respec- 
tând mai mult valorile personale. Primii paşi pe care îi 
vom face atunci când vom ieşi din carapace pot să ne spe- 
rie, dar sentimentul libertăţii şi al împlinirii este măreț. 


ÎNTREBAREA A ȘASEA 
Ce roluri joc în viață? 


Deseori mi se întâmplă să mă trezesc noaptea 
şi să încep să mă gândesc la o problemă care 
mă frământă şi hotărăsc că trebuie să-i vor- 
besc Papei despre asta. Apoi mă trezesc de-a 
binelea şi-mi amintesc că Papa sunt chiar eu. 


PAPA IOAN AL XXIII-LEA 


De ce trebuie să ne gândim la roluri? 


Răspunzând la această întrebare, veţi obține o vedere de 
ansamblu asupra tuturor aspectelor și responsabilităţilor 
vieţii voastre, De câte ori mă gândesc la rolurile pe care le 
joc în viaţă, îmi recapăt întotdeauna încrederea în mine, 
mai ales în momentele în care mă trezesc întrebându-mă 
dacă merg în sensul cel bun sau doar mă istovesc inutil. 


Abordarea vieții din perspectiva rolurilor pe care 
le jucaţi oferă un mod practic de a integra diver- 
sele domenii ale vieţii voastre, în timp ce eul şi 
valorile personale sunt plasate în centru, pentru a 
dirija spectacolul vieţii. 

Există şi alte avantaje dacă priviţi viața din punctul de ve- 
dere al rolurilor pe care le jucaţi: 


1. Vă ajută să identificați un sens al vieții. Dacă mă gân- 
desc la rolul meu de mamă sau de formator, pot să obţin 
o percepţie atemporală a eului şi văd fluviul vieţii mele — 
încotro curge și încotro aş dori să se îndrepte. Îmi imagi- 
nez că sunt în centru, controlând situaţia şi reuşind să mă 
îndrept în direcţia în care doresc să merg conform princi- 
piilor mele. 


Concentrarea asupra rolurilor vă permite să vă orientaţi 
singuri şi să vă proiectaţi viața, dându-i un înţeles mai 
profund decât acela de a vă descurca. Creați un set de va- 
lori care vă permit să vă întăriţi conştiinţa de sine — con- 
ştiinţa că voi sunteţi cei care interpretează fiecare rol ce vă 
revine în viaţă. Veţi trece dincolo de iluzia de a crede că 
nu aveţi de ales. 


2. Vă ajută să plasați eul — valorile personale — în cen- 
trul vieții voastre. Făcând o legătură între rolurile pe care 
vi le asumaţi şi modul în care le interpretaţi, puteţi să vă 
daţi seama cum trebuie să jucaţi fiecare rol astfel încât să 
respectaţi ceea ce contează cel mai mult pentru voi. Acesta 
este un mod real şi realist de a vă evalua succesul în viață. 


Conştiinţa este totul. Luind în considerare roluri- 
le şi valorile personale, vă veţi schimba concepţia 
despre propria persoană şi despre propria voastră 
viaţă. Aceasta vă plasează pe locul șoferului așa 
cum nimic altceva nu o poate face. 

De foarte multe ori, îndemnurile la autoperfecţionare mi 
s-au părut derutante pur și simplu pentru că nu-mi pu- 
team da seama cum să urmez sugestii de genul: „Urmăreş- 
te-ţi interesele!“ sau „Afirmă-te cu mai multă hotărâre“, 
fără să am impresia că, într-un fel, aș trăda sau aş trece 
peste interesele celorlalţi. Dacă, în schimb, vă concentrați 
asupra rolurilor şi valorilor personale, îndoielile şi teme- 
rile dispar. Veţi descoperi că, de exemplu, în momentul în 
care exprimaţi valoarea personală „să-mi iubesc familia“, 
va fi imposibil să nu vă afirmaţi eul în rolul de partener și 
de părinte, 


3. Comportamentul de tip II devine opţiunea firească. 
În momentul în care vă gândiţi la propria viață din punc- 
tul de vedere al rolurilor pe care le jucaţi, în mod firesc 
priviţi spre exterior. Este dificil, dacă nu chiar imposibil, 
să continuaţi să vă plângeţi de milă sau să vă complaceţi în 
îndoiala de sine când ochii şi conștiința voastră privesc 
spre exterior. 


Gândiţi-vă la o situaţie în care v-aţi ajutat un prieten aflat 
la greu. Aţi pierdut vremea gândindu-vă dacă îl puteţi aju- 
ta sau pur și simplu aţi trecut la fapte, făcând tot ce v-a stat 
în putinţă pentru a-i veni în ajutor? 


Dacă sunteţi conștient de dorința de a juca rolul de prie- 
ten şi aveţi o idee clară despre cum doriţi s-o faceţi, nevo- 
ia de afirmare sau risipa de energie în căutarea inutilă a 
recunoaşterii dispare. Conul de lumină nu mai cade asu- 
pra voastră, ci asupra ajutorului pe care doriţi să-l acor- 
daţi. Atenţia voastră trece de la personalitate la valori şi vă 
simţiţi liberi. Eul dispare, iar gândurile de genul: „Oare 
cum mă descurc?“ se risipesc. 

4. Vă asigură un echilibru în viață. Una dintre nenumă- 
ratele nemulțumiri ale oamenilor pe care le-am auzit în 
decursul anilor este că în viaţa lor nu există un echilibru. 
Prea mult timp și prea multă atenţie se irosesc într-unul 
sau două domenii ale vieții lor și insuficient în altele. Pre- 
şul este enorm. 


În profesia mea am întâlnit mulţi oameni care au muncit 
aproape toată viața şi care, după 20 de ani de comportament 
de tip I, au descoperit că sunt singuri și că le este aproape 
imposibil să reconstruiască acele punți de legătură care ar 
fi putut fi uşor menținute în stare bună odată cu trecerea 
anilor, fără niciun sacrificiu în detrimentul succesului lor 
în afaceri. De fapt, rezultatul ar fi putut fi chiar invers. 


Acţionând din perspectiva rolurilor, veți fi siguri că nimic 
nu rămâne în afara vieții voastre. Un aspect important al 
exerciţiului Cel mai bun an este un scurt bilanț săptămâ- 
nal în care să ţineţi cont de rolurile pe care le jucaţi şi de 
ceea ce este mai important de realizat în cadrul fiecăruia 
dintre ele în săptămâna care urmează. Procedând așa, vă 
puteţi verifica periodic şi veţi progresa pas cu pas în 
sensul obiectivelor pe care vi le-aţi propus pentru anul 
următor. Deveniţi mai încrezători, iar forța şi puterea per- 
sonală vor spori pe măsură ce veţi deveni mai consecvenţi 
cu propria persoană şi cu lucrurile care au importanță 
pentru voi. (Întregul sistem este prezentat în linii gene- 
rale în discuţia de la întrebarea a zecea.) 


Cu ajutorul acestei metode deloc dificile, veți fi siguri că 
nu vă limitați atenţia asupra unui singur rol sau proiect 
din cadrul complexului de roluri care înseamnă viața 
voastră. Evident că în decursul unei săptămâni îmi petrec 
mai mult timp interpretând anumite roluri decât cu altele, 
dar mă străduiesc să fac ceva important în cadrul fiecărui 

rol. Ştiu să apreciez timpul cum se cuvine. Îmi ia surprin- 
zător de puţin timp să restabilesc un contact călduros cu 
cineva din familie, de exemplu. 


În viață, stresul, anxietatea și deprimarea provin mai ales 
din faptul că vă limitați în cadrul preocupărilor voastre 
mai mult decât ați dori-o. Nu-mi face plăcere să îmi amin- 
tesc de anumite momente din trecut, când eram atât de 
preocupată de relația mea cu un bărbat, încât nimic altce- 
va nu mă mai interesa. Sfârşeam întotdeauna prin a mă 
depersonaliza şi a rupe relaţia respectivă. 


5. Vă întăreşte motivaţia firească. Atunci când faceţi 
ceea ce consideraţi, simţiţi că este alegerea potrivită și o 
duceți până la capăt, entuziasmul şi energia de care dispu- 
neţi par să crească. Acest ciclu pozitiv ajunge să se auto- 
perpetueze şi sunteţi în mod firesc împinși să faceţi 
schimbările pe care doriţi să le faceți — nu pentru a de- 
veni mai buni, ci pentru a deveni mai eficienți în rolurile 
pe care vi le-aţi asumat. 


Când rămânem loiali nouă înşine şi facem ceea 
ce contează cu adevărat pentru noi, ne trăim 


viaţa cu integritate. 


Una dintre cele mai importante lecţii pe care le-am învă- 
tat este că lipsa de integritate aduce multă suferință. În 
momentul în care v-aţi asumat rolurile, deja v-aţi creat un 
plan de viaţă care vă poate ajuta s-o trăiţi cu integritate. 
Energia şi entuziasmul revin, iar mersul înainte nu mai 
este o problemă — nu vă mai puteți opri. 

Care sunt rolurile voastre? 


Când vă definiţi rolurile, nu uitaţi că lista voastră este 
temporară. Deseori este necesar să renunțaţi la roluri 
vechi, să adăugaţi altele noi sau să schimbaţi câteva pe 
măsură ce situaţia evoluează. 


Mai întâi, gândiţi-vă la rolurile pe care le jucaţi în prezent: 


e Care sunt responsabilităţile mele în prezent? 
e Pentru ce trebuie să dau socoteală în viaţa mea? 
e Ce fac în timpul zilei? Dar la sfârşit de săptămână? 


e Cum aş numi rolul pe care-l interpretez când desfășor 
fiecare dintre aceste activităţi? 


Luaţi în calcul rolurile asupra cărora nu vă concentrați în 
prezent, dar credeţi că ar trebui să vă preocupe mai mult. De 
exemplu, relaţiile cu părinţii sunt aşa cum aţi dori? Poate 
nu aţi acordat atenţie rolului de fiu sau de fiică în ultimii 
ani, dar acum doriţi să schimbaţi această situație. Dacă așa 
stau lucrurile, atunci treceţi acest rol pe lista voastră. 


Daţi frâu liber imaginaţiei. Ce roluri nu jucaţi, deşi v-ar 
plăcea? Când am scris această carte, am adăugat pe lista 
mea rolul de scriitor, deşi până la începutul anului în care 
mi-am făcut planul, nu scrisesem nici măcar un cuvânt 
despre acesta. Faptul că am trecut acest rol pe listă m-a 
determinat să abordez acest subiect. Ce spuneţi de rolul 
de pictor, aventurier, actor, cursant, agent de vânzări, ma- 
rinar — în ce ipostaze v-aţi imagina? 


Iată numele pe care unii oameni le-au dat rolurilor pe care 
le joacă în viaţa de zi cu zi: 

Părinte Iubit 

Fiu Soţ 

Fiică Soţie 
Membru al familiei Bucătar 
Stăpân al casei Diacon 
Director Gospodină 
Recepţioneră Prieten 
Perceptor Poet 
Manager Proiectant 
Agent de vânzări Aventurier 


Propriul meu instructor 


Mai presus de toate, cred că una din propriile voastre va- 
lori ar trebui să fie grija faţă de propria persoană — să fiţi 
propriul vostru instructor sau manager. Indiferent cum 
vreţi să-i spuneţi acestui rol şi chiar dacă vă caracterizea- 
ză comportamentul de tip II, trebuie să aveţi grijă de voi 
pentru a putea avea grijă de alţii şi pentru a duce la bun 
sfârşit sarcinile care vă revin. Voi sunteţi cei care joacă 
aceste roluri şi aveţi nevoie de putere, vigoare, sănătate şi 
inspiraţie pentru a trăi la înălțimea valorilor pe care le 
preţuiţi. Recapitulând săptămânal performanţele şi dorin- 
tele voastre legate de fiecare rol în parte, veţi putea medi- 
ta la ceea ce doriţi sau la ceea ce trebuie să faceţi pentru 
voi. Un mod de viaţă care se orientează spre comporta- 
mentul de tip II nu ignoră eul — dimpotrivă. Este impo- 
sibil să jucaţi cu succes alte roluri dacă sunteți obosit, 
stresat şi irascibil. 


După ce v-aţi întocmit lista de roluri, număraţi-le. Câte 
aveţi pe listă? Dacă sunt mai mult de şapte sau opt, vă sfă- 
tuiesc să comasați câteva roluri pentru a vă putea concentra 

mai bine. Aşa cum un manager trebuie să reducă numă- 
rul de angajaţi cu care lucrează direct, pentru a-și păstra 
o imagine de ansamblu clară şi pentru a putea să supra- 
vegheze totul mai bine, şi trebuie să instruiască și să îm- 
partă responsabilități tuturor, tot astfel voi trebuie să 
reduceţi numărul rolurilor pentru a vă putea organiza mai 
bine. Renunțaţi la complicaţii şi nu vă veţi simţi copleșiți. 
Acordaţi-vă şansa de a câştiga. 


Detaliile ne complică existenţa. 
Simplificaţi! Simplificaţi! 
HENRY DAVID THOREAU 


Iată rolurile mele din acest an: 


1. Instructorul lui Jinny 
2. Autoare 

3. Instructor 

4. Soţie 

5. Mamă 

6. Membru al familiei 
7. Prietenă 

8. Gospodină. 


Pentru a simplifica lucrurile, tot ce ţine de grija pentru 
casă, maşină și bani este inclus în rolul de gospodină. 
Relaţiile mele cu părinţii lui Tim şi cu mătușile, unchii, 
surorile, fraţii, nepoatele ori nepoţii noştri alcătuiesc rolul 
meu de membru al familiei. 


Gândiţi-vă la rolurile pe care le jucaţi în prezent, la cele 
care credeţi că merită mai multă atenţie din partea voas- 
tră și la cele pe care doriţi să le adăugaţi în viața voastră. 
Faceţi o listă şi nu uitaţi să comasaţi rolurile astfel încât 
să nu aveţi mai mult de opt roluri principale pe care să le 

luaţi in considerare pe măsură ce înaintați cu exercițiul 
Cel mai bun an. 


Rolurile mele actuale: 


e Nana 


Asocierea rolurilor cu valorile personale 


Dispuneţi acum de două informaţii preţioase în ceea ce vă 
priveşte: rolurile şi valorile voastre personale. Pentru a în- 
cepe să asimilați aceste două aspecte, priviţi graficul de 
mai jos: 


VALORI PERSONALE 


face tot ce pot 


A 


Propriul meu instructor 


Membru al biseri 
Membru al familiei 
Prieten 


Stăpân al casei 


Importanța valorilor în cadrul fiecărui rol 

Acest bărbat şi-a făcut o listă cu roluri, pe care le-a trecut 
în partea stângă a graficului, iar valorile personale le-a 
scris în partea de sus. Acum se poate gândi în ce fel doreş- 
te să-şi afirme valorile personale în diferitele planuri ale 
vieţii sale. În acest exemplu, el a meditat asupra fiecărui 
rol, punându-și întrebarea: „Este această valoare de im- 
portanță majoră în cadrul acestui rol?“ Evident, există loc 
pentru fiecare valoare în toate rolurile, dar, pentru a putea 
să definim fiecare rol în parte, el a ales valorile pe care le 
consideră vitale pentru succesul său în interpretarea fiecă- 
rui rol. 


Iată un formular pe care puteți să-l folosiţi în timp ce vă 
gândiţi la aceste lucruri. Puteţi concepe chiar voi un gra- 
fic asemănător, pe o foaie de hârtie. 


EEE 


Importanța valorilor in cadrul fiecărui rol 

Pe lângă faptul că veţi parcurge procesul de a medita și de 
a vă hotărî asupra valorilor-cheie pe care vreţi să le afir- 
maţi în cadrul fiecărui rol, veți putea să mai faceţi şi o 
autoevaluare rapidă folosind același formular. Cum cre- 
deţi că se reflectă comportamentul vostru actual în fieca- 
re dintre roluri? Folosiţi creioane colorate şi verificaţi 
valorile pe care le afirmaţi în prezent în diferite roluri. 
Mergeţi în jos pe coloana fiecărei valori, verificând roluri- 
le în care consideraţi că afirmaţi acea valoare așa cum vă 
doriţi. Procedând în felul acesta, veţi descoperi de unde 
începe călătoria voastră și veţi porni la drum cu o atitudi- 
ne pozitivă. 


Acum puteți să vă orientaţi spre exterior şi să deveniți mai 
activi în planificarea propriei vieți. Consecința firească va 
fi că veţi începe să vă puneţi întrebări de genul: 


e Cum o să-mi ajut fiul? 

e Ce pot face pentru a fi sigură că voi obţine mărirea de 
salariu de care am nevoie? 

e Cum să îmi petrec mai mult timp împreună cu soțul 
meu? 

e Dacă într-adevăr vreau să scriu o carte, care este primul 
pas? 


o Ce aşteaptă mama de la mine? 


În felul acesta, conștiința se dezvoltă și începe să vă con- 
ducă viaţa în moduri noi, stimulative. Concentrându-mă 
asupra rolurilor şi valorilor personale, am constatat că 
stresul s-a diminuat, dar s-a consolidat sentimentul de 
împlinire. Acum am această metodă de a cântări mai bine 
lucrurile şi reuşesc să mă reechilibrez la intervale regulate. 

Ştiu că este nevoie de curaj și de hotărâre pentru a înţele- 
ge mai bine cine sunteți şi ce vreți de la viaţă, dar este o ex- 
perienţă profundă şi merită orice efort pentru a încerca să 
faceţi acest lucru. Valorile voastre personale pe care le 
afirmaţi în cadrul fiecărui rol preiau conducerea, dând 
vieţii un nou sens, Fiţi egoişti o vreme pentru a putea de- 
cide unde vă situaţi şi ce anume susţineți. 


Unul dintre principalele beneficii ale acestui mod de via- 
tă este că devenim mai conştienţi de scopurile noastre şi 
putem răspunde mai uşor la întrebări-capcană de genul: 
„Cine sunt eu?“ și „Ce caut aici?“ sau „Care este sco- 
pul meu?“ 


Cum intenţionaţi să jucaţi fiecare rol? 


Deşi Cel mai bun an se referă la următorul an din viața 
voastră, puteţi începe să proiectaţi o imagine pe termen 
mai lung asupra modului în care doriți să trăiţi fiecare rol, 
În momentul în care veţi avea o imagine clară în minte, în 
mod firesc veţi fi atrași de acel mod de viaţă. 


Rezervaţi-vă zece minute și recitiţi lista rolurilor voastre, 
Concentraţi-vă asupra fiecărui rol în parte și imaginaţi-vă 
acţionând în acel rol în sensul de a demonstra ce este mai 
important pentru voi şi de a afirma valorile pe care le pre- 
țuiţi. Când ajungeţi în dreptul fiecărui rol, puneţi-vă 
întrebarea: „Cum va fi? Cum mă voi simţi? Cum mi se 
va părea?“ 


Gândiţi-vă la plăcerea pe care o veţi simţi când veţi fi vă- 
zuţi îndeplinind fiecare dintre aceste roluri. Acesta este 
doar un plan preliminar, dar prin el începeți să cultivați 

seminţele ce pot spori eficiența îndeplinirii fiecărui rol. 
Care sunt rezultatele pe care aţi dori să le obţineţi în urma 
fiecărui rol jucat? În momentul în care deveniți mai con- 
ştienţi de rolurile pe care le trăiţi, ce instrucţiuni sau sfa- 
turi aveți să vă daţi? 


e În rolul de soție, vreau să apreciez mai mult şi să mă 
plâng mai puțin. 

e Ca soț, aş vrea să ascult mai atent ce are de spus soția 
mea. 

e Când stau de vorbă cu fiul meu, vreau să-i pun mai multe 
întrebări și să ascult ce are de spus. 

e Vreau să fiu mai sincer şi mai dispus să-i ajut pe priete- 
nii mei, să le arăt ceea ce simt. 

e Vreau să-mi petrec mai mult timp cu fiecare membru al 
familiei, mulțumindu-le și lăudându-i în loc să le tot dau 
sfaturi din inepuizabila-mi înțelepciune. 


e La serviciu vreau să spun exact ceea ce gândesc. 


Răspunzând la întrebările şapte și opt din exerciţiul Cel mai 
bun an, veţi începe să vă concentrați asupra obiectivelor 
pentru următorul an din viața voastră. Având în minte 
o imagine de ansamblu, veţi reuși să identificaţi paşii şi 
schimbările pe care trebuie să le faceți în anul care va 
urma, știind că fiecare vă va purta spre viitorul pe care îl 
creaţi. 


Țineţi minte cel mai important rol pe care trebuie să îl 
jucaţi: acela care are în vedere grija față de propria per- 
soană. Ce trebuie să faceţi pentru a vă fi mai ușor să vă în- 
depliniți rolurile așa cum doriți? Ce sfaturi aveți să vă daţi, 

astfel încât, de exemplu, să fiți mai iubitori, mai sănătoși, 
mai calmi și mai fericiţi când jucaţi fiecare rol? 


În timp ce vă imaginaţi în rolurile voastre, acordaţi o 
atenţie deosebită acestui domeniu important: grija faţă de 
voi. Este esenţial să aveţi grijă de voi pentru a fi mai pu- 
ternici şi mai energici — pentru a putea rămâne în centrul 
vieţii voastre şi a nu fi atrași spre periferie de unele forţe 
exterioare, 


ÎNTREBAREA A ŞAPTEA 


Care dintre roluri va constitui 
preocuparea mea majoră 
în anul următor? 


Nu vă gândiţi niciodată la ce este mai rău, 
Scoateţi-vă lucrul acesta din minte. Acest 
exercițiu vă va permite să vă concentrați 
toate forțele asupra reuşitei. 

Vă va oferi tot ce este mai bun. 


NORMAN VINCENT PEALE 


Bilanţul global al vieții 


Înainte de a decide asupra cărui rol vă veţi concentra în 
anul care va urma, încercați să vă detaşaţi și să vă contem- 
plaţi viaţa şi rolurile pe care le jucaţi. Imaginaţi-vă că 
sunteți într-un elicopter și că priviţi viaţa de undeva de 
sus, cuprinzând totul dintr-o privire. Vă vedeţi agitân- 
du-vă, îndeplinindu-vă rolurile şi responsabilitățile pe care 
le aveţi. Adoptaţi o atitudine obiectivă față de ceea ce 
vedeți — ce faceţi şi cine sunteţi — pentru a evalua toate 
domeniile vieţii voastre înainte de a decide în ce direcţie 
trebuie să vă canalizaţi eforturile în anul care va urma. 


Scopul celui de-al șaptelea pas în exerciţiul Cel mai bun an 
este să producă o schimbare în viaţa voastră prin selectarea 

acelui rol asupra căruia să vă concentrați cel mai mult 
atenţia. Cu siguranţă, celelalte roluri au și ele obiectivele 
lor, dar probabil există un domeniu în care doriţi sau este 
necesar să faceţi cea mai mare schimbare ori să aduceţi 
o îmbunătăţire chiar acum. 


Contemplându-vă viaţa, încercaţi să vedeți cum stau lu- 
crurile în prezent. Există unele planuri ale vieţii voastre 
care sunt satisfăcătoare și care vă recompensează mai mult 
decât altele? Există un echilibru general în viaţa voastră 
sau găsiți că anumite aspecte ar trebui îmbunătăţite? Ce vă 
lipseşte în acest moment? Vă concentrați prea mult asupra 
unui singur lucru şi prea puţin asupra altuia? 


Următorul model de bilanţ global al vieţii este întocmit cu 
scopul de a vă ajuta să vă evaluaţi propria viață şi perfor- 
manţa fiecărui rol pe care îl jucaţi în prezent. El vă arată 
cum să apreciaţi interpretarea fiecărui rol atunci când veți 
începe următorul an al vieţii. De asemenea, vă permite să 
observați în ce măsură vă simțiți echilibraţi. 


Tată modelul meu de bilanţ global al vieții, făcut la începu- 
tul anului în care am scris această carte. Observaţi că fie- 
care spiţă a roții reprezintă unul dintre rolurile mele, 
Mi-am evaluat performanţa în cadrul fiecărui rol pe o 
scară de la 1 la 10. Aceasta mi-a permis să iau în calcul 
toate planurile vieţii mele înainte să-mi aleg preocuparea 
majoră pentru anul următor. 


Pentru că la momentul acela nu începusem să scriu, pos- 
tura de scriitor era un rol nou pentru mine. I-am acordat 
punctajul minim, 1. Investisem foarte mult timp şi ener- 
gie în rolul de soţie și de instructor, iar rezultatele erau 
satisfăcătoare, aşa că mi-am acordat la ambele nota 9. 

BILANŢUL GLOBAL AL VIEȚII: 
VERIFICAREA PERFORMANŢEI ŞI A ECHILIBRULUI 


INSTRUCTOR 


GOSPODINA. 


MEMBRU 
AL FAMILIEI 


ÎNSTRUCTORUL 
LUI JINNY 


PRIETEN 


Pentru rolul meu de gospodină mi-am acordat nota 7,50 — 
eram mulțumită de banii pe care îi câştigam, iar mașina 
mea, deși veche de opt ani, mergea încă bine. Dar eram 
nemulțumită pentru că erau multe lucruri de făcut prin 
casă și nu le rezolvasem. Dosare pline, grămezi de fotogra- 
fii de pus în album, meniul erau tot timpul acelaşi, iar flo- 
rile se ofileau... 


Vă imaginaţi ce privelişte! E limpede că nu mă descurcam 
strălucit în rolul de gospodină. Deci, în total, 7,50. 


Ceea ce mă preocupa cel mai mult în acel moment era 
modul în care reușeam să am grijă de mine în calitate de 

instructor al lui Jinny. Pentru mine, asta nu era o revela- 
ţie. Eram epuizată şi mă confruntam cu probleme de 
sănătate, nu grave, dar de care nu mă îngrijeam. Deşi 
făceam zilnic exerciţii, nu mâncam bine, mă îngrășasem 
și mă simțeam ca un butoi. Așa că mi-am acordat 4,50. 
Asta însemna că trebuia să schimb ceva în acel domeniu — 
lucru care se vede clar dacă ne uităm la bilanţul meu — 
unde se remarcă un dezechilibru şi unde trebuia şi doream 
să îmbunătăţesc situaţia. 


Iată un model de bilanţ global pe care îl puteți folosi şi voi. 
Înainte de a vă evalua performanţa fiecărui rol, imagi- 
naţi-vă o clipă un punctaj de 10 pentru fiecare în parte 
(nu cedaţi ispitei de a crede că n-o să puteţi niciodată 
obţine nota 10 la niciun rol). 


BILANŢUL GLOBAL AL VIEȚII: 
VERIFICAREA PERFORMANŢEI ŞI A ECHILIBRULUI 


nou 

Cum ați acționa sau cum v-aţi purta dacă ați obține un 
zece pentru un anumit rol? Ce rezultate ați observa? Cum 
ar fi relația voastră? Voi sunteți cei care stabiliți standar- 
dele aici, faceți cum credeți de cuviință. 


Dacă sunt mai puțin de opt roluri, vă puteți desena pro- 
priul cerc cu numărul necesar de spiţe. Dacă aveți mai 
multe, comasați rolurile până obţineţi opt. 


Cum să folosiți bilanţul global? 


1. La capătul fiecărei spiţe scrieți numele unui rol din 
viața voastră. 


2. Observaţi că fiecare spiţă este împărţită în zece seg- 
mente. Folosiţi-le pentru a vă evalua performanţa cu un 
punctaj de la unu la zece, 10 — asteriscul de la capătul 
fiecărei linii — fiind cel mai mare. De exemplu, dacă 
sunteți pe deplin mulțumit de performanţele voastre, 
acordaţi-vă 10; dacă sunteți mulțumit doar pe jumă- 
tate, 5. Dacă nu faceţi nimic sau performanţele voastre 
sunt catastrofale, vă veți acorda probabil 1. 


3. Marcaţi evaluarea cu un punct pe fiecare linie. 


4. Uniţi punctele aşa cum am făcut eu pentru a aprecia 
nivelul global al performanţelor şi pentru a obține o 
imagine a stării voastre de echilibru. 


În timp ce priviţi rezultatele bilanţului vostru global, pune- 
ţi-vă următoarele întrebări: 


e Ce înseamnă aceste rezultate pentru mine? 


e Ce observ în această imagine de ansamblu asupra vieții 
mele? 

e În ce rol am cea mai slabă performanță? Dar cea mai bună? 


e Ce trebuie sau ce vreau să schimb mai întâi? 


Lăsaţi intuiţia să vă călăuzească gândurile și ascultaţi-vă 
mesajele interioare, atât pe cele pozitive, cât şi pe cele ne- 
gative. Străduiţi-vă să faceţi un proces pozitiv şi să fiţi 
realiști. Întăriţi-vă conştiinţa de sine privindu-vă ca un 
observator sau supraveghetor — ca şi cum aţi fi preşedin- 
tele consiliului. Folosiţi-vă de această ocazie pentru a face 
o apreciere obiectivă a realităţii curente a vieţii voastre. 


Gândiţi-vă apoi care dintre aceste roluri are nevoie de mai 
multă concentrare din partea voastră în anul care va urma. 


De ce să ne concentrăm? 


Viaţa pare mai puţin complicată și capătă sens atunci când 
ne angajăm în acest proces de recapitulare a ei. Cu toate 
acestea, în momentul în care veţi încheia acest exerciţiu, 
problemele din viaţa de zi cu zi vor apărea din nou. Pen- 
tru a putea face schimbările dorite atunci când provocă- 
rile cotidiene ale vieţii reapar, este absolut necesar să vă 
decideţi asupra unui singur domeniu de interes care să vă 
călăuzească în anul care va urma. Poate vi se pare ușor, dar 
inevitabil vor apărea interferenţe şi schimbări neașteptate. 


Simplificaţi-vă viaţa prin sporirea capacităţii de con- 
centrare. Canalizaţi-vă energia într-o singură direc- 
ţie pentru a produce schimbarea pe care o doriţi. 


Gândiţi-vă la bilanţul global al vieţii voastre. Cum aţi dori 
să arate peste un an? Concentrarea energiilor asupra unui 

singur rol va produce o îmbunătăţire a performanţei pur 
şi simplu datorită conştiinţei voastre. 


Aţi făcut vreodată experimentul cu lupa când eraţi copil? 
Ni se cerea să găsim o frunză uscată și să lăsăm razele soa- 
relui să treacă prin lupă astfel încât ele să fie concentrate 
asupra unui anumit loc de pe frunză. După puţin timp, 
frunza lua foc exact în punctul în care se concentrau 
razele soarelui. Direcţionând energia şi puterea solară, se 
întâmpla ceva şi se producea o schimbare. 


La fel funcţionează concentrarea şi conștiința voastră. 
Dacă doriţi să se întâmple ceva, concentraţi-vă asupra 
acelui lucru. Aşa cum energia și puterea soarelui au aprins 
frunza, şi voi puteţi produce o schimbare în viaţa voastră. 


Acordaţi-vă şansa de a câștiga jocul pe care l-ați 
creat. Când vă concentrați asupra unui singur rol, 
ajungeţi la noi niveluri ale perseverenţei şi hotă- 
rârii. Adevăratul eu va triumfa. 


În timp ce citiţi bilanţul anual al vieţii, poate vă întrebaţi: 
„N-aş putea avea mai mult decât o singură preocupare?“ 
Dacă graficul vostru seamănă cu al meu, s-ar părea că am 
mai avea nevoie de două sau de mai multe preocupări 
pentru a reechilibra situaţia. Cu toate acestea, am ales 
rolul de instructor al lui Jinny drept preocupare majoră, 
punând accent pe sănătatea mea. Îmbunătăţirea stării 
mele de sănătate are, la urma urmei, un impact pozitiv 
asupra rezultatelor mele în toate rolurile. Mi-am dat seama 

că, dacă mă concentrez asupra acestui aspect, aş putea să 
adaug pe listă și rolul de scriitor, cu şanse de reușită. Obser- 
vaţi că, deși rolul de scriitor are cel mai mic punctaj de 
pe grafic, nu l-am ales ca preocupare majoră. Gândiţi-vă 
bine şi alegeţi preocuparea care va produce cea mai im- 
portantă schimbare în viața voastră. 


A avea două sau mai multe preocupări majore este o con- 
tradicţie în termeni. Asta înseamnă că nu mai există o 
preocupare majoră, iar rezultatele nu pot fi aceleaşi. O fe- 
meje care participa la seminariile noastre de mai mulți ani 
întâmpina întotdeauna dificultăţi când trebuia să alea- 
gă: „Cum să aleg între rolul de mamă şi cel de patron? Nu 
vreau să renunţ la niciunul şi am nevoie de o schimbare în 
amândouă. Ar fi o iresponsabilitate să îl aleg pe unul în 
detrimentul celuilalt.“ În cele din urmă, ajungea tot la 
concluzia că trebuia să aleagă numai unul, altfel ambele 
aveau de suferit. Şi-a dat seama că putea, fără să se simtă 
vinovată sau derutată, să-l aleagă pe cel care se impunea în 
acel moment al vieţii ei şi că rezultatul se va repercuta asu- 
pra tuturor celorlalte roluri. 


Dacă descoperiţi că vreţi să vă concentrați pe două roluri 
deodată, ignoraţi argumentările interioare. S-ar putea să 
aveţi sentimentul că trebuie să munciţi mai mult acum; că 
v-aţi hotărât să vă luaţi viața în mâini, Dar, încercând să 
faceţi prea mult deodată, vă va fi greu şi s-ar putea să fiți 
tentaţi să renunțaţi. Şi atunci veți avea o problemă şi mai 
mare decât aceea că nu aveţi decât o preocupare majoră: 
nu veţi mai avea niciuna, 


Cum să alegeți? 


Pentru a vă ajuta să vă alegeţi preocuparea majoră, pu- 
neţi-vă aceste întrebări: 

e Dacă aş putea să dau la o parte o anumită problemă o 
dată pentru totdeauna, care ar fi aceea? 


e În care rol doresc să fac o schimbare? 


e Dacă aş putea să trec un punctaj mare în dreptul unuia 
dintre rolurile mele la sfârșitul anului, aceasta însem- 
nând că m-am simţit stăpână pe acel rol, care ar fi acela? 

e Care este cea mai mare piedică în calea succesului şi a 
fericirii mele în prezent? 

e Care aspect al vieţii mele mă secătuieşte cel mai mult de 
energia şi voința de a merge înainte? 


Când ne gândim la aceste lucruri, constatăm că există 
ceva care constituie principalul obstacol în calea noastră. 
Încercaţi să vă daţi seama care este greutatea cea mai 
mare care vă trage în jos şi nu vă permite să vă exprimaţi 
pe deplin. 


Când mi-am făcut bilanțul pentru cel mai bun an și 
mi-am pus aceste întrebări, concentrarea asupra rolului 
meu de instructor al lui Jinny și asupra sănătății mele a 
devenit alegerea evidentă. Am început să-mi imaginez că 
trec prin viața mea agitată fără durere și fără să mă simt 
epuizată — că mă mişc ușor şi plină de vigoare — şi a deve- 
nit clar pentru mine ce rol mi-ar răsplăti din plin timpul 
şi energia investite. 


Poate că, aşa cum mi s-a întâmplat şi mie, vă veți găsi pre- 
ocuparea majoră gândindu-vă mai degrabă la diferitele 
planuri ale vieţii voastre, decât la rolurile pe care le jucaţi. 
Iată care sunt subcategoriile rolurilor: banii, cariera, copiii, 
sănătatea, forma fizică, planificarea cu bătaie lungă, viaţa 
sentimentală şi căsnicia. Deci, vă întreb din nou: unde 
doriţi să faceţi o schimbare? 

Preocuparea majoră 


Dacă aţi ales un plan al vieții voastre sau o anumită provo- 
care ca preocupare majoră a acestui an, ce rol vă va sprijini 
să atingeți scopul propus? Alegeţi-vă un rol drept preocupa- 
re majoră — pe acela care vă va ajuta să obţineţi rezultatul 
dorit. Acest rol reprezintă preocuparea voastră majoră. 


Pe lângă faptul că mi-am îngrijit mult mai bine sănătatea, 
mi-am îmbunătăţit deja performanţa în rolul de propriul 
meu instructor. Descopăr că urmez sfaturile mele bune şi 
nu mai am obiceiul de a mă pune la sfârşitul listei mele cu 
„lucruri de făcut“. Faptul că aveţi un rol drept preocupare 
majoră vă reamintește să vă plasați în centrul rolului și va- 
lorilor voastre în drumul spre schimbarea pe care o doriţi. 


După ce v-aţi ales preocuparea majoră, scrieți-o. Apoi re- 
zervaţi-vă timp pentru a vă face o imagine clară asupra 
succesului pe care doriţi să-l obţineţi în acel rol. Ce 
schimbări specifice şi măsurabile doriţi să vedeţi? Care 
sunt criteriile voastre de succes? Ce experienţe şi senti- 
mente noi doriţi să aveţi în urma acestei schimbări? 


Începeţi să vă creaţi o imagine în minte, Ce s-ar schimba? 
Ce ar fi mai bine? Ce v-ar face mai fericiţi? Gândiţi-vă ce 
v-ar plăcea să observe şi să spună ceilalți. Țineţi cont de 
beneficiile de care doriţi ca ei să se bucure ca urmare a 
noii voastre experienţe în acest rol. Creaţi-vă o imagine 
mentală clară a ceea ce doriţi. 


Înainte de a trece mai departe de acest pas al meditării 
asupra preocupării voastre majore, îndrăzniţi să spuneţi 
ce doriți — și feriţi-vă de paradigmaele restrictive. Dacă vă 
umbresc cumva imaginea, amintiţi-vă noua paradigmă 

stimulativă. Scrieţi-o pe o foaie de hârtie și sub ea notaţi 
preocuparea voastră majoră. Imaginaţi-vă că faceţi un 
salt uriaş în privința eficienţei voastre în acest rol, stimu- 
laţi fiind de această paradigmă. 


Amintiţi-vă că rezultatele sunt pe măsura con- 
centrării — concentrarea atenţiei asupra aces- 
tui rol va genera rezultatul pe care îl doriţi. 


Este important să te concentrezi 


Acum aţi ales o parcelă din grădina voastră de care să vă 
ocupați în mod special în acest an. Drept urmare, toată 
grădina poate fi mult mai frumoasă şi mai sănătoasă. 
Concentrarea asupra unui singur domeniu poate contri- 
bui la creșterea standardului în ansamblu. 


Îmi amintesc că unul dintre primii mei clienţi era la înce- 
putul propriei lui afaceri și se găsea pe locul șoferului 
pentru prima dată în cariera sa. Investitorii săi îl presau să 
obţină câștiguri majore pentru a pune afacerea pe baze 
solide. Dar el nu vânduse niciodată nimic în viaţa lui şi, la 
început, nu-și putea permite să angajeze un agent de vân- 
zări. Aşa că preocuparea sa majoră în acel an a fost cea de 
agent de vânzări — şi cât ura acest lucru! 


Povestea de clipele când îşi impunea să ridice receptorul şi 
să stabilească 15 contacte pe zi. De fiecare dată când pu- 
nea mâna pe receptor făcea un efort deosebit, pentru că 

niciodată nu se mai simţise aşa de stânjenit. Dar a reuşit, 
iar strădania i-a fost răsplătită. Până la sfârşitul anului, 
realizase câteva câștiguri importante, iar vânzările totale 
crescuseră cu 10%. 


Un alt client, mai în vârstă, s-a concentrat de asemenea 
asupra rolului de agent de vânzări pentru că dorea să-şi 
împlinească visul de a fi unul dintre primii 20 de agenţi de 
vânzări la o importantă companie de asigurări la care lu- 
cra. În fiecare an, se lupta din răsputeri, dar nu ajungea 
niciodată în top. A început prin a-și crea o paradigmă de 
succes și apoi îşi imagina numele său urcând în top — în 
mintea sa vedea într-adevăr cum numele său urcă pe lista 
celor mai buni agenți. 


Drept urmare, a început imediat să facă tot ce era de făcut. 
Şi-a dat seama că de fapt nu lipsa de cunoștințe îl împie- 
dica să ajungă unde dorea, ci faptul că nu le punea în prac- 
tică. Au urmat succese după succese şi, când la sfârșitul 
anului s-au făcut cunoscute rezultatele, numele lui era exact 
unde îşi dorise el să fie — în topul agenţilor de vânzări. 


Un alt client avea o preocupare majoră mai greu de măsu- 
rat. Rolul avea în vedere dezvoltarea personală, iar obiec- 
tivul specific era: „Sparge sistemele de gândire restrictivă 
o dată pentru totdeauna!“ A abordat acest obiectiv cu 
hotărâre şi a izbutit să treacă peste vechiul său monolog 
interior. Datorită perseverenţei sale, a reuşit să înceteze să 
mai amâne lucrurile și şi-a asumat un rol de conducere în 
cadrul companiei în care lucra, concentrându-se asupra 
reuşitelor şi calităţilor sale în loc să îşi mai facă griji în 
ceea ce priveşte părerile altora despre el. 

Nu uitaţi! Preocuparea voastră majoră nu reprezintă sin- 


gurul lucru pe care îl veţi face în acest an, ci doar cel mai 
important. 


ÎNTREBAREA A OPTA 


Care sunt obiectivele mele 
în cadrul fiecărui rol? 


Nu faptele îl înalţă pe om, ci aspiraţiile sale! 


ROBERT BROWNING 
Puterea obiectivelor 


Oamenii care își stabilesc obiective au mai mult succes în 
viaţă. 

Indiferent ce definiţie daţi succesului, cei care au obiective 
bine definite au mai multe realizări. Este clar că oamenii 
care ştiu bine ce vor au mai multe șanse să ajungă acolo 
unde și-au propus. Dacă nu ştiţi încotro vă îndreptaţi, ris- 
caţi să vă învârtiţi pe loc şi să aveţi o viaţă în care doar 
existaţi fără să avansați şi să progresaţi. 


După opinia mea, factorul obiectiv este o caracteristică 
destul de importantă care îi deosebeşte pe oamenii activi 
cu adevărat. Este mult mai important decât, să zicem, 
educaţia sau inteligența unei persoane. Chiar și aceia care 
îşi doresc să mediteze pe creasta unui munte au obiective 
clar definite. 

Obiectivul este rezultatul concret și măsurabil pe care 
vrem să îl obținem într-o perioadă de timp determinată. 
EL vă călăuzeşte spre o anumită destinaţie, un rezultat, un 
anume salariu, o carieră, o relație — un lucru pe care nu 
l-aţi obținut încă sau pur şi simplu nu l-aţi trăit. 


Rezultatele unui studiu efectuat asupra absolvenţilor unei 
școli de afaceri care terminaseră de cel puţin zece ani ilus- 
trează puterea pe care o au obiectivele, La absolvire, 83% 
dintre aceştia nu aveau niciun obiectiv, în timp ce 14% aveau 
nişte obiective vagi în minte, dar pe care nu le puseseră pe 
hârtie. Numai 3% aveau obiective scrise, clar formulate, 
Comparând realizările pe care le-au obţinut zece ani mai 
târziu, cei care aveau o idee despre obiectivele lor câştigau 
de trei ori mai mult decât cei care nu-şi propuseseră 
niciunul, iar cei 3% care avuseseră obiective scrise câști- 
gau de zece ori mai mult decât cei fără niciun obiectiv. 


Dar numai obiectivele nu sunt de-ajuns. Stabilirea şi re- 
alizarea obiectivelor pot aduce oarecare succes pe un 
anumit plan, cum ar cel financiar sau profesional, dar 
aceasta nu generează acel profund sentiment de împli- 
nire. Să ne amintim de „zeii decăzuţi“ ai anilor '80. Câţi 
dintre cei aflați pe patul de moarte și-ar dori să fi petre- 
cut mai mult timp la serviciu? 


Oamenii ale căror obiective sunt în concordanţă cu 
valorile lor obţin mai multe satisfacţii şi împliniri. 
Atunci când am realizat un obiectiv și ne-am lăsat că- 
lăuziţi de valorile noastre, de convingerile noastre şi 
de ceea ce considerăm că este într-adevăr important 
pentru noi, simţim că viaţa e ca un torent, iar sufletul 
şi cugetul ni se umplu de un sentiment de împlinire. 

VALORI 


ŞI SUCCES SCOPURI 


Sa sa ; 


COMPORTARE 
ŞI PERFORMANȚĂ 


Obiectivele determinate de valori duc la o comportare şi o 
performanță care arată cine suntem. La rândul ei, aceasta 
duce la succesul şi satisfacțiile pe care le-am râvnit. Repe- 
tând acest ciclu, ne consolidăm valorile şi hotărârea de a 
trăi într-un mod care creează un ciclu de autoperpetuare 
şi afirmare a sinelui. 


Menţinându-vă în cadrul obiectivelor determinate de va- 
lori, veți dobândi o atitudine pozitivă în modul de a gândi 
şi de a simți. Vă veți concentra mai mult asupra a ceea ce 
vreți decât asupra a ceea ce nu vreți, imprimând astfel vie- 
|ii voastre o anumită direcție și concentrare. Puteți să tre- 
ceţi de la lamentații sterile la acțiune şi să câştigaţi un nou 

avânt trecând efectiv la împlinirea visurilor voastre. 
Schimbaţi viteza şi veți simți imediat o înălțare. Văd cum 
faţa clienţilor mei se luminează de câte ori le spun: „Am 
înţeles din ceea ce mi-aţi spus că ştiţi ce anume nu vreți. 
Acum spuneţi-mi ce anume vreți!“ 


Când stabiliţi obiective şi le scrieți, vă exprimaţi dorința 
de a vă asuma responsabilitatea pentru o viaţă integră — 
de a face ceea ce știți să faceţi pentru a rămâne loiali faţă 
de voi şi de valorile voastre. Obiectivele scot la iveală cali- 
tăţile pe care le aveţi şi vă determină să daţi tot ce aveţi 
mai bun — şi astfel nu numai că realizaţi obiectivul, dar 
vă şi descoperiţi și vă folosiţi mai mult potenţialul de care 
dispuneţi. 


Pornind la drum cu o finalitate clară în minte, modul de 
acţiune şi atitudinea voastră se vor orienta spre acele 
obiective pe care vi le-aţi propus. Talentul, inteligența și 
priceperea voastră sunt orientate spre o țintă clară, iar ca- 
nalizarea energiilor în acest sens aduce rezultate, ceea ce 
nu se întâmplă în cazul unei abordări incoerente. Ştiţi clar 
în ce direcţie vă îndreptaţi şi sunteți pe drumul cel bun. 


Obiectivele vă determină să fiţi responsabili şi activi în 
viață. Cu cât obiectivele voastre sunt mai clare și mai con- 
crete, cu atât sunteți mai dornici să vă asumaţi responsa- 
bilitatea de a le implini. 


Obiective concrete 


Când treceţi de la simpla dorinţă la stabilirea unor obiec- 
tive concrete, determinate de propriile voastre valori, vă 
îndreptaţi spre o viaţă pozitivă şi mult mai productivă. 

Emoţiile negative cum ar fi nemulțumirea, teama, neliniş- 
tea, stresul, supărarea și deprimarea îi copleşesc pe cei 
care nu au nicio direcţie în viaţă, nicio preocupare sau 
speranţă. Stabilind obiective, trecem de la faza de visuri ce 
pot fi împlinite într-un viitor îndepărtat, în care plutesc în 
derivă, la rezultatele şi relaţiile pe care le dorim. Viaţa trăi- 
tă după modelul „așteptăm să vedem ce-o să iasă“ este o 
irosire a potenţialului şi a puterii voastre. 


Obiectivele concrete sunt clare. Ele se definesc în cuvinte 
care vă dau o imagine mentală clară şi concisă a ceea ce 
doriţi să realizaţi. Ştiţi exact ceea ce doriţi citind obiecti- 
vele pe care vi le-aţi propus. Cu cât este mai clar obiecti- 
vul, cu atât mai repede veţi ști ce aveți de făcut şi veți 
putea găsi resursele necesare pentru a-l pune în practică. 


Obiectiv neclar: Să petrec mai mult timp cu copiii. 

Obiectiv clar: Să le citesc poveşti copiilor cel pu- 
ţin 30 de minute de trei ori pe săp- 
tămână. 

Obiectiv neclar: Să-mi îmbunătățesc performanţa 
la serviciu. 

Obiectiv clar: Să descopăr exact ceea ce trebuie să 


fac pentru a obţine o promovare şi 
o creştere de salariu cu 5%, iar apoi 
să trec la acţiune. 


Obiectiv neclar: Să reduc stresul şi apoi să mă liniş- 
tesc. 
Obiectiv clar: Să meditez cel puțin 15 minute în 


fiecare dimineață. 

Obiectivele concrete trebuie să fie şi măsurabile. De câte 
ori? Cât de mult? Cât de des? Cuantificaţi fiecare obiectiv 
astfel încât la sfârșitul anului să nu aveți dubii asupra 
faptului dacă aţi câştigat sau ați pierdut jocul ori în ceea ce 
priveşte gradul în care v-aţi apropiat de obiectivul propus. 
Dacă doriţi o creştere de salariu, stabiliți: cât anume? 
Foarte mulţi oameni bogaţi muncesc la fel de mult şi 
acum, când sunt milionari la 50 de ani, ca atunci când 
erau nişte tineri de 25 de ani plini de speranţe, și plătesc 
un tribut imens pentru asta. Ei n-au încetinit niciodată 
ritmul ca să se bucure de succesul lor. Nu înţeleg că pot să 
se oprească pentru că nu sunt siguri că obiectivul lor de-a 
deveni bogaţi a fost atins. Aceşti oameni n-au răspuns 
niciodată la întrebarea: „Cât anume este destul?“ — şi am 
văzut multe exemple ca acesta. 


Obiectivele concrete trebuie de asemenea fixate într-o pe- 
rioadă de timp determinată. Ţinând cont că stabiliţi 
obiective pentru anul următor, angajamentul vostru se ra- 
portează la o perioadă precisă de timp. Limitând timpul 
disponibil pentru realizarea obiectivului, vă veţi concen- 
tra mai mult. Obiectivele fără un termen-limită sunt la 
fel de lipsite de sens ca un joc de fotbal fără o durată 
stabilită. 


După ce v-aţi fixat obiectivele anuale, poate doriţi să sta- 
biliţi şi termene de eșalonare pe tot parcursul anului. De 
exemplu: 


Obiectiv anual: Să fac un anume tip de exerciţiu 
aerobic de patru ori pe săptămână 
şi să slăbesc opt kilograme. 

La trei luni: Să alerg de trei ori pe săptămână şi 
să slăbesc două kilograme. 


Obiectiv anual: Să scriu prima mea carte şi să gă- 
sesc un agent literar şi un editor. 


La trei luni: Să schiţez capitolele şi să contactez 
trei agenţi literari. 


Angajamentul de a respecta termenul-limită pentru reali- 
zarea obiectivului ales vă dă un plus de energie şi siguran- 
tă. Odată ce v-aţi luat acest angajament, el devine un fel de 
antidot împotriva amânărilor. Cu cât începeţi mai repede, 
cu atât veţi avea mai mult timp la dispoziţie pentru reali- 
zarea obiectivului și cu atât șansele voastre de succes sunt 
mai mari. 


Obiectivele concrete încep cu verbe de acţiune care arată 
dinamism. Ele marchează începutul obiectivului propus, 
care trebuie să fie exprimat printr-o propoziţie simplă și 
completă, stabilind clar rezultatul dorit. Verbele precizea- 
ză ce este de făcut, vă îndeamnă la acţiune și descriu clar 
şi exact ceea ce vreţi să faceţi. De exemplu: 


ada e a obține 

e a câştiga e a alege 

* a se alătura e a investi 
e a exersa e a realiza 
e a scrie e a învăța 

e a petrece timpul * a munci 

+ a încheia e a asigura 
e a aranja e a face 


+ a planifica e a întâlni 

Aceste cuvinte folosite la începutul formulării obiectivelor 
voastre vă indică o direcţie şi vă mobilizează chiar din 
momentul în care le scrieți. 


În sfârșit, învăţaţi să faceţi distincţia între obiective finale 
şi obiective parţiale — diferenţiate clar în următoarele 
exemple: 


Obiectiv final: Să realizez planul de vânzări de 
250 000 de dolari. 
Obiectiv parțial: Să realizez 20 de contacte pentru 


vânzări în fiecare săptămână. 
Obiectiv final: Să slăbesc zece kilograme. 


Obiectiv parțial: Să consum 1 200 de calorii pe zi, 
dintre care numai 20% sau chiar 
mai puţin să fie calorii provenite 
din grăsimi. 

Obiectiv final: Să-mi îmbunătăţesc comunicarea 
şi relaţia cu copiii mei. 

Obiectiv parţial: Să le scriu copiilor în fiecare săptă- 
mână, 


Gândiţi-vă ce tip de obiectiv poate să vă asigure un com- 
portament adecvat pentru a obţine rezultatul dorit. De 
exemplu, ani la rând mi-am propus obiective legate de 
pierderea în greutate — ca obiectiv final. În momentul în 
care l-am transformat într-un obiectiv curent, parțial, care 
știam că îmi garanta rezultatul dorit, am realizat acel 
obiectiv. Obiectivele curente definesc acțiunea care cre- 
dem că ne va duce spre obiectivul nostru final. Şi, deoarece 
scopul nostru este să ne ușurăm drumul spre obiectivele 

noastre finale, obiectivele parţiale ne stimulează să conti- 
nuăm, răsplătindu-ne pe parcurs. (Amintiţi-vă să sărbăto- 
riţi reușitele şi să vă felicitaţi ori de câte ori realizaţi un 
obiectiv parțial.) 


Cu toate acestea, unele obiective devin mult mai puterni- 
ce dacă sunt exprimate sub forma unor obiective finale. 
De multe ori, am nevoie de mai mult curaj pentru a fixa 
acest tip de obiective, mai ales în domeniul afacerilor, al 
banilor şi al colectării de fonduri. Dar, odată ce am învă- 
tat să-mi stabilesc acest nivel de angajament şi să-l urmez, 
am putut să-mi asum sarcini din ce în ce mai importante, 
pe care le-am îndeplinit. Stabilirea unui obiectiv atât de 
ambițios m-a obligat să mă străduiesc să găsesc în mine 
resursele necesare pentru a-l duce la bun sfârșit — şi cred 
că, procedând în felul acesta, potenţialul meu a fost mult 
mai bine valorificat decât dacă nu aș fi făcut promisiuni 
atât de mari. 


REZUMATUL INSTRUCȚIUNILOR PENTRU 
STABILIREA UNOR OBIECTIVE CONCRETE 


Obiectivele trebuie: 

să fie clare 

să fie măsurabile 

să fie determinate în timp 

să înceapă cu un verb 

să fie adecvate: obiective finale sau parţiale. 

Obiectivele concrete reprezintă instrucțiuni simple 
şi clare pentru voi şi conștiința voastră. Acum vă cu- 
noaşteţi ținta şi aveţi șanse excelente să o atingeți. 


Fixarea obiectivelor 


A sosit momentul să vă scrieţi obiectivele pentru cel mai 
bun an. 


Când treceţi la comportamentul de tip II, începeţi să vă fi- 
xaţi obiective care să se bazeze pe valorile voastre. Numai 
făcând acest pas vă veţi apropia de o viață clădită pe inte- 
gritate şi plină de satisfacţii. Pe lângă faptul că aceste 
obiective se adresează dorințelor şi nevoilor voastre, ele vă 
conduc, lucru şi mai important, spre o viaţă în care veţi fi 
loiali vouă înşivă şi, prin urmare, vă veţi simţi împliniţi. 


Dacă v-aţi identificat aceste obiective şi aveţi o viziune 
clară asupra lor sau o motivaţie personală, o parte dintre 
obiectivele anuale se impun de la sine ca fiind următorul 
pas spre realizarea obiectivelor pe termen mai lung. 
Fixaţi-vă obiectivele, pe cât posibil, în contextul planului 
vostru de ansamblu. 


Tim şi cu mine lucrăm de mulți ani la planul pentru Cel mai 
bun deceniu, care este proiectat astfel încât să ne permită 
un an de relaxare, în care să ne distrăm și să ne simțim 
bine. Acesta cuprinde multe dintre obiectivele noastre pe 
termen scurt şi, astfel, ne-a fost mai uşor să luăm decizii 
care să ne apropie şi mai mult de acest vis. După ce am 
făcut pentru prima dată acest plan, ne-am schimbat 

modul de a ne cheltui banii. Am redus cheltuielile pe me- 
sele în oraş, vacanțe și haine și am plătit mai mult pentru 
a ne achita ipoteca. În fiecare an ne-am stabilit obiective 
legate de economii, am redus datoria pentru ipotecă și al- 
te datorii, am strâns mai multe informaţii despre locurile 


ment pe care sperăm să le avem în acel an. 


STABILIREA OBIECTIVELOR ÎN CONTEXTUL 
UNUI PLAN PE VIAŢĂ 


OBIECTIVE PE VIA- OBIECTIVE OBIECTIVE 
TĂ SAU VIZIUNE PE CINCI PENTRU CEL 


PERSONALĂ ANI MAI BUN AN 


Folosiţi toate cunoştinţele pe care le aveţi în prezent de- 
spre obiectivele voastre pe termen lung. Poate că acest 
exerciţiu vă va stimula să aplicaţi metodele pentru Cel mai 
bun an în planificarea vieţii voastre. 


Când începeţi să fixaţi obiectivele, asiguraţi-vă că v-aţi 
gândit bine care domenii din viața voastră se asociază cu 
fiecare dintre rolurile voastre. De exemplu, rolul de a fi 
propriul manager sau instructor include de obicei dome- 
nii ca sănătatea, forma fizică, educaţia, îmbunătățirea abi- 
lităţilor personale, relaxarea și distracţia. Pe foaia de lucru 
pe care o folosim în această etapă există un spaţiu liber 
pentru a nota domeniile şi aspectele asociate fiecărui rol. 


Persoana ale cărei obiective sunt trecute în lista care 
urmează include copiii, taxele școlare și cadourile pentru 
ei în domeniile ce trebuie luate în calcul pentru rolul 
de tată. Observaţi cum s-a gândit la diferitele aspecte ale 
rolului său şi cum acest lucru l-a ajutat să-şi definească 
obiectivele din cadrul acestui rol. 

Pentru a vă stabili obiectivele, începeţi prin a alege unul 
dintre roluri, notând toate domeniile asociate acelui 
rol. Apoi scrieţi obiectivele pe care vi le-aţi propus pentru 
anul următor, amintindu-vă instrucţiunile pentru stabili- 
rea obiectivelor concrete. Urmaţi-vă intuiţia şi ascul- 
taţi-vă glasul interior. 


ROL: Tată 


Domenii incluse:  _ oe Julia cadouri 
Mark taxele scolare 


ific o dată pe lună un weekend special dedicat fiecărui copil. 


e Să mă asigur că (Julia înțelege lecţiile la matematică. 
o Să aleg un cadou special pentru fiecare de începutul lunii decembrie. 


o Să îi laud şi să îi apreciez mai mult, să îi critic mai puțin. 


De cele mai multe ori, oamenii consideră că aceasta nu . 
este o etapă dificilă a exerciţiului, dar și că este mai uşor să 
se concentreze pe măsură ce încep să dea un contur pre- 
cis anului care va urma. 


Pentru mulţi dintre noi, acest moment este marcat de un 
sentiment optimist. În sfârșit, o rază de lumină! Aţi par- 
curs primele șapte etape ale procesului, v-aţi limpezit gân- 
durile şi v-aţi făcut ceva timp şi pentru voi. Entuziasmul 


OBIECTIVELE MELE ÎN CADRUL FIECĂRUI ROL 181 


vostru obișnuit se declanșează din nou şi este timpul să 
cultivați grădina pe terenul fertil pe care l-aţi pregătit. 


Amintiţi-vă să stabiliți un obiectiv clar pentru preocupa- 
rea voastră majoră. În Partea a treia veţi găsi mai multe 
formulare de felul celui prezentat anterior pentru stabili- 
rea obiectivelor din cadrul fiecăruia dintre rolurile voastre. 


ROL: 


Domenii incluse: 


OBIECTIVE: 


O ultimă verificare 


Tată ultimul pas înainte de finalizarea obiectivelor voastre 
pentru cel mai bun an: o trecere în revistă finală pentru 
a vă asigura că aveţi cele mai bune şanse de realizare a 
obiectivelor propuse. Scopul acestui pas este să vă asigu- 
raţi că sunteţi hotărâți în privinţa fiecărui obiectiv, că fie- 
care are şanse de succes. 

Citiţi din nou lista obiectivelor și gândiţi-vă bine la fiecare 
în parte, punându-vă întrebări de genul: 


e Sunt sigur(ă) că acest lucru se va întâmpla? 

e Sper că acest lucru se va realiza numai pentru că este 
pe listă? 

e Am să fac într-adevăr lucrul acesta? 

« Este acest obiectiv clar și măsurabil? Începe cu un verb? 


+ Este un obiectiv final sau unul parţial? Am făcut alege- 
rea potrivită? 


Asiguraţi-vă că obiectivele voastre: 
e corespund valorilor voastre. 
e nu sunt obiective de tipul „ar trebui“. 


e sunt obiective pe care doriţi suficient de mult să le pu- 
neți în practică. 


e sunt obiective pentru care sunteți dispuşi să vă asumaţi 
responsabilitatea. 


Asociaţi obiectivelor valorile personale 


Înaine de toate, asiguraţi-vă că obiectivul corespunde va- 
lorilor voastre personale. În timp ce recapitulaţi obiecti- 
vele, ţineţi alături lista cu valori personale. Depistaţi 
obiectivele care v-ar putea îndepărta de valorile voastre. 
De exemplu, obiectivul de a câștiga mai mulţi bani v-ar 
putea determina să munciți mai multe ore, şi asta ar putea 
afecta obiectivul de a petrece mai mult timp cu copiii. 
Merită? Este într-adevăr necesar să staţi mai mult timp la 

serviciu pentru a câştiga mai mult? Feriţi-vă de situaţiile în 
care scopul nu scuză mijloacele. 


Amintiţi-vă care este preţul obiectivelor ce nu corespund 
valorilor voastre. Vă puteţi permite oare un an în care să 
vă irosiţi energia și inteligența urmărind un obiectiv care 
încalcă una din valorile voastre personale? Dacă aveți 
îndoieli, poate că acel obiectiv este caracteristic compor- 
tamentului de tip I — să demonstraţi cine sunteţi. Dacă 
este așa, renunțaţi la el! 


Evitaţi obiectivele de tip „ar trebui“ 


În ceea ce mă privește, mulți profesori îmi recomandau să 
fiu mai hotărâtă. 


Aveţi obiective pe care consideraţi că ar trebui să le atingeți, 
dar în realitate nu prea vreți? Mai întâi, puneţi-vă întreba- 
rea dacă obiectivul este în concordanță cu principiile 
voastre. Dacă răspunsul este afirmativ şi vă daţi seama că 
este ceva ce v-ar plăcea într-adevăr să faceți, schimbaţi-vă 
atitudinea în privința acelui obiectiv de la ar trebui la 
vreau sau doresc. Dacă nu puteţi face acest lucru, tăiați 
acel obiectiv de pe listă. 


Uneori, obiectivele de tipul ar trebui sunt vechi şi obosite, 
Renunţaţi la ele. De multe ori, există anumite obiective de 
zeci de ani şi, practic, niciodată nu am încetat să le dorim. 
Pe când aveaţi 7 ani, visaţi probabil la o bicicletă, însă nu 
aţi primit-o niciodată. Acum, că v-aţi maturizat, este tim- 
pul să renunțaţi la toate „bicicletele“ din viaţa voastră. 


De exemplu, visaţi să aveţi greutatea sau măsura pe care 
n-aţi mai avut-o de la 17 ani? Renunțaţi la acest gând. 

Faceţi exerciţii pentru a avea o greutate şi o formă fizică 
sănătoase şi uitaţi de fantezia imposibilă. Ani la rând am 
încercat să ajung la 56 de kilograme. Orice bucăţică pe 
care o mestecam şi orice aliment pe care îl cumpăram era 
cenzurat de gândul Nu mai mult de 56 de kilograme! 
Ce uşurare a fost când am renunţat în cele din urmă la 
acel obiectiv nerealist. 


Care sunt „bicicletele“ din viața voastră? Faceţi o pauză și 
înlăturaţi-le de pe listă. 


Descoperiţi-vă dorinţele reale 


Când mi-am pus problema dacă doream cu adevărat să 
fac ceva, m-am simţit complet derutată, până în momen- 
tul în care am făcut deosebirea între dorinţele mari şi cele 
mărunte. 


Dorinţa măruntă este de fapt lipsa de voinţă. Leneșa de 
mine niciodată nu voia să iasă de sub plapumă. Vreau să 
stau în pat! Adică, cine vrea, de fapt, să sară din pat dimi- 
neaţa devreme? Și, desigur, doream să fumez în continuare, 
nu să renunţ. Mie daţi-mi viața mai ușoară! Este simplu să 
urmezi o astfel de dorință — evident că prefer să privesc 
la televizor în loc să scriu scrisori sau să plătesc facturile 
şi prefer de o mie de ori să dorm o jumătate de oră în plus 
în loc să ies în frig pentru a face exerciţii. 


Amânările nesfârşite, dezamăgirea şi lipsa res- 
pectului de sine sunt rezultatele „dorințelor mă- 
runte“ — ale lipsei de voinţă. 

Dar aceste dorințe mărunte nu sunt ceea ce vreau eu de 
fapt. Dorinţele mari se caracterizează prin legătura cu 
valorile mele personale şi îmi întăresc angajamentul faţă 
de comportamentul de tip II. Realizarea obiectivelor din 
această categorie merită eforturile pe care trebuie să le de- 
pun pentru a mă asigura că le îndeplinesc. Fără acest tip 
de obiective, cu greu aș reuşi să mă împlinesc. 


Dorinţele mari vă mobilizează mai mult decât cele mă- 
runte și vă asigură mediul în care vă puteţi exprima. 


Responsabilitatea 


Dacă nu sunteţi dispuşi să faceți tot posibilul pentru atin- 
gerea obiectivului propus, probabil că nu vă veți asuma 
responsabilitatea pentru realizarea acelui obiectiv. Trebuie 
să fiți motivaţi să daţi tot ce puteţi pentru fiecare dintre 
obiectivele voastre. Dacă nu, mai bine renunțați. 


Pentru a realiza aceste obiective, va trebui să vă concen- 
traţi asupra lor tot timpul anului. Probabil că sunt o mul- 
ţime de obiective pe lista voastră — scăpaţi de acelea 
pentru care nu intenţionaţi să vă asumaţi responsabilitate. 


ÎNTREBAREA A NOUA 


Care este topul celor zece obiective 
prioritare pentru anul următor? 


Întotdeauna oamenii consideră că impreju- 
rările sunt de vină pentru ceea ce sunt ei. 
Cei care reușesc în lumea aceasta sunt cei 
care caută împrejurările pe care le vor, iar 
dacă nu le găsesc, le creează. 


GEORGE BERNARD SHAW 


De ce să mă limitez la zece? 


Prima dată când am început să ne fixăm obiective pentru 
anul următor, Tim și cu mine aveam fiecare peste o sută 
de obiective, scrise pe un teanc de cartonașe, Fiecare rol 
era notat pe câte un cartonaș, şi majoritatea cartonaşelor 
aveau obiective scrise pe ambele părţi. Câteva roluri aveau 
chiar mai multe cartonașe, prinse cu o agrafă. Nu reuşeam 
să ne limităm și să le selectăm pe cele care erau mai impor- 
tante pentru noi. Toate obiectivele erau trecute pe o listă, 
fiind la fel de importante, primind aceeași atenţie şi con- 
centrare din partea noastră. Erau pur și simplu prea multe. 


Deși fiecare s-a descurcat bine pentru simplul fapt că ne 
făcuserăm timp să ne identificăm rolurile şi să stabilim 
obiectivele pentru fiecare dintre ele, ne-am privat de satis- 
facţia creării unui joc pe care să-l putem câştiga. Astfel, 

eficacitatea noastră a scăzut, iar atenţia s-a îndepărtat de 
la aspiraţiile noastre din acel an. Pe la începutul anului, 
am renunţat la multe dintre obiectivele mele, pentru că 
pur şi simplu nu aveam timp pentru toate. Îmi stabilisem 
o ţintă imposibilă, şi cu toate acestea mă simțeam vinovată 
pentru faptul că nu am reușit să o ating. A fost, desigur, 
o greşeală, dar şi o lecţie. 


Nu vă sugerez că trebuie neapărat să eliminaţi o parte din 
obiectivele fixate și să lăsaţi numai zece, însă vă recomand 
cu fermitate să le alegeţi pe cele zece care sunt mai impor- 
tante pentru voi. Desigur, puteți să vă ocupați şi de restul 
obiectivelor şi să le realizaţi. Dar alegerea primelor zece 
obiective vă permite să vă concentrați atenţia la maxi- 
mum, să angajaţi toată inteligența şi conştiinţa de care 
dispuneţi pentru realizarea fiecăruia dintre ele. Lista cu 
topul celor zece obiective prioritare pentru anul următor 
este ca o hartă care vă ajută în planificarea călătoriei voas- 
tre. Astfel, vă va fi mai ușor să găsiţi sprijinul şi resursele 
necesare ca să ajungeţi la destinaţie. 


Când privesc lista cu cele zece obiective prioritare şi con- 
stat că sunt mulțumită de alegerea făcută, am sentimentul 
că „Pot s-o fac!“ Aştept cu nerăbdare să încep şi cred cu 
putere în mine și în capacitatea mea de a urma planul, de 
a-l pune în aplicare. Totul pare posibil. 


Analiza pentru selectarea celor mai importante 
obiective ale voastre vă obligă să faceți acele alegeri 
care vă vor garanta echilibrul în viață şi trăirea sen- 
timentului de loialitate faţă de voi înşivă — convin- 
gerea că veți face progrese reale în anul următor. 

Cum să alegeţi 


Începeţi prin a recapitula răspunsurile pe care le-aţi dat la 
primele șapte întrebări. Amintiţi-vă ce aţi descoperit în le- 
gătură cu voi şi ce este cel mai important pentru voi. Gân- 
diți-vă la lecţiile învăţate şi la instrucţiunile pe care le-aţi 
stabilit pentru anul următor. Aduceţi-vă aminte de noua 
voastră paradigmă şi de valorile personale. 


Pentru a începe selecţia, întoarceţi-vă la bilanţul global al 
vieţii şi la analiza în urma căreia aţi ales o anumită preo- 
cupare majoră. Ce anume va produce cele mai mari 
schimbări în viața voastră în anul care va urma? Pe măsu- 
ră ce răspundeți la întrebări și faceți această recapitulare, 
începeţi să vă gândiţi la ierarhizarea obiectivelor voastre şi 
la selectarea celor mai importante. 


TOPUL CELOR ZECE OBIECTIVE 
PRIORITARE PENTRU ANUL URMĂTOR 


SD oi ON Ra etate 

Parcurgând exerciţiul Cel mai bun an, care este imaginea 
pe care aţi început să o proiectaţi pentru anul care va ur- 
ma? Gândiţi-vă ce anume vă doriţi pentru voi și pentru 
cei la care ţineţi foarte mult. Țineţi cont de avantajele pe 
care le obţineţi în urma realizării celor mai importante 
obiective — atât pentru voi, cât şi pentru ceilalți. Care 
sunt obiectivele ce vor produce cele mai mari schimbări în 
viaţa voastră și a celorlalți odată ce vor fi realizate? 


După această etapă preliminară, reveniţi la lista cu obiec- 
tivele pe care le-aţi stabilit pentru fiecare dintre roluri. 
Mai întâi, subliniaţi sau încercuiți obiectivele care sunt 
„obligatorii“ pentru lista celor zece. Acelea care sunt 
evidente. Apoi adunaţi numărul de obiective alese şi 
gândiţi-vă câte mai puteţi adăuga pentru a alcătui o listă 
de zece. 


Faceţi o schemă cu cele zece obiective, astfel încât să le pu- 
teți privi pe toate. Imaginaţi-vă peste un an, după ce aţi re- 
alizat toate aceste obiective. Cum vă veţi simţi atunci? Veţi 
fi încântați de ceea ce aţi realizat? Obiectivele vă motivea- 
ză suficient de mult pentru a persevera până când le rea- 
lizaţi? Asiguraţi-vă că vă doriţi cu adevărat lucrurile spre 
care țintiți. Nu vă amăgiţi. Verificaţi dacă este suficient 
ceea ce aţi scris pe această schemă, cel puţin deocamdată. 
Dacă nu este suficient, descoperiţi ce anume lipseşte şi 
adăugaţi pe listă. 


Apoi gândiţi-vă dacă realizarea acestor obiective este po- 
sibilă. Le puteţi pune în practică? Examinaţi lista pentru a 
depista eventuale obiective conflictuale şi întrebaţi-vă 
dacă există o cale de a realiza ambele obiective fără să sa- 
crificaţi valorile voastre sau, poate, sănătatea. Dacă aveţi 

îndoieli sau dubii în privinţa lor, analizaţi-le. Cum puteți 
să le depășiți? Încercaţi să găsiți o modalitate de a le face să 
meargă, dacă nu, înlocuiţi-le cu alte obiective pe care nu 
le-aţi ales la început. 


Verificaţi lista pentru a fi siguri că fiecărui rol îi revine cel 
puţin un obiectiv, astfel încât planul vostru să vă conducă 
spre o viaţă mai echilibrată. În timp ce vă imaginaţi par- 
curgând anul care va urma, asiguraţi-vă că există un echili- 
bru între muncă și distracţie. Vă recomand ca lista voastră 
să cuprindă cel puţin un obiectiv care are în vedere plăce- 
rea sau distracţia — cel puţin un lucru pe care doriţi să-l 
aveţi sau să îl faceți cu adevărat. În fond, este vorba despre 
viața voastră, nu-i aşa? 


În sfârşit, asiguraţi-vă că cele zece obiective prioritare 
sunt esenţiale pentru cel mai bun an. După ce au fost rea- 
lizate, puteţi spune că a fost cel mai bun an pe care l-ați 
avut vreodată? Şi nu uitaţi, tot ce nu v-a ieșit anul acesta 
poate trece pe lista pentru anul viitor. Anul care urmează 
este doar cel mai bun an de până în acel moment — dar 
pot veni alții și alţii, din ce în ce mai buni de-acum îna- 
inte. Aşa cum s-a întâmplat în cazul nostru. 


Cum să începeţi planificarea celui mai bun an 


Când sunteţi siguri că aţi ales corect cele zece obiective, 
fiţi atenţi la cuvinte și la modul în care sunt exprimate 
obiectivele voastre. Revizuiţi, rescrieți și reformulați până 
veţi fi pe deplin mulțumiți. Continuaţi până când consi- 
deraţi că fiecare obiectiv este exprimat precis și descrie 
exact rezultatul așteptat. 

Scrieţi fiecare obiectiv pe o foaie separată sau pe un carto- 
naș și înşiruiţi-le în faţa voastră. Priviţi toate aceste obiec- 
tive, gândindu-vă că ele sunt seminţele pe care le plantați 
în solul fertil al inteligenței și al conştiinţei voastre. Acum 
sunteţi la începutul planului pentru cel mai bun an de 
până în acest moment, însă mai sunt câţiva pași pentru 
consolidarea planului vostru, 


Primul pas este să repetaţi noua voastră paradigmă stimu- 
lativă în timp ce priviţi fiecare obiectiv în parte. Observaţi 
cum fiecare obiectiv capătă forță datorită acestui mod de 
a simți şi de a gândi despre voi. 


Al doilea pas este să puneţi obiectivele în ordine, stabilind 
priorităţi. Definiţia mea preferată pentru prioritate este 
ceea ce îmi aduce cel mai: mare profit pentru timpul și 
energia pe care le-am investit. 


Care obiectiv va fi în capul listei? Folosind definiţia de 
mai sus, care este prioritatea de vârf a anului? Pentru ma- 
joritatea oamenilor, acesta este obiectivul asociat cu preo- 
cuparea majoră, deci vă atrage atenţia de câte ori vă uitaţi 
la listă. Oricare ar fi acesta, luaţi-l, întoarceţi-l şi puneți-l 
deoparte, știind că acela va fi primul pe lista voastră. 


Apoi uitaţi-vă la cele nouă obiective care au rămas şi în- 
trebaţi-vă din nou: „Care dintre obiectivele rămase îmi va 
aduce cel mai mare profit pentru timpul şi energia pe care 
le investesc?“ 


Lăsaţi intuiţia să vă călăuzească în alegerea celui de-al doi- 
lea obiectiv de pe lista voastră. După ce l-ați ales, puneţi-l 

după primul obiectiv. Repetaţi procedeul cu toate celelalte 
obiective, până când aţi obținut o listă cu cele zece obiec- 
tive în ordinea priorităţii acordate. 


Ultimul pas este să faceţi un rezumat de o pagină cu cele 
patru componente principale ale planului pentru cel mai 
bun an: 


e Instrucţiuni pentru cel mai bun an (Întrebarea a treia); 
e Noua paradigmă (Întrebarea a patra); 
e Preocuparea majoră (Întrebarea a şaptea); 


e Topul celor zece obiective prioritare (Întrebarea a noua). 


Străduiţi-vă ca pagina respectivă să fie una specială. Puteţi 
s-o realizați pe calculator sau doar s-o scrieți frumos de 
mână pe o coală de hârtie de calitate. Folosiţi-vă imagina- 
ţia pentru a crea acest plan pentru cel mai bun an — este 
un document special. 


Acum aveți în sfârşit un rezumat de o pagină cu planul de 
bază pentru următoarele 12 luni. Toată munca depusă 
pentru a ajunge aici a fost foarte importantă: v-aţi clarifi- 
cat intenţiile și acum știți ce vreţi. Chiar dacă aţi pune 
această pagină într-un sertar şi nu v-aţi uita la ea până la 
sfârşitul anului, tot ați avea șanse mari de realizare a celui 
mai bun an. Nu subestimaţi importanţa analizei efectuate 
când aţi răspuns la primele nouă întrebări. 


Iată un exemplu de plan pe care l-a făcut un bărbat pen- 
tru cel mai bun an al său. Nu-l cunoaşteţi, dar observați 
câte puteți afla despre el şi despre ceea ce îl interesează 
doar uitându-vă la planul său. 

INSTRUCȚIUNI 


e Să fiu vesel tot timpul. 
e Să fac mai întâi lucrurile importante. 
e Să spun ceea ce gândesc. 


NOUA PARADIGMĂ 


Sunt stăpânul propriului meu destin. 


PREOCUPARE MAJORĂ 


Director de companie 


TOPUL CELOR ZECE OBIECTIVE PRIORITARE 


1. Să folosesc cea mai bună metodă de organizare a timpu- 
lui din fiecare săptămână. 
2. Să meditez în fiecare zi. 
3. Să realizez planul de profit pe acest an. 
4. Să fac un plan complet în vederea pensionării mele, 
5. Să fac tot ce pot pentru a o susține pe Sue în noua 
carieră. 
6. Să organizez în fiecare lună ceva deosebit pentru copii. 
7. Să fac exerciţii de cinci ori pe săptămână şi să slăbesc 
opt kilograme. 
8. Să găzduiesc o mare reuniune de familie. 
9. Să contactez vechi prieteni. 
10. Să mă asigur că toți angajaţii participă lunar la un curs 
de instruire, 
Priviţi-vă propria pagină imaginându-vă că nu este a voastră, 
ci a altcuiva. În ceea ce mă privește, consider că această 

schimbare de perspectivă mă ajută uneori să apreciez ce 
am realizat prin simplul fapt că mi-am întocmit un plan. 


Planul pe o singură pagină este ghidul vostru pentru 
anul care va urma. El vă călăuzeşte gândurile și pro- 
iectele, vă sfătuieşte cum să vă comportaţi şi să 
acţionaţi pentru ca planul vostru să devină realitate. 


Acest plan va constitui baza modului în care vă veți orga- 
niza şi mobiliza pentru realizarea obiectivelor propuse. 
În ceea ce mă priveşte, el mă ajută să iau decizii în timpul 
anului și îmi permite să mă autoinstruiesc eficient la in- 
tervale regulate, lunar şi săptămânal. 


Recitiţi acum propriile voastre vorbe înțelepte: 


+ Sfaturile bune pe care vi le-aţi dat prin instrucțiuni. 

+ Paradigma stimulativă care să vă călăuzească percepția 
de sine. 

e Preocuparea majoră şi schimbarea spre care vă îndreptaţi. 

e Lista atent întocmită cu topul celor zece obiective priori- 
tare pentru anul următor. 


Rezervaţi-vă un minut pentru a vă autoanaliza și pentru a 
evalua claritatea, sensul şi scopul acţiunilor voastre, Acum 
vă includeți în categoria specială a persoanelor care au 
obiective clar stabilite şi un plan pentru viaţă. Aţi mers 
chiar mai departe. De multe ori, cei care îşi stabilesc 
obiective o fac fără să pregătească mediul personal pentru 
a asigura reuşita obiectivelor lor. Răspunzând la întrebă- 
rile exerciţiului pentru Cel mai bun an, aţi luat măsurile 
necesare pentru a pregăti acest mediu. 


ÎNTREBAREA A ZECEA 


Cum pot să mă asigur că voi realiza 
cele zece obiective prioritare? 


Problema în viața mea şi a altora nu este 
faptul că nu știm ce avem de făcut, ci faptul 
că nu facem ceea ce ştim. 


PETER DRUCKER 


Faceţi ceea ce ştiţi să faceţi 


Vreţi să spuneţi că nu este aşa? Citatul de mai sus rezumă 
una dintre cele mai mari provocări ale fiinţei umane. 
De câte ori mi-am făcut timp să mă gândesc la o parte 
dintre neîmplinirile mele, fie la cele mari, fie la cele mici, 
de regulă am văzut exact ceea ce aş fi putut face altfel 
pentru a-mi îmbunătăţi rezultatele. 


Întrebarea finală a procesului pentru cel mai bun an are 
menirea de a vă aduce aminte de lucrurile pe care știți 
să le faceţi, iar acest capitol vă dă sugestii și idei care să vă 
ajute să faceţi ceea ce știți. 


O soluţie simplă pentru realizarea celor zece obiective pri- 
oritare este vizibilitatea. Țineți planul pentru cel mai bun 
an la vedere. Găsiţi un loc unde să-l puneţi şi unde să-l 

puteţi vedea zilnic. ÎI puteţi pune pe peretele de lângă birou, 
într-un dulap pe care-l folosiţi frecvent sau undeva în 
agenda voastră. Voi decideţi dacă obiectivele voastre vor 
putea fi văzute şi de alţii sau nu — oricare ar fi hotărârea 
luată, încercaţi să găsiţi o soluţie pentru a fi siguri că voi le 
vedeţi regulat. 


Din nou, conştiinţa este totul. Cea mai bună recomandare 
pe care v-o pot face este să vă rezervaţi câteva secunde pe 
zi pentru a vă citi planul. El trebuie să vă capteze atenţia, 
să vă împingă la acţiune şi să vă focalizeze eforturile în 
timpul anului. 


Acum, că v-aţi făcut planul anului, următorul model este 
un instrument nepreţuit în organizarea voastră în vederea 
reuşitei. El vă reamintește elementele de bază ale exerci- 
ţiului pentru cel mai bun an. Cele trei unghiuri ale triun- 
ghiului ilustrează aspectele-cheie care trebuie urmărite 
pentru a pune lucrurile în practică. Eu îl numesc E-S-P, 
soluţia de siguranță. Nu este întotdeauna ușoară, dar este 
o soluţie care pur şi simplu vă reamintește elementele 
de bază. 


E Când suntem conștienți de factorii exteriori sau 
de ceea ce trebuie să facem pentru a ne apropia de 
obiectivele noastre, suntem pe drumul cel bun. 
Asumaţi-vă toată responsabilitatea pentru fiecare 
obiectiv: identificaţi ce acţiuni trebuie să între- 
prindeţi şi treceţi la fapte. 


S Un instructor, un coleg sau un prieten — orice 
formă de sprijin — ne ajută să identificăm ce 
avem de făcut (E) şi ne sprijină să trecem la noua 
paradigmă stimulativă (P). 

È Paradigma noastră sau modul în care privim 
lucrurile ne poate conduce la eşec sau la succes. 
Îndepărtarea obstacolelor interioare contribuie 
enorm la reușita noastră. Asiguraţi-vă că acordaţi 
concentrării asupra noii paradigme aceeaşi aten- 
ţie ca și obiectivelor voastre. Luaţi-vă răgazul nece- 
sar pentru a vă asigura de acest lucru. 


SOLUȚIA DE SIGURANȚĂ E-S-P 


EXTERIOR 


SEREN PARADIGMĂ 


Imaginați-vă că modelul E-S-P este ca un taburet cu trei 
picioare. Asiguraţi-vă că fiecare picior este la locul lui şi 
este bun, şi astfel veți avea o platformă simplă şi stabilă pe 
care să vă construiți planul. Faceţi ceea ce aveţi de făcut 
(E), treceţi la o paradigmă care să vă stimuleze (P) şi gă- 
siţi pe cineva care să vă sprijine (S) să le realizaţi pe pri- 
mele două. 


Echilibrul dintre E şi P este fragil. Am cunoscut multe 
persoane care s-ar părea că întreprind acţiunea potrivită, 
fac ceea ce ştiu să facă şi, totuși, succesul le ocolește. Pro- 
blema este de obicei una interioară, determinată de o 
paradigmă restrictivă care le contestă în permanenţă suc- 
cesul în timp ce se străduiesc să își atingă obiectivul. 

Aţi cunoscut vreodată o femeie frumoasă care arată și se 
poartă ca o persoană care ar avea mulţi pretendenți şi 
totuși este singură? De cele mai multe ori, aceasta nu este 
o chestiune de opţiune, ci una ce ţine de nişte mesaje in- 
terioare restrictive. 


Trebuie să existe un echilibru între obiectivul dorit 
şi modul în care ne percepem şansele de reuşită. 


Aceasta nu înseamnă că, dacă avem o paradigmă stimula- 
tivă grozavă, trebuie să stăm cu mâinile în sân şi să aștep- 
tăm să se întâmple miracole. Uneori se mai întâmplă și 
asta, dar acţiunile întreprinse în sensul rezultatelor asupra 
cărora ne concentrăm paradigma pozitivă ne garantează 
succesul. În anii '70 existau multe cursuri și cărți care pro- 
miteau „prosperitate prin conştiinţă“. Am văzut mulţi 
oameni cheltuind ca şi când ar fi avut banii pe care în rea- 
litate nu-i aveau, sperând că doar această filozofie le va 
aduce bogăţia mult visată. Mulţi n-au făcut decât să se în- 
glodeze și mai mult în datorii, 


Dar când combinaţi acţiunea exterioară cu concentrarea 
interioară, lucrurile se schimbă radical. Pentru a vă asigu- 
ra cel mai bun an, trebuie nu numai să schimbaţi ceea ce 
faceți, ci şi modul de a gândi și simţi. Schimbarea com- 
portamentului exterior (E) sau a mediului intern mental 
şi emoţional (P) schimbă ceva, dar nu suficient. Evoluţia 
benefică şi de durată are loc atunci când amândouă se 
desfășoară în acelaşi timp. Exerciţiul Cel mai bun an vă 
asigură reuşita în acest sens. 

Când încercăm să punem toate aceste lucruri în practică 
în contextul vieții noastre agitate, uneori este greu să ne 
amintim aceste adevăruri simple. Răspunsul îl găsim în 
cea de-a treia componentă a schemei noastre — sprijinul. 
Puţini oameni stăpânesc arta autoinstruirii, dar mulți 
dintre noi ne descurcăm mai bine dacă există un prieten 
sau un membru al familiei cu care ne întâlnim periodic 
pentru a ne verifica progresele și a vedea cum ne des- 
curcăm. Ei sunt oglinda noastră. 


Chiar dacă vrem să mergem înainte şi să facem ceva nou, 
ne putem simți atât de nesiguri încât evităm să facem ceea 
ce ştim. Contează enorm promisiunea făcută cuiva că veţi 
lua măsuri pentru îndeplinirea obiectivelor voastre sau că 
veţi medita asupra paradigmei voastre. Cu ani în urmă, 
când mi-am propus pentru prima dată să fac jogging, îmi 
promiteam în fiecare zi că mă voi trezi devreme și voi ieşi 
să alerg — dar rareori ieşea am pe uşă pentru a alerga. 
Ceea ce m-a determinat s-o fac până la urmă a fost înţele- 
gerea de a mă întâlni cu o prietenă la colțul străzii, la 
ora 6.30, de trei ori pe săptămână. 


Dacă vă întrebaţi unde o să găsiţi o persoană care să vă 
sprijine anul acesta, gândiţi-vă la cineva care a făcut exer- 
ciţiul pentru cel mai bun an. Vă puteţi ajuta reciproc. 
Alteori, partenerii stau de vorbă o dată pe lună, se gândesc 
la realizările lor în funcţie de obiectivele din luna prece- 
dentă şi stabilesc obiective pentru luna următoare. Aţi 
putea să lucraţi cu un coleg de serviciu — un şef, un sub- 
ordonat, un coleg, cu orice persoană căreia i-ar plăcea să 
intre într-o relaţie în care partenerii se implică pentru 
atingerea obiectivelor propuse. 


200 CEL MAI BUN AN 


Căutaţi o persoană cu preocupări similare şi spri- 
jiniţi-vă reciproc. Secretul stă în dorința voastră 
de a fi sprijiniți să faceţi ceea ce ştiţi. 


Folosiţi soluţia E-S-P pentru a vă repune în mişcare ori de 
câte ori simţiţi că v-aţi împotmolit. Ea vă mobilizează 
conştiinţa și vă îndeamnă la acţiune. Gândiţi-vă la o pro- 
blemă anume sau la un obiectiv și răspundeți la aceste în- 
trebări pentru a trece din nou la acţiune: 


E Care este următorul pas? 
S Cine îmi poate da ajutorul de care am nevoie? 


P Modul în care privesc eu problema duce la succes? 


Capcane 


În drumul vostru vor exista și dezamăgiri, dar multe din- 
tre ele pot fi evitate conștientizând câteva capcane și efec- 
tul lor negativ asupra entuziasmului vostru. Când veţi afla 
care sunt, le veţi putea identifica din timp, vă veţi feri și nu 
veţi fi prinşi în ele. 


Cele mai descurajatoare influenţe sunt mesajele negative 
şi inhibante pe care ni le transmitem noi înșine. Acest gen 
de conversaţie mentală interioară este o caracteristică a fi- 
inței umane. Când îi aud pe oameni vorbind despre teme- 
rile şi îndoielile lor — despre acele lucruri pe care şi le 
spun lor înşiși — mă gândesc că, probabil, suntem cu toții 
comutaţi pe acelaşi post. Parcă mă aud pe mine vorbind, 


REALIZAREA OBIECTIVELOR PRIORITARE 201 


Totul face parte din condiţiile sociale şi emoţionale exis- 
tente în mediul nostru. 


'Trucul este să fiți cu băgare de seamă când vă surprindeți 
că ascultați acest post ca şi când aţi asculta adevărul biblic. 
De fapt nu este, aşa că schimbaţi postul — treceţi la noua 
voastră paradigmă stimulativă, postul care spune adevărul. 
Este greu de imaginat că veţi reduce la tăcere vocea inte- 
rioară. Dar puteţi să vă controlaţi atenţia pe care o acordaţi 
acestei voci şi, mai presus de orice, încotro vă concentrați 
gândirea. Iată o lecţie pe care am auzit-o de nenumărate 
ori: „Nu suntem responsabili pentru gândurile care ne vin 
în minte, ci pentru ceea ce facem cu ele.“ 


O altă capcană periculoasă este negativismul celorlalți. 
Am cunoscut oameni atât de optimişti şi de entuziaşti în- 
cât credeam că nimic nu-i putea opri, și totuşi o singură 
remarcă răutăcioasă sau descurajantă din partea cuiva le 
risipea încrederea. Deşi nu-i putem împiedica să vorbească 
pe acei oameni care doresc să ne facă să ne simţim 
neînsemnaţi și proşti, totuşi îi putem ignora sau, și mai 
bine, îi putem evita. Căutaţi persoane care vă sprijină şi 
care doresc cu adevărat să reuşiţi. Ascultaţi casete cu texte 
încurajatoare, care să vă reamintească cine sunteţi și ce 
puteţi face. Citiţi cărţi care să vă sprijine să faceţi ceea ce 
doriţi cu adevărat. Faceţi orice vă stă în putere pentru a vă 
construi fortăreaţa interioară — centrul vostru, eul vostru. 


În sfârşit, feriţi-vă de gândirea care are în vedere numai 
finalitatea. Aceasta sună cam aşa: Nu-mi pasă prin ce am 
să trec anul acesta, voi face orice sacrificiu pentru a obține 
ceea ce vreau! Această atitudine nu vă duce spre cel mai 
bun an. A dori cu orice preţ reuşita, în timp ce scrâșniți 
din dinţi, nu face parte din regulile jocului. 

Alegeţi muntele nu pentru piscul său, ci pentru urcuș. 
Bucuraţi-vă de experiența pe care o trăiţi! 


Lucrurile câştigate sunt cele săvârșite. 
Plăcerea constă în a le desăvârși. 


WILLIAM SHAKESPEARE 


Regula organizării timpului de aur 


Oare de câte ori vi s-a spus că ceea ce trebuie să faceţi este 
să vă organizați mai bine timpul? Bun, veţi spune, dar este 
practic imposibil. Nu poţi struni timpul. Indiferent ce faci 
sau cât de bine te organizezi, acele ceasornicului se învârt 
imperturbabil. Dar ceea ce puteți face este să învăţaţi să vă 
organizaţi. 


Unul dintre marile secrete ale unei autoorganizări reușite 
este descris printr-un sistem simplu şi eficient pe care eu 
îl numesc regula organizării timpului de aur. El ne ajută să 
ne organizăm prin identificarea activităţilor din cadrul 
fiecărui rol al nostru, activități care vor produce o schim- 
bare majoră în viaţa noastră și a celorlalţi. Următorul 
model de organizare a timpului de aur ne arată cum func- 


ţionează. 


Timpul de aur este timpul pe care îl petrecem cu activită- 
tile importante, care nu sunt urgente — activităţile din 
colțul din dreapta sus al matricei. Se numeşte așa deoarece 
timpul necesar desfăşurării acestui tip de activitate vă răs- 
plăteşte înzecit timpul pe care îl investiţi în alte tipuri de 
activități. 

De asemenea, deoarece tendinţa firească este ca lucrurile 
să devină urgente, concentrându-vă asupra activităților 
din colțul din dreapta sus, viața voastră va deveni mai pu- 
ţin stresantă şi agitată. Astfel, mai puţine lucruri ajung în 
stadiul de criză. De exemplu, la 30 de ani poate credeţi că 
este foarte important să faceţi exerciţii pentru a vă menți- 
ne în formă, dar vă spuneţi că, de fapt, nu este chiar o 
urgenţă — mai poate aştepta. 


ORGANIZAREA TIMPULUI DE AUR 


URGENT POATEA AȘTEPTA 


TIMPUL DE AUR 


IMPORTANT 


NEIMPORTANT 


Da, este atât de uşor să aștepți! Veţi începe odată şi odată, 
dar acum sunteţi prea ocupat. De obicei, ne spunem: „De 
îndată ce-am să...“ (completaţi spaţiul liber cu diverse 
motive pentru care aţi amânat ceea ce este important pen- 
tru voi). Oricare ar fi acestea, ele apar înainte de a dedica 
timp exerciţiilor fizice. Pe măsură ce anii trec, iar analizele 
medicale ne dau rezultate îngrijorătoare, nevoia poate de- 
veni urgenţă. Dar fără conştientizarea timpului de aur, viaţa 
trece cu promisiuni deșarte ca „De îndată ce-am să...“ 

Activităţile care sunt „importante, dar nu sunt urgente“ 
sunt activităţile sau proiectele care vă preocupă cel mai 
mult, De exemplu, cele zece obiective prioritare pentru 
anul viitor. Deși vă doriţi să le realizaţi și știți că veţi fi mai 
fericiţi şi mai împliniți când le veţi face, hotărârea luată 
poate fi erodată de activităţile din celelalte trei segmente 
ale modelului. Sunt prea multe lucruri care trebuie făcute 
(importante şi urgente) înainte să vă puteţi dedica timpul 
planului pentru cel mai bun an. 


Dar cum spunea Goethe: „Lucrurile care contea- 
ză cel mai mult nu trebuie să aştepte după lucru- 


rile care contează cel mai puţin.“ 


Cu cât aveţi mai multe responsabilități în viaţă, cu atât 
este mai important să vă petreceţi timpul menţionat în 
colţul din dreapta sus. De exemplu, oamenii de afaceri 
care nu ţin cont de el sunt mereu în criză de timp şi nu 
sunt niciodată capabili să facă o schimbare benefică și de 
durată pentru dezvoltarea afacerii. 


Ei îşi dau seama că este vital să cunoască oamenii care 
sunt implicaţi în afacere, să stea în preajma lor și să-i 
asculte, dar agenda le este prea încărcată cu tot felul de în- 
tâlniri. Ei ştiu că, pentru a pune lucrurile pe roate, trebuie 
să-şi facă timp pentru planurile de viitor, dar mai întâi tre- 
buie să pregătească discursul pentru conferința de săptă- 
mâna viitoare. Ştiu că ar trebui să construiască relații mai 
bune cu colegii din consiliul de administraţie, dar 

momentan au de rezolvat o treabă urgentă. Iar viaţa mer- 
ge astfel mai departe. 


Procesul de trecere la acest nou tip de autoorganizare este 
simplu. Ocupaţi-vă mai întâi de activităţile timpului de 
aur! Totul se va schimba. Procedând așa, devenim loiali 
nouă înșine şi valorilor noastre. Aceasta conferă integri- 
tate modului nostru de viață. Îmbunătăţindu-mi această 
atitudine de-a lungul anilor, am devenit mai înţeleaptă și 
mai echilibrată. Am ajuns să înţeleg că singurul lucru asu- 
pra căruia am putere este persoana mea; iar această putere 
se exercită atunci când îmi organizez timpul de aur. 


Puneţi pe primul plan cele zece obiective prioritare. Acor- 
dați prioritate persoanei voastre şi valorilor personale. 
Restul va veni de la sine. Vă promit. De îndată ce fac un 
pas care mă apropie de unul din cele zece obiective prio- 
ritare ale mele sau mă ajută să mă descurc mai bine în 
unul dintre rolurile mele, dobândesc mai mult respect 
faţă de mine şi mai multă energie, încât pot aborda şi re- 
zolva activităţile urgente într-un timp mult mai scurt. 


Experienţa mi-a demonstrat că avantajele timpului de aur 
sunt: 


e Sentimentul de respect şi loialitate faţă de sine. 

e Reducerea stresului şi a anxietăţii. 

e Rezultate mai bune în toate rolurile din viața mea. 
e Mai puţină panică din cauza crizei de timp. 

e Sentimentul de putere. 

o Împlinirea personală. 


e Sfârşitul sacrificiului — fac mult mai mult din ceea ce 
mă interesează. 

Sistemul 


Nu este greu să vă stabiliţi un sistem care să vă permită con- 
centrarea asupra celor zece obiective ale voastre şi finali- 
zarea lor, Aveţi nevoie doar de disciplină şi de concentrare 
asupra lucrurilor care vă interesează cel mai mult. Siste- 
mul se bazează pe simțul practic şi îl puteţi înțelege cu 
ușurință — dacă vreţi să realizaţi un obiectiv anual, faceţi 
regulat câţiva paşi în timpul anului şi veţi ajunge acolo. 


OBIECTIVE 
—| PENTRU CEL 
MAI BUN AN 


OBIECTIVE PE OBIECTIVE 


PERSONALĂ ANI 


Fixați-vă obiective lunare, care reprezintă reprize de 30 de 
zile din ceea ce trebuie făcut pentru a realiza cele zece 
obiective prioritare. Apoi stabiliți obiective săptămânale, 
care reprezintă planuri de șapte zile în vederea realizării 
obiectivelor lunare. 


La sfârșitul fiecărei luni, rezervați-vă 30 de minute și ana- 
lizați-vă planul pentru cel mai bun an. Uitaţi-vă la fiecare 
dintre cele zece obiective prioritare și identificați pasul pe 
care trebuie să-l faceți în luna următoare pentru a vă apro- 
pia de acel obiectiv. Apoi amintiți-vă instrucțiunile pentru 
obiectivele concrete, fixați-vă un obiectiv care vă va apro- 
pia mai mult de cel mai bun an al vostru. După ce l-ați 
realizat, veți observa progrese vizibile în viața voastră. 

ZECE OBIECTIVE 
PRIORITARE 


1. Să pun în practică metoda 


de organizare a timpului de aur. 


2. Să mă pregătesc pentru 


excursia în India de anul viitor. 


3. Să am mai multă grijă 
de mama. 


4. Să realizez planul anual 
de vânzări. 


5. Să fac exerciții și să fiu în 
formă, reducând consumul 
de grăsimi la 20% sau chiar 
mai puţin. 


6. Să fac o listă cu zece cărți 
pe care mi le-am dorit, 
şi apoi să le citesc. 


7. Să mă întâlnesc cu prietenii 
cel puţin două seri 
pe săptămână. 


8. Să încep un jurnal 
şi să mă țin de el. 


OBIECTIVE PENTRU 
LUNA IUNIE 


1. Să pun în practică metoda 
de organizare a timpului 
de aur. 


2. Să întocmesc bugetul 
pentru călătoria în India 
şi să încep să fac planul de 
economii. 


3. Să o sun pe mama 
în fiecare săptămână. 


4. Să aduc un profit de 4 000 
de dolari în noua afacere. 


5, Să merg la o sală de 
gimnastică de trei ori 
pe săptămână, 


6. Să citesc Profeţia cerească. 


7. Să iau masa cu Sam şi 
cu Anita. 


8. Să cumpăr un jurnal şi să 
scriu în el de cel puţin 
două ori pe săptămână. 

9. Să redecorez sufrageria. 9. Să găsesc şemineul pe care 
mi-l doresc şi să-l cumpăr, 


10, Să încep o prietenie trainică 10. Să o sun pe Diane şi să 
cu o femeie, o invit la masă și la film. 


11, Să nu beau băuturi alcooli- 
ce trei seri pe săptămână. 


12, Să-i sun pe fratele meu şi 


pe sora mea. 


Am descoperit că lista mea lunară dă cele mai bune rezul- 
tate dacă nu am mai mult de zece până la 15 obiective, 
Acest număr îmi permite să mai fac un pas spre fiecare 
dintre cele zece obiective prioritare şi să mai pot include 
alte obiective care sunt în prezent importante pentru 
mine în rolurile pe care le joc în viață. Apoi, la sfârşitul 
lunii, fac un bilanţ al activităţii mele şi văd câte obiective 
am realizat. Rareori le-am făcut pe toate, dar nu asta con- 
tează. Ceea ce contează este că ştiu cum mă descurc şi ce 
trebuie să fac mai departe. 


În centrul sistemului se află ședința săptămânală de plani- 
ficare a timpului de aur. O săptămână este o perioadă de 
timp — cadru — ce ne permite să ne organizăm pentru 
a face ce este mai important pentru noi şi pentru a fi con- 
secvenţi cu noi înşine. Odată ce aţi pus la punct acest 
sistem, această şedinţă nu vă ia decât 15 minute pe săptă- 
mână. 


O dată pe săptămână — majoritatea oamenilor îşi aleg 
după-amiaza de vineri, seara de duminică sau dimineaţa 

de luni — uitaţi-vă la obiectivele voastre lunare şi identi- 
ficaţi paşii pe care trebuie să-i faceți în săptămâna urmă- 
toare pentru a vă apropia de aceste obiective. Poate că în 
unele săptămâni nu este nimic de făcut. Asta-i bine, dar 
cel puţin v-aţi oprit să vă gândiţi la asta. 


Un aspect la fel de important este să folosiţi timpul acesta 
pentru a vă gândi la rolurile voastre. Luaţi fiecare rol în 
parte și întrebaţi-vă: „Care este cel mai important lucru 
pe care vreau să-l realizez în legătură cu acest rol săptă- 
mâna aceasta? Ce pot face pentru a produce schimbarea 
dorită în acest rol? Acest exerciţiu, practicat regulat, ne 
pune în contact cu valorile şi priorităţile noastre personale. 
Apoi, pentru fiecare dintre roluri, identificaţi un obiectiv 
săptămânal clar, bazat pe răspunsurile date la această în- 
trebare. 


Lista cu obiectivele săptămânale ale timpului de aur este 
o combinaţie de obiective-cheie pentru fiecare rol şi paşii 
necesari pentru realizarea obiectivelor lunare. 


Şedinţa săptămânală de planificare a timpului de 
aur nu este determinată de orarul vostru sau de 
sarcini urgente. Pentru acestea, puteţi să vă mai 
faceţi liste zilnice cu lucruri „de făcut“. Dar, mai 
presus de toate, organizaţi-vă pentru a realiza 


obiectivele săptămânale ale timpului de aur. 

PROGRAMUL PENTRU ŞEDINŢA SĂPTĂMÂNALĂ 
DE PLANIFICARE A TIMPULUI DE AUR 


1. Revizuiţi obiectivele timpului de aur pe săptămâna tre- 
cută și vedeți ce aţi realizat. 

2. Uitaţi-vă la obiectivele lunare şi, dacă este cazul, fixaţi-vă 
obiective săptămânale ale timpului de aur care să vă asi- 
gure realizarea fiecărui obiectiv lunar. 

3. Gândiţi-vă la fiecare rol, punându-vă următoarele în- 
trebări: 


e Care este cel mai important lucru pe care vreau să-l 
realizez în acest rol săptămâna aceasta? 


e Ce pot face pentru a schimba lucrurile în cadrul 
acestui rol? 


4. Fixați-vă un obiectiv săptămânal al timpului de aur 
pentru fiecare rol în funcţie de răspunsurile date. 


Odată discutam cu un client despre acest sistem, și el a 
avut următoarea reacţie: „Nu este corect să am doar un 
singur obiectiv pentru rolul meu de director executiv 
când am mult mai multe de făcut în acest rol decât am în 
alte roluri ale mele. De ce să-mi irosesc un obiectiv pen- 
tru rolul meu de tată când am 18 lucruri de făcut ca direc- 
tor executiv? N-aș putea avea mai mult de un obiectiv 
pentru acest rol și să le las pe celelalte, dacă momentan tot 
nu este prea mult de făcut în cazul lor?“ 


Poate reuşiţi să înțelegeţi acest gen de problemă. Ea se 
bazează pe o gândire ce vizează sarcina și se ghidează 
după câte lucruri sunt de făcut în acel caz. Se bazează mai 
mult pe timp decât pe roluri şi valori personale. Sistemul 


REALIZAREA OBIECTIVELOR PRIORITARE 211 


timpului de aur n-are de-a face cu timpul. El este proiectat 
cu scopul de a vă asigura că o dată pe săptămână vă opriți 
să vă gândiţi la viața voastră şi la rolurile pe care le jucaţi 
în ea. Vă obligă să intrați pentru o clipă în fiecare rol şi 
să hotărâți ce acţiune importantă aveţi de făcut în fiecare 
dintre ele. 


Este posibil ca unele obiective săptămânale din cadrul 
unui rol să vă ia doar câteva minute, de exemplu: „S-o sun 
pe mama.“ Altele, cum ar fi „Să fac prima schiţă a capito- 
lului trei“, ar putea lua ore. Dar sistemul timpului de aur 
nu se referă la timp, ci la echilibrul din viaţa voastră — să 
vă trăiţi viaţa astfel încât valorile voastre personale să nu 
fie sacrificate în urmărirea activităţilor urgente, presante 
pe termen scurt. Am ajuns la concluzia că, în felul acesta, 
îmi trece toată viaţa fără ca eu să ajung vreodată la ceea ce 
îmi doresc să fac cu adevărat. În cazul meu, scrierea acestei 
cărţi este un triumf al timpului de aur. Iar în cazul vostru, 
triumful timpului de aur constă în răspunsurile pe care 
le-aţi dat la cele zece întrebări pentru cel mai bun an. 


Odată ce v-aţi fixat obiectivele, puneţi-le într-un 
loc unde nu le veţi uita şi veţi putea să vă organi- 
zaţi pentru a le realiza. 


Ştiu din experienţă că principalul pericol apare atunci când 
ne eschivăm de la activităţile timpului de aur. De multe 
ori, preferăm să dăm un telefon sau să pregătim o cafea 

decât să facem ce este necesar pentru a realiza obiectivul 
timpului de aur. Singura soluţie pe care am reușit s-o des- 
copăr este rezumată în cuvântul disciplină. Avem nevoie de 
disciplină — pentru a persevera în urmărirea obiectivului 
nostru, dincolo de nevoia unei ceşti de cafea, a unui tele- 
fon, a unei pauze binemeritate. Evitaţi tentaţiile care vă 
distrag de la cea mai importantă activitate pe care doriţi 
s-o faceţi. Vedeţi-vă de drum până ce v-aţi atins scopul. 
Lucrul acesta nu mi s-a părut niciodată prea uşor, dar de 
fiecare dată este eficient. După ce v-aţi format o imagine 
clară a ceea ce aveţi de făcut într-o săptămână, cu puţină 
disciplină puteţi ajunge departe. 


Logic, nu-i aşa? Repet, poate cel mai important lucru de 
care trebuie să ţineţi cont când faceţi ceea ce ştiţi să faceți 
este să stabiliți un sistem de sprijin care să vă asigure că 
reuşiţi. Când vă întâlniți cu un instructor, un prieten, un 
coleg sau un membru al familiei o dată pe lună pentru a 
recapitula obiectivele, veţi descoperi că aveţi mai mult 
succes în realizarea lor şi veţi dobândi acea energie şi în- 
credere care vă ajută să vă îndreptaţi spre cel mai bun an. 


PARTEA A III-A 


EXERCIŢIUL PENTRU 
CEL MAI BUN AN 


Pregătiţi-vă să începeţi 


ÎNAINTE SĂ ÎNCEPEȚI exerciţiul pentru cel mai bun an, 
iată câteva sugestii care vă vor ajuta să demaraţi acest 
proces şi să vă asiguraţi că aveţi cât mai multe șanse de 
succes, 


1. Hotărâţi-vă dacă vreți să parcurgeți exercițiul de unul 
singur. Poate vreţi să faceţi această muncă importantă 
de unul singur şi cu siguranță este bine şi aşa. 


Totuşi, multe persoane găsesc că este mai avantajos să 
facă exerciţiul pentru cel mai bun an împreună cu cel 
puţin încă o persoană. Ei ştiu când vor face acest lucru — 
au fixat deja o dată —, şi în felul acesta cred că este mai 
greu să dea înapoi sau să amâne. În plus, poate fi şi dis- 
tractiv. 


De asemenea, dacă lucraţi cu un prieten, veţi avea un par- 
tener cu care să vă întâlniți la intervale regulate, tot tim- 
pul anului, pentru a verifica progresele făcute şi pentru a 
vă sprijini reciproc. 

2. Creaţi-vă starea de spirit potrivită. În ceea ce mă pri- 
veşte, consider acest exercițiu o ocazie de a rezerva un 
timp special propriei mele persoane. Am înotat în fluviul 
vieţii un an întreg şi acum a sosit timpul să mă îndrept 
spre mal, să mă odihnesc şi să văd cum mă descurc, 


Spuneţi-vă cât de mult ar însemna acest lucru pentru voi. 
O atitudine mentală pozitivă vă ajută să înlăturați barie- 
rele ascunse care stau în calea noilor proiecte şi acţiuni. 


Pentru a mă motiva să profit din plin de aceste ore, fac tot 
posibilul să fie stimulative şi plăcute. 


3. Pregătiți-vă spațiul de lucru. Creaţi-vă un spaţiu spe- 
cial. Eliberaţi o masă sau un birou, asigurați-vă că este 
bine luminat. Faceţi tot ce vă stă în putință pentru a vă 
înconjura de lucruri cât se poate de confortabile și pozi- 
tive. Treceţi telefonul pe robot sau ridicaţi receptorul din 
furcă. În momentul în care veţi începe să lucraţi, nu tre- 
buie să fiţi întrerupt. 


Acum câţiva ani, un prieten mi-a sugerat că muzica baro- 
că dezvoltă şi stimulează gândirea pozitivă. Este adevărat, 
De câte ori am nevoie să fiu impulsionată și să încep un 
proiect, ascult Bach sau Vivaldi. Efectul este magic. Cum 
încep să ascult această muzică, simt că mintea mi se lim- 
pezeşte și că mă pot concentra mai bine. Simt că ştiu ce 
am de făcut şi mă implic mai mult în realizarea acelui pro- 
iect. Entuziasmul și motivaţia mea sporesc şi ating acea 
stare în care nu doresc să mă mai opresc și nu vreau să fiu 
întreruptă. Uit de problemele şi de necazurile curente şi 
mă concentrez asupra momentului prezent. 

Am folosit acest gen de muzică clasică la seminariile pen- 
tru cel mai bun an, într-o încăpere în care gusturile muzi- 
cale erau diferite, şi efectul a fost pozitiv. Cantatele de 
Bach, simfoniile lui Vivaldi, oratoriile lui Händel sau con- 
certele lui Mozart, toate sunt eficiente; dacă nu aveţi o 
bandă sau un CD cu această muzică, împrumutaţi sau 
măcar încercaţi să ascultați un post de radio cu muzică 
clasică şi observați efectul pe care îl are asupra capacităţii 
voastre de a vă concentra și de a gândi. 


4. Strângeți materialele. În următoarea secțiune a exerci- 
țiului sunt niște spaţii libere în care puteți scrie răspunsu- 
rile la întrebările pentru cel mai bun an, dar puteți folosi 
şi un carneţel. De asemenea, aţi putea lua acest proces ca 
pe un pretext pentru a începe un jurnal, folosind un car- 
net sau o agendă cumpărată în acest sens. Găsiţi stiloul 
sau creionul preferat şi agenda sau calendarul care să vă 
reamintească evenimentele din ultimul an. 


Recent, am parcurs acest exercițiu pe calculator. Pentru 
cei care aveți echipamentul necesar și ştiţi să lucraţi pe 
calculator, această metodă este stimulativă în felul ei şi vă 
oferă avantajul că puteţi tipări răspunsurile şi versiunea 
finală a planului de o pagină pentru cel mai bun an. 


5. Ţineţi cont de aceste sugestii şi sfaturi. Deși puteți să 
faceţi exerciţiul Cel mai bun an uitându-vă doar la spaţiile 
libere şi la întrebări, ar fi mai bine să scrieţi răspunsurile. 
În felul acesta, lucrurile merg de la sine și puteţi face o 
treabă mai bună. Deveniţi mai conştienţi, gândurile şi 
percepțiile se limpezesc şi se fac conexiuni importante 
pe măsură ce vă schimbaţi modul de a gândi. 

În timp ce scriu răspunsurile, uneori mă surprind gân- 
dind: „A, da, nu m-am gândit la asta înainte.“ Dacă 
scrieţi, puteţi să vă revizuiţi însemnările, răsfoind pagini- 
le și adăugând noi idei pe parcursul unui proces continuu 
de stimulare şi descoperire. Partea cea mai grea este să vă 
aşezaţi şi să luaţi stiloul în mână, dar vă promit că după 
10-20 de minute vă veţi simţi captivaţi cu totul. Cre- 
deți-mă! 


Lăsaţi o pagină întreagă pentru fiecare întrebare sau faceți 
din această carte un jurnal, scriind răspunsurile în spații- 
le libere. Dacă folosiţi o agendă, scrieţi întrebarea în par- 
tea de sus a paginii. În orice caz, începeţi prin a vă pune 
întrebarea şi apoi ascultați răspunsul minţii şi al inimii. 
Scrieţi tot ce vă vine în minte. Evitaţi capcana de a stiliza 
şi a cântări. Lăsaţi răspunsurile să curgă liber. Puteţi să le 
mai schimbaţi sau să le completaţi mai târziu, dar, pentru 
început, scrieţi-le pur și simplu. 


Cu fiecare întrebare, veţi ajunge într-un punct în care nu 
veţi mai avea ce să scrieţi — nu mai este nimic de adăugat 
pe moment. Este timpul să treceţi mai departe. Vă puteţi 
gândi să completaţi răspunsurile mai târziu, deci mai 
lăsaţi loc liber. 


Fie că sunteţi singur sau cu altcineva, Cel mai bun an este 
un exercițiu individual şi personal şi poate veţi vrea să ră- 
mână aşa. Totuşi, la sfârșit, veţi avea patru răspunsuri care 
vor constitui planul vostru pentru cel mai bun an, cuprin- 
zând şi obiectivele anului; poate pe acestea veţi dori să 
le discutaţi cu toți ceilalți pentru a obţine sprijinul și încu- 
rajarea lor. 

Folosiţi răspunsurile la întrebări pentru a vă cerceta 
sufletul şi a fi cât se poate de sincer cu voi. Și, mai pre- 
sus de orice, spuneţi-vă adevărul. Nimeni nu va vedea 
ce aţi scris, însă este important să faceţi lucrul acesta. 


Scopul 


Primul punct de pe agenda de lucru este clarificarea 
scopului şi a obiectivelor acestui exerciţiu. Şi în cadrul 
exerciţiului lucrurile s-au desfăşurat în acelaşi fel an de an. 


SCOPUL EXERCIȚIULUI 


Să fac din anul următor cel mai bun an al meu de 
până acum. 


OBIECTIVELE EXERCIȚIULUI 


Să recunosc şi să apreciez activitatea mea de anul trecut. 
Să definesc lecţii folositoare. 

Să creez o atitudine interioară pozitivă pentru a obține 
rezultate. 

Să identific cele zece obiective prioritare pentru anul 
care va urma. 

Să întocmesc planul de o pagină pentru cel mai bun an. 


Exerciţiul 
Cel mai bun an 


AMINTINDU-VĂ SUGESTIILE de la începutul acestui 
capitol, gândiţi-vă la anul care a trecut şi scrieți răspunsu- 
rile la întrebările unu și doi. 


1. Ce am realizat? 

2. Care au fost cele mai mari dezamăgiri 
ale mele? 

3. Ce am învățat? 


Reflectând asupra anului trecut, gândiţi-vă la ce aţi învă- 
țat. Acestea pot fi lecţii de viață de care aţi devenit con- 
ştienţi şi pe care le-aţi pus în practică sau lecţii pe care 
le-aţi putea învăţa în urma celor întâmplate. Puneţi-vă 
doar întrebarea și scrieți răspunsurile aşa cum vă vin în 
minte. Nu lăsaţi niciun gând să vă scape — treceţi-l pe 
hârtie. 


Pentru a vă aminti toate lecţiile învăţate sau potenţiale, 
uitaţi-vă din nou pe lista de realizări şi neîmpliniri. 
Când scrieţi răspunsurile, exprimaţi-le sub forma unor 
sfaturi clare, directe — ca nişte instrucţiuni. Trebuie să 
ştiţi clar ce aveţi de făcut dacă urmaţi aceste lecţii. Conti- 
nuaţi până când consideraţi că ați scos tot ce se poate 
scoate din experienţa anului trecut. 

Care sunt cele trei lecţii din anul care a trecut ce ar schim- 
ba radical situaţia dacă le-aţi urma anul viitor? Alegeţi 
cele mai importante trei lecţii şi scrieţi-le dedesubt sub 
forma unor instrucţiuni personale pentru anul care va 
urma. Începeţi cu un verb și formulaţi-le cât mai concis, 
în așa fel încât să fie mai uşor de reţinut. Pentru sugestii și 
pentru a vă inspira, reveniţi la exemplele de la pagina 98. 


INDICAȚII PENTRU ANUL CARE VA URMA 


4. În ce fel mă autolimitez și cum să nu mai 
fac acest lucru? 


Pentru a avea cel mai bun an de până în acest moment, 
asiguraţi-vă că modul în care gândiţi despre voi înşivă şi 
despre obiectivele voastre vă dă forţa să reușiţi. O trans- 
formare are loc atunci când vă plasați în centrul existenţei 
voastre, creând o lume a voastră în loc să lăsaţi împrejură- 
rile să vă influenţeze succesul. Vă puteţi folosi inteligența 
şi puterea de a crea o nouă realitate pentru voi. 


Cel mai puternic instrument pentru transformarea per- 
sonală este schimbarea de paradigmă. Paradigma este un 

mod de a percepe şi de a gândi despre propria persoană, 
despre alte persoane sau o perspectivă asupra vieții — ori- 
ce. Unele dintre paradigmele noastre ne stimulează, de 
exemplu: „Întotdeauna am fost bun la matematică.“ Dar 
sunt și paradigme restrictive, cum ar fi: „Nu sunt genul de 
persoană care să facă bani mulți.“ 


Următoarele trei întrebări au menirea de a vă ajuta să des- 
coperiţi cum vă autolimitaţi făcând anumite aprecieri 
despre propria persoană care duc mai degrabă la eşec de- 
cât la succes. Începeţi prin a răspunde la întrebările de 
mai jos: 


Cum mă autolimitez? 

În ce domenii din viața mea nu am realizat 
ceea ce mi-am dorit? 

Cum încerc eu să justific aceste nereușite? 

Răspunsurile voastre la această ultimă întrebare repre- 
zintă paradigmele restrictive. Cu aceste percepții și puncte 
de vedere, ce rezultate aţi obţinut? Unde v-au dus ele? 
Hrănim aceste noţiuni conștient şi apoi obţinem rezul- 
tate care sunt pe măsura limitării lor inerente. Viaţa este 
o profeție care se autoimplinește. 


Priviţi lista voastră cu paradigme restrictive și bifaţi para- 
digma care are cea mai puternică influență negativă asu- 
pra voastră în acest moment al vieţii. În care dintre ele 
credeţi cu adevărat? Alegeţi-o pe aceasta pentru a o trans- 
forma într-o paradigmă stimulativă nouă pentru cel mai 
bun an de până în acest moment. 


Scrieţi o nouă paradigmă care să anuleze această percepție 
restrictivă. Asiguraţi-vă că întruneşte criteriile unei para- 
digme stimulative: 


e Este pozitivă. 

e Este personală. 

e Folosește timpul prezent, 

e Este exprimată cu hotărâre. 

e Deschide o nouă perspectivă atractivă, 

lată câteva exemple: 

e Mă mobilizez să obţin ceea ce vreau. 

e Am talentul de care am nevoie să reușesc. 

+ În acest moment îmi creez un viitor minunat. 
e Pot să-mi depăşesc limitările. 

e Niciodată n-am fost mai sănătos şi mai plin de viață. 


e Dacă îmi pun mintea la contribuţie, pot realiza orice. 

NOUA PARADIGMĂ 


5. Care sunt valorile mele personale? 


Gândiţi-vă ce contează cel mai mult pentru voi în viaţă. 
Care sunt impulsurile ascunse care stau la baza obiective- 
lor concrete, perceptibile? Ce valori vreţi să exprimați în 
viaţă? 


Valorile personale ne dau cea mai puternică motivaţie 
pentru a schimba lucrurile şi pentru a realiza obiectivele 
pe care dorim cel mai mult să le atingem. Valorile perso- 
nale se exprimă într-unul sau două cuvinte simple, care 
reprezintă principiile ce stau în centrul vieţii şi personali- 
tăţii voastre. lată câteva exemple de valori: integritate, 
sinceritate, compasiune pentru ceilalţi, respectarea promi- 
siunilor, grija faţă de propria persoană, dragostea ş.a.m.d. 
Pentru alte sugestii, consultaţi paginile 138-139. 


Pentru a vă reaminti aceste lucruri de bază când începeți să 
planificaţi anul următor, faceţi o listă cu valorile personale. 

6. Ce roluri joc? 


Analiza vieții din perspectiva rolurilor pe care le jucaţi vă 
oferă o modalitate prețioasă de evaluare a diverselor dome- 
nii ale vieţii voastre, în timp ce vă plasați propria persoană 
și valorile personale în centru. Rolurile constituie cadrul 
de stabilire a obiectivelor şi al planificării pentru cel mai 
bun an; examinarea lor este cel mai bun mijloc de a vă asi- 
gura că vă creaţi un echilibru în viaţă. 


Faceţi o listă completă cu rolurile pe care le jucaţi în pre- 
zent, de exemplu: mamă, soţie, fiică, prietenă, manager şi 


Puteţi adăuga orice rol nou pe care v-ar plăcea să-l jucaţi 
în următorul an al vieții voastre, cum ar fi: marinar, scrii- 
tor, poet, actor, cursant. Mai visaţi şi la alte roluri pentru 
anul viitor? 

Comasaţi rolurile astfel încât să nu aveţi mai mult de opt. 
Dacă aveţi mai puţine, este în regulă. Dacă este nevoie, 
integrați mai multe roluri într-un singur titlu. Scopul 
acestei comasări este să vă asiguraţi că puteţi acorda sufi- 
cientă atenţie fiecărui rol. 


00 AT Ve AE 

7. Ce rol constituie preocuparea mea majoră 
pentru anul următor? 


Gândiţi-vă la valorile voastre personale și la modul în care 
aţi vrea ca ele să influenţeze şi să direcţioneze felul în care 
jucaţi fiecare rol. Uitaţi-vă la bilanţul global de mai jos şi 
folosiţi-l pentru a vă evalua performanţa curentă în cadrul 
fiecărui rol. 


BILANŢUL GLOBAL AL VIEȚII: 
VERIFICAREA PERFORMANŢEI ȘI A ECHILIBRULUI 


Cum să folosiți bilanţul global al vieții? 


1. La capătul fiecărei spiţe scrieți numele unui rol din viața 
voastră. 

2. Observaţi că fiecare linie este împărţită în zece seg- 
mente. Folosiţi-le pentru a vă evalua performanţa cu un 
punctaj de la 1 la 10, 10 — steluța de la capătul liniei — 
fiind nota cea mai mare. De exemplu, dacă sunteți pe 
deplin mulțumit de performanţa voastră, acordaţi-vă 
10; dacă sunteți mulțumit doar 50%, acordaţi-vă 5. 
Dacă pur și simplu nu faceţi nimic sau performanţa este 
catastrofală, probabil vă veţi acorda nota 1. 


3. Marcaţi cu un punct evaluarea voastră pe fiecare 
linie. 


4. Uniţi punctele pentru a aprecia nivelul global al perfor- 
manţei voastre şi pentru a obţine o imagine a stării de 
echilibru. 


Pentru a alege preocuparea majoră pentru anul care va 
ți rezultatele bilanţului global al vieţii, apoi 


urma, pri 
puneţi-vă următoarele întrebări: 


e Dacă aş putea să înlătur o anumită problemă o dată 
pentru totdeauna, care ar fi aceea? 


e În ce rol doresc să fac o schimbare? 


e Dacă aş putea să-mi acord un punctaj maxim în dreptul 
unuia dintre rolurile mele la sfârșitul anului, aceasta 
însemnând că m-am simţit stăpân pe acel rol, care ar fi 
acela? 


e Care este cea mai mare piedică în calea succesului şi a 
fericirii mele în acest moment? 

PREOCUPAREA MAJORĂ 


8. Care sunt obiectivele mele pentru 
fiecare rol? 


Înainte să vă gândiţi la un anume obiectiv pentru anul ur- 
mător, decideţi care domenii din viaţa voastră se asociază 
fiecărui rol. De exemplu, rolul de gospodină ar putea in- 
clude gătitul, amenajările, plata facturilor ş.a.m.d. 


Aveţi în continuare opt formulare, câte unul pentru fiecare 
rol. Scrieţi numele rolului pe fiecare formular. Completaţi 
cu domeniile vieţii voastre în spaţiul destinat fiecăruia. 


Stabiliţi obiective pentru fiecare rol, ținând cont că obiec- 
tivele concrete trebuie: 


e să fie clare 
e să fie măsurabile 
e să înceapă cu un verb, 


Puteţi să consultați paginile 172-178 pentru mai multe 
informaţii despre stabilirea obiectivelor concrete. 


După ce aţi scris obiectivele, verificaţi fiecare obiectiv 
pentru a vă asigura că este în concordanţă cu valorile per- 
sonale şi că sunteţi dispuşi să faceţi orice pentru a-l îm- 
plini pe fiecare. Dacă nu, tăiaţi acel obiectiv de pe listă. 

Domenii incluse: 


OBIECTIVE: 


ROL: 


Domenii incluse: 


OBIECTIVE: 

Domenii incluse: 

OBIECTIVE: 


Domenii incluse: 


OBIECTIVE: 

ROL: 


Domenii incluse: 


OBIECTIVE: 


Domenii incluse: 


OBIECTIVE: 

Domenii incluse: 


OBIECTIVE: 


Domenii incluse: 


OBIECTIVE: 

9. Care este topul celor zece obiective 
prioritare pentru anul următor? 


Înainte de a selecta cele mai importante zece obiective ale 
voastre, revizuiți răspunsurile la primele şapte întrebări 
pentru a vă reaminti ce contează pentru voi și de ce. 


Recapitulaţi toate obiectivele pe care vi le-aţi fixat pentru 
fiecare rol şi alegeţi zece care vă interesează cel mai mult 
şi care vor produce o schimbare radicală în viața voastră 
când le veţi realiza. După ce le-aţi ales, verificaţi din nou 
lista pentru a vă asigura că sunteți mulțumiți de raportul 
dintre roluri și valori. Aţi uitat ceva? Acordaţi prea multă 
atenţie unui lucru în detrimentul altuia? 


Faceţi o listă cu cele zece obiective, începând cu preocu- 
parea majoră şi continuând cu restul, în ordinea descres- 
cătoare a priorităţilor. 


TOPUL CELOR ZECE OBIECTIVE 
PRIORITARE 


Peas 


EXERCIŢIUL PENTRU CEL MAI BUN AN 243 


Rescrieţi elementele de bază ale planului pentru cel mai 
bun an în spaţiile de mai jos. 


PLANUL PENTRU CEL MAI BUN AN 


INSTRUCȚIUNI 


2. 
3 


NOUA PARADIGMĂ 


PREOCUPARE MAJORĂ 


TOPUL CELOR ZECE OBIECTIVE PRIORITARE 


a a CI) IE E 

10. Cum pot să mă asigur că le realizez? 


Numai voi ştiţi ce trebuie să faceţi pentru a vă realiza 
obiectivele. Scrieţi primele răspunsuri la această întrebare. 
Aceasta este cea mai bună sursă de sfaturi pentru a face 
din acest an cel mai bun an de până la el. 


Secretul constă în crearea unui sistem care să vă asigure că 
faceţi ceea ce știți să faceţi. Echilibrul și succesul vin 
atunci când faceţi mai întâi lucrurile importante. 

Citiţi detalii despre Întrebarea a zecea, în special la pagi- 
nile 205-211, şi învăţaţi să folosiţi sistemul timpului de 
aur pentru a câştiga jocul: 


„ Stabiliţi obiective lunare pentru a vă îndrepta spre cele 
zece obiective prioritare. 


N 


. Stabiliți obiective săptămânale pentru a vă îndrepta 
spre obiectivele lunare. 


m 


. Concentraţi-vă mai mult pe roluri şi valori personale 
decât pe sarcini. 

În sfârşit, mobilizați-vă să câștigați jocul înconjurându-vă 

de prieteni și colegi optimişti şi de materiale ajutătoare — 

de orice vă menţine în legătură cu eul vostru şi cu ceea ce 

contează pentru voi. 


Planuri pentru cel mai bun an 


POATE VĂ VA FI DE AJUTOR dacă citiți câteva planuri 
scrise de alţii pentru a vedea cum au abordat ei acest pro- 
ces cât se poate de personal. Aceştia sunt bărbaţi şi femei 
din diferite categorii sociale și au vârste cuprinse între 
20 şi 49 de ani. 


John, 30 de ani, consultant financiar, 
căsătorit recent: 


INSTRUCŢIUNI 


e Dacă vreau cu tot dinadinsul ceva, voi obţine! 
e La urma urmei, totul depinde de mine! 
+ Urmez un program zilnic pentru succes. 


NOUA PARADIGMĂ 
Fac tot ce pot! 
PREOCUPARE MAJORĂ 


Maestru de ceremonii 

TOPUL CELOR ZECE OBIECTIVE PRIORITARE 
1, Sunt întotdeauna optimist. 
2. Îmi promovez mai mult interesele. 
3. Mă simt întotdeauna special în ochii altora. 
4. Încep şi termin toate discuţiile într-o notă pozitivă. 
5. Fac dragoste de două ori pe săptămână/preludiu o dată. 
6. Conduc topul liderilor în fiecare lună. 
7. Devin vicepreşedinte regional până la 1 mai 1998. 
8. Plec în vacanţă cu toţi membrii familiei. 
9. Fac 20 de minute de exerciţii aerobice și ridic greutăți 
zilnic. 
10. Verific planul zilnic înainte de culcare. 
Susie, 25 de ani, asistentă, căsătorită recent, 
soția lui John: 
INSTRUCȚIUNI 


e Fac un buget bilunar. 
e Planific vacanţele familiei. 


e Fac evaluări săptămânale ale afacerii noastre. 
NOUA PARADIGMĂ 

Sunt mai importantă decât lista mea. 
PREOCUPARE MAJORĂ 


Instructorul lui Susie 

TOPUL CELOR ZECE OBIECTIVE PRIORITARE 


1. ÎI îmbrăţişez și-l sărut pe John de câte ori vin sau vine 
de la serviciu. 


2. Încep un proces de evaluare a afacerii noastre în fiecare 
duminică dimineaţa. 


3. Fac două sau mai multe vizite la părinţii mei împreună 
cu John. 


4. O sun pe Cindy cel puţin o dată pe lună. 


5. Fac aerobic cel puţin 30 de minute de trei ori pe săptă- 
mână. 


6. Folosesc Total Gym o dată pe săptămână, cel puţin 
30 de minute. 


7. Mă relaxez şi nu fac nimic cel puţin 15 minute pe zi. 


8. Îi vizitez pe Darren şi pe Leah în Iowa împreună cu 
John şi stăm acolo trei nopți. 


9. Îl sun pe Darren o dată pe lună. 
10. Mă retrag din aviaţie până pe 1 iulie 1998. 
Cooper, burlac, directorul unui ziar 
de anunțuri publicitare 
INSTRUCȚIUNI 
e Îmi țin promisiunile. 
e Duc lucrurile până la capăt. 


e Mă recompensez mai întâi pe mine. 

NOUA PARADIGMĂ 

Îmi place să călătoresc! 

PREOCUPARE MAJORĂ 

Excursionist 

TOPUL CELOR ZECE OBIECTIVE PRIORITARE 
1. Să urc patru munţi de 4 300 de metri. 


2. Să-i încurajez pe mama şi pe tata să schieze, să meargă 
în drumeţii etc. 


3. Să slăbesc până la 105 kilograme şi să mă menţin. 
4. Să merg în zece excursii cu cortul. 
5. Să mă las de fumat. 


6. Să cumpăr o nouă bicicletă pentru munte şi să o folo- 
sesc de cel puţin trei ori pe săptămână. 


x 


. Să o încurajez pe prietena mea să ducă o viață sănă- 
toasă şi să-şi folosească din plin calitățile. 


go 


. Să scriu cel puţin trei scrisori pe lună şi să răspund la 
orice scrisoare primesc. 


9. Să încep un plan personal de investiţii pentru a face 
economii să cumpăr pământ. 


10. Să planific şi să fac o excursie cu pluta de trei până la 
cinci zile. 

Hannah, mamă, 53 de ani, bunică, acupunctor 
INSTRUCȚIUNI 


e Să fiu mai îngăduitoare. 
e Să am încredere, 
e Să îmi deschid în continuare sufletul. 


NOUA PARADIGMĂ 

Faptul că sunt deosebită este un lucru evident. 
PREOCUPARE MAJORĂ 

Acupunctor. 

TOPUL CELOR ZECE OBIECTIVE PRIORITARE 


1. Să mă specializez ca medic naturist şi să lucrez într-o 
clinică. 

2. Să îmi creez condiţii financiare pentru a putea să mă 
mut. 

3. Să fac o şedinţă de meditaţie spirituală. 

4. Să petrec mai mult timp cu mama. 

5. Să caut un partener tandru care mi se potriveşte şi 
care mă susține. 

6. Să fiu puternică şi sănătoasă şi să îmi menţin greuta- 
tea între 64 şi 66 de kilograme. 

7. Să mă concentrez mai mult asupra practicilor spirituale, 

8. Să fac din acest an unul magnific. 


9. Să îmi îmbogăţesc cunoştinţele despre plantele medi- 
cinale și medicina tibetană. 


10. Să mă las definitiv de fumat. 


Creatorii Celui mai bun an 


SEMINARUL Cel mai bun an nu ar fi existat dacă nu ar fi 
fost miile de oameni care au participat la acest exercițiu 
de-a lungul anilor, iar ei nu şi-ar fi împărtăşit gândurile, 
ideile şi experienţele. Ei sunt sursa acestei cărţi şi a bogă- 
iei de informaţii pe care v-o punem la dispoziție. Iată 
câteva din poveştile lor. Le-am dat alte nume pentru a le 
proteja intimitatea. 


Paul, 40 de ani, director general, cu mulți ani de experi- 
ență în mari organizaţii multinaționale, este în al patrulea 
său an de planificare a vieţii în acest mod. Mai mult decât 
orice, el apreciază nevoia permanentă de a câştiga mai mult 
timp de aur şi spune: „Mă descurc mult mai bine, deşi este 
greu.“ El crede că o mare parte din succesul său de până 
acum se datorează noii sale puteri de a le spune oameni- 
lor că este ocupat atunci când de fapt nu are nicio între- 
vedere — acela fiind singurul moment care îi mai rămâne 
să facă cele mai importante activităţi. Iată ce spune Paul: 


Cred că acest proces cuprinde patru etape. 
Mai întâi, este noutatea ideii; apoi, se instalează 

sentimentul de vinovăţie, împreună cu strădania 
de a face ceea ce este cu adevărat important. 
În cele din urmă, începe într-adevăr schimbarea 
şi simţi că renaşti. Aştept cu nerăbdare faza finală, 
când totul va deveni un automatism — ca spă- 
latul pe dinţi! 


Hannah, 53 de ani, mamă, bunică şi acupunctor, practică 
acest exerciţiu de cinci ani. Este în favoarea abordării 
unui singur plan principal, astfel încât să devină tema 
predominantă a anului. „În cursul anului au loc eveni- 
mente care se leagă de această preocupare — se întâmplă 
multe, cum ar fi renunțarea la acele lucruri de care nu am 
nevoie“, observă ea. 


În cursul exerciţiului a învăţat să fie mai îngăduitoare şi să 
nu se mai simtă prea vinovată când ceva nu a ieşit cum a 
sperat. Numai pentru că nu a ieşit totul aşa cum a plănuit nu 
înseamnă că ceva nu este în regulă cu ea. Iată ce ne spune: 


A fost dureros să-mi dau seama că nu trăiesc aşa 
cum vreau. Trebuie să recunosc că am amânat 
mereu lucruri care îmi sunt dragi. Acum a sosit 
vremea să le fac. 


Joseph, unul dintre primii participanți la seminar, care la 
început a urmat acest curs pentru ca apoi să-l conducă el în- 
suşi, are 53 de ani şi este director executiv al unei prospere 

firme internaţionale de consultanță. Ca participant la 
acest exerciţiu încă din 1981, consideră că are mult mai 
multă încredere în el şi este convins că poate face ceea ce 
trebuie. 


Cel mai important secret a fost să cer ajutor când 
aveam nevoie de el. Ştiu că ceea ce mă ţine pe loc 
sunt, în mare parte, lucrurile pe care le pot rezol- 
va. Dar cel mai greu este să nu te întorci la vechiul 
comportament restrictiv — este greu să menţii 
acel nivel de concentrare pe o perioadă îndelun- 
gată de timp. 


O altă clientă care participă de mult timp la acest seminar 
este Ann, 44 de ani, actriţă și scriitoare de succes. În gene- 
ral, crede că cel mai mare câştig este că a învăţat să progre- 
seze în lucrurile cu adevărat importante. De exemplu, deşi 
meditaţia a fost o noţiune atractivă pentru ea mulţi ani, 
acum a devenit preocuparea majoră în viața ei. 


Devin din ce în ce mai sinceră cu mine însămi în 
stabilirea obiectivelor. Acum, când nu merge 
treaba, ştiu cum s-o abordez. Dar este un proces 
nobil prin care devin mai cinstită cu performan- 
tele mele în general. După tot acest timp, am reu- 
şit să înțeleg că mult mai importantă este calitatea 
vieţii mele comparativ cu succesul şi realizările 

dintr-un singur domeniu. 


Peter, 43 de ani, asociat al unui grup de marketing pentru 
servicii financiare, consideră că participarea la acest 
proces mai bine de doisprezece ani i-a adus un puternic 
avantaj în competiţie. El spune că este foarte important să 
laşi la o parte rutina telefoanelor și a listelor cu „ce trebuie 
făcut“ pentru a face lucrurile importante — altfel, ele trec 
pur și simplu pe lângă noi. 


Cel mai greu pentru el a fost să facă acest exerciţiu de unul 
singur. De câte ori a încercat, nu s-a descurcat prea bine. 


Este altceva când ai sprijinul unui partener — chiar 
dacă oamenii cu care mă asociez nu sunt atât de 
preocupaţi de obiectivele lor. Nu asta contează. 


Şi el vorbeşte despre trecerea de la o viaţă orientată spre 
multă muncă la una în care accentul cade pe calitate. 


În sfârșit, iată relatarea lui Michael, 53 de ani, care se 
descrie ca un actor de succes, care învaţă din propria 
experienţă. Această experienţă l-a ajutat să rezolve o pro- 
blemă majoră legată de „chestiunile vieţii“. Ani la rând a 
evitat să abordeze problemele din viața sa, simțind ceva 
între subapreciere și dezinteres, Acum, că a învăţat cum să 
se ocupe de acest aspect al vieţii sale, are mai mult timp pen- 
tru eul său — partea care contează cel mai mult pentru el. 

Acum îmi vorbește o altă voce interioară. Când 
se întâmplă lucruri bune îmi spune: „Foarte bine, 
meriţi asta“ — nu ca vechile voci interioare, care 
mă avertizau că oricum n-o să dureze. Partea cea 
mai grea este că devin excesiv de încrezător, încât 
sunt năucit, după care cad în butoiul cu melanco- 
lie. Este necesar să-ţi menţii atenţia trează, iar eu 
n-am reuşit încă să fac lucrul acesta. 


Aş putea să vă spun povestea multor prieteni, clienţi și fa- 
milii care au început să-şi. descopere potenţialul de care 
dispun. Din prima zi, cea mai puternică motivaţie a mea 
a fost să-i fac pe oameni să-şi vadă propriile calităţi la fel de 
clar cum le văd şi ceilalți — și să se respecte împlinindu-și 
visele. De câte ori se întâmplă acest lucru, lumea devine 
mai bună. 


Mulţi oameni au talentul, priceperea, cunoştinţele şi am- 
biţia necesare, dar deseori ele sunt acoperite de un nor de 
îndoială, dezamăgiri din trecut sau pur și simplu de faptul 
că sunt prea ocupați. Rareori ne facem timp să ne gândim 
serios la ce facem și de ce. 


Materialul din această carte vă ajută să vă planificaţi viaţa 
prin conştientizarea obiectivelor, a țintelor și a scopurilor 
care sunt în concordanţă cu ceea ce vă doriţi pe toate pla- 
nurile vieţii. Sper că veţi fi mai fericiţi, mai sănătoși și veţi 
avea mai mult succes în tot ceea ce faceți. 

